പ്രകാശൻ പറയുന്നു, പ്രകാശം പരന്ന കഥ | 19Sep2020\nഏഴ് വർഷം മുമ്പ് കുപ്പക്കൂനയിൽ മാണിക്യം തേടിയ പ്രകാശൻ ഇന്ന് ആദായനികുതി ഒടുക്കുന്ന കർഷകൻ\nതൃശ്ശൂർ: ശക്തൻ മാർക്കറ്റിൽ കാടമുട്ട വിറ്റ് മടങ്ങുമ്പോഴാണ് അവിടെ കുന്നുകൂടിയ മാലിന്യം പ്രകാശൻ കണ്ടത്. അത് കിട്ടാനായി കോർപ്പറേഷൻ അധികൃതരെ സമീപിച്ചു. മാലിന്യം കൊണ്ടുപോയാൽ കിലോഗ്രാമിന് ഒന്നരരൂപവീതം അങ്ങോട്ടുകൊടുക്കാമെന്നായി കോർപ്പറേഷൻ. ഏഴുവർഷം മുമ്പ് കുപ്പക്കൂനയിൽ മാണിക്യം തേടിയ പ്രകാശൻ ഇന്ന് ആദായനികുതി ഒടുക്കുന്ന കർഷകനാണ്.\nപാഞ്ഞാളിലെ പ്രകാശന്റെ താനിശേരി വീട്ടിൽ വൈദ്യുതിയും പാചകത്തിനുള്ള വാതകവുംവരെ ഉണ്ടാക്കുന്നു. വെറുംകൈയുമായി ഗൾഫിേലക്കുപോയി വെറുംകൈയോടെ മടങ്ങേണ്ടിവന്ന പ്രകാശൻ ഇപ്പോൾ കൃഷിചെയ്യുന്നത് 130 ഏക്കറിൽ. സ്വന്തമായുള്ളത് അഞ്ചേക്കർമാത്രം.\n19-ാം വയസ്സിൽ ഒമാനിലെ സലാലയിൽ പച്ചക്കറി-പഴക്കട നടത്തുകയായിരുന്നു പ്രകാശൻ. കുവൈത്ത്-ഇറാഖ് യുദ്ധം കഴിഞ്ഞതോടെ വ്യാപാരം തകർന്നു. നാട്ടിലെത്തി പിന്നീട് ഭാര്യ ലതയുടെ വള വിറ്റ് 100 കാടകളെ വാങ്ങി വ്യാപാരം തുടങ്ങി. കാടമുട്ട വിറ്റ് ആദ്യം കിട്ടിയത് 70 രൂപ. അവിടുന്നായിരുന്നു തുടക്കം. കാടകളുടെ എണ്ണംകൂടി. ആ വരുമാനംകൊണ്ട് പശുവിനെ വാങ്ങി. പശുക്കളുടെ മൂത്രവും ചാണകവും ഉപയോഗിച്ച് ജൈവവളമുണ്ടാക്കാനാണ് തൃശ്ശൂർ കോർപ്പറേഷന്റെ മാലിന്യം വാങ്ങിയത്. ഒന്നരരൂപ ഇങ്ങോട്ടുകിട്ടുന്ന മാലിന്യത്തിൽനിന്ന് നിർമിക്കുന്ന ൈജവവളം വിൽക്കുന്നത് കിലോഗ്രാമിന് 30 രൂപയ്ക്ക്.\n55-ാം വയസ്സിലെത്തിയ പ്രകാശന്റെ നേട്ടങ്ങളുെട പട്ടിക വിപുലമാണ്. തൊഴുത്തിൽ ഇപ്പോൾ 30 പശുക്കളുണ്ട്. ജൈവവളനിർമാണം നല്ലരീതിയിൽ നടക്കുന്നു. പഞ്ചഗവ്യം, നെയ്യ്, വെണ്ണ, തൈര് തുടങ്ങിയവയും നിർമിക്കുന്നുണ്ട്. മൂന്നുകുളങ്ങളിൽ മൂന്നിനം മീനുകളുടെ കൃഷിയുണ്ട്. 10 കിലോവാട്ട് ശേഷിയുള്ള സൗരോർജപാനലിൽനിന്ന് വൈദ്യുതി വിൽക്കുന്നുണ്ട്. 60 ഘനമീറ്റർ ബയോഗ്യാസ് പ്ലാന്റിൽ മിച്ചം ഉത്‌പാദനമാണ്.\nകാട, കോഴി, ആട്, താറാവ്, വാത്ത തുടങ്ങിയവയെ വാണിജ്യാടിസ്ഥാനത്തിൽ വളർത്തുന്നു. ആയിരത്തിലധികം പെട്ടികളിൽ തേൻകൃഷി. 25 ഏക്കറിൽ തീറ്റപ്പുല്ല്. 25 ഏക്കറിൽ പത്തിനം വാഴകളും. 20 ഏക്കറിൽ പത്തുതരം നാടൻ നെല്ലാണ്. പച്ചക്കറി, മലഞ്ചരക്ക്, സുഗന്ധവ്യഞ്ജനം, കപ്പ തുടങ്ങി എല്ലാമുണ്ട്. ഗ്രോബാഗ് നിർമിച്ച് നൽകുന്നുണ്ട്. പുഷ്പകൃഷിയുമുണ്ട്.\nപൈങ്കുളത്തെ ഇഷ്ടികക്കളമായിരുന്ന സ്ഥലം പാട്ടത്തിനെടുത്ത് കൃഷിയോഗ്യമാക്കുകയാണിപ്പോൾ. പ്രശോഭ്, അശ്വിൻ എന്നിവർ മക്കൾ.\nകഥ പറയാം, ഒറ്റപ്പിലാവിലെ കാലിച്ചന്തയുടെ\nപെരുമ്പിലാവ് : തിങ്കളും ചൊവ്വയും ഇവിടേക്ക് അടുക്കാൻ പറ്റുമായിരുന്നില്ല. ആളുകളേക്കാൾ ..\nകയ്പമംഗലത്ത് രോഗികളുടെ എണ്ണം ഉയർന്നുതന്നെ\nകലാഭവൻ മണിക്ക് സ്മാരകമായി ഇൻഡോർ സ്റ്റേഡിയം\nകാട്ടിലെ പോലെ വാസം\nഇരിങ്ങാലക്കുട നഗരസഭയിൽ 22 പേർക്ക് കോവിഡ്


മാവ് പൂക്കാന് — Vikaspedia\nഇന്ത്യയിൽ ആദ്യം മാവ് പൂക്കുന്നത് കേരളത്തിലാണ്. മാർച്ച്-ഏപ്രിൽ മാസത്തിൽ പാലക്കാട്ടെ മുതലമടയിൽ നിന്നുള്ള മാമ്പഴം ഉത്തരേന്ത്യൻ വിപണയിലെത്തും. കിലോയ്ക്ക് അഞ്ഞൂറ് രൂപയായിരിക്കും വില. അതിന് ശേഷം തമിഴ്നാട്, ആന്ധ്ര, ബീഹാർ, ഉത്തർപ്രദേശ് എന്നിവിടങ്ങളിലുള്ള വിപണിയിലേക്ക് പോകും. അങ്ങനെ മാങ്ങാക്കാലം അവസാനിക്കും.\nനവംബർ-ഡിസംബർ ആകുമ്പോൾ മാവ് പൂക്കാൻ തുടങ്ങും. സാധാരണ ഗതിയിൽ മാവ് പൂത്ത് കഴിഞ്ഞാൽ മാങ്ങയായി മൂപ്പെത്താൻ തൊണ്ണൂറ് ദിവസം വേണം. ചിലയിനങ്ങൾക്ക് 100-105 ദിവസം വരെയെടുത്തേക്കാം.ആദ്യം വിപണിയിലെത്തുന്നവരിൽ പ്രധാനികൾ പ്രിയൂർ, മൂവാണ്ടൻ, സിന്ദൂരം , ചന്ദ്രക്കാരൻ എന്നിവയാണ്. നമ്മുടെ തൊടിയിലെ മാവുകൾ നന്നായി പൂക്കുന്നതിനായി ഉടനെ ചെയ്യാവുന്ന കാര്യങ്ങൾ ഇവയാണ്.\nമാവിന്റെ ബലം കുറഞ്ഞതും അസുഖം വന്നതും വളഞ്ഞ് അകത്തേക്ക് വളരുന്നതുമായ ശിഖരങ്ങൾ മുറിച്ച് മാറ്റി മുറിപ്പാടിൽ കുമിൾ നാശിനി പുരട്ടണം. മാവിന്റെ ശിഖരങ്ങളിൽ വെയിൽ നന്നായി തട്ടണം.\nമാവിന്റെ ചുവട്ടിൽ വലിയ ആഴത്തിലല്ലാതെ , എന്നാൽ കുറച്ച് വേരുകളെങ്കിലും തെളിഞ്ഞു കാണത്തക്കരീതിയിൽ തടംതുറന്ന് മൂന്ന് ആഴ്ച വെയിൽ കൊള്ളിക്കുക.\nഅതിനുശേഷം ചാണകപ്പൊടി, വേപ്പിൻ പിണ്ണാക്ക്, എല്ലുപൊടി, ചാമ്പൽ എന്നിവ ചേർത്ത് കുഴിയിൽ ചെറുതായി മണ്ണിട്ട് മൂടി നന്നായി ചപ്പുചവറുകൾ ഇട്ട് നന്നായി നനയ്ക്കുക. മാവിനെ ഒന്നു ക്ഷീണിപ്പിച്ച ശേഷം പിന്നീട് നന്നായി പരിപാലിക്കുമ്പോൾ കൂടുതൽ പൂക്കളുണ്ടാകാനുള്ള പ്രവണത കാണുന്നു.\nപൊട്ടാസ്യം നൈട്രേറ്റ് ( 20 ഗ്രാം ഒരു ലിറ്റർ വെള്ളത്തിൽ കലക്കി ഇലകളിൽ തളിച്ചതിനു ശേഷം ) ഒരാഴ്ച കഴിഞ്ഞ് കാൽസ്യം നൈട്രേറ്റ് 20 ഗ്രാം ഒരു ലിറ്റർ വെള്ളത്തിൽ കലക്കി ഒരു മില്ലി സ്റ്റാനോവെറ്റ് ചേർത്ത് ഇലകൾ കുളിപ്പിച്ച് തളിക്കുക.\nവളരെ വർഷങ്ങളായി പൂക്കാതെ നിൽക്കുന്ന മാവുകളിൽ തായ്ത്തടിയിലെ തൊലി ഒരു മോതിരവളയത്തിന്റെ വീതിയിൽ നീക്കം ചെയ്യുന്നത് പൂക്കുന്നതിന് കാരണമാകുന്നു എന്നു നിരീക്ഷിച്ചിട്ടുണ്ട്.2സെന്റീമീറ്റർ വീതിയിൽ വളയം പൂർണമായോ അല്ലെങ്കിൽ ഒരൽപ്പം ഒരു ഭാഗത്ത് നിർത്തി ഭാഗികമായോ പുറംതൊലി നീക്കം ചെയ്തു നോക്കാവുന്നതാണ്.\nമാവിന്റെ ചുവട്ടിൽ ഒരു ചട്ടിയിൽ തൊണ്ട്, കരിയിലകൾ എന്നിവ വച്ച് നിയന്ത്രിതമായി പുകച്ച് നോക്കുന്നതും ഗുണകരമായിരിക്കും.\nഎത്രൽ (എത്തിഫോൺ) എന്ന ഹോർമോൺ ഒരു മില്ലി ഒരു ലിറ്റർ വെള്ളത്തിൽ എന്ന അളവിൽ ആഴ്ചയിലൊരിക്കൽ എന്ന തോതിൽ അഞ്ചാഴ്ച ഒക്ടോബർ മാസത്തിൽ ഒഴിച്ചു കൊടുത്ത് തടം കുതിരുത്തുകൊടുക്കാവുന്നതാണ്.\nപാക്ലോബ്യൂട്രസോൾ ( കൾട്ടാർ) എന്ന ഹോർമോൺ3മില്ലി ഒരു ചതുരശ്ര മീറ്റർ ഇലച്ചാർത്തിന് എന്നയളവിൽ ഒരു ലിറ്റർ വെള്ളത്തിൽ കലക്കി തടം കുതിർക്കുന്നത് വളരെ നാളുകളായി പൂക്കാതെ നിൽക്കുന്ന മാവുകളിൽ പരീക്ഷിക്കാവുന്നതാണ്. നല്ല രീതിയിൽ പൊട്ടാഷ് വളം നൽകുന്നതും നന്നായിരിക്കും. മറ്റുമരങ്ങളുടെ തണലിൽ നിൽക്കുന്ന മാവുകൾക്ക് വേണ്ടത്ര സൂര്യപ്രകാശം ലഭ്യമാക്കുകയും വേണം.


ക്രിസ്തുമസ് – JEEVANAADAM official newspaper of Roman catholics (latin rite) of Kerala, owned by KRLCBC\nആഗമനകാലത്തിലെ കാത്തിരിപ്പ് കഴിഞ്ഞ് ഉണ്ണിയേശുവിന്റെ ജനനത്തിരുനാള് ആഗതമായിരിക്കുകയാണ്. ക്രിസ്തുമസിന്റെ എല്ലാവിധ ആശംസകളും ഏവര്‍ക്കും സ്‌നേഹപൂര്‍വ്വം നേരുകയാണ്. ഇന്നത്തെ സുവിശേഷത്തില് നാം വായിച്ചു കേള്‍ക്കുക അബ്രഹാം വരെ ചെന്നു നില്‍ക്കുന്ന ഈശോയുടെ പൂര്‍വ്വപിതാക്കന്മാരുടെ പരമ്പരയെക്കുറിച്ചും അവിടുത്തെ ജനനത്തെക്കുറിച്ചുമാണ്.\nഈശോയുടെ ജനനവും ആരംഭവും മാനുഷിക ദൃഷ്ടിയില് ജോസഫില് നിന്നാണ്. എന്നാല് അതിന്റെ യഥാര്‍ത്ഥ തുടക്കം എവിടെയാണ്. അവന് തുടക്കമുണ്ടോ. അവന് ദൈവമാണ്. വിശുദ്ധ യോഹന്നാന്റെ സുവിശേഷം 1:13 വരെ മാത്രമെടുക്കുക അതിപ്രകാരമാണ്! ആദിയില് വചനമുണ്ടായിരുന്നു; വചനം ദൈവത്തോടുകൂടെയായിരുന്നു. അവന് ആദിയില് ദൈവത്തോടുകൂടെയായിരുന്നു. സമസ്തവും അവനിലൂടെ ഉണ്ടായി. ഒന്നും അവനെക്കൂടാതെ ഉണ്ടായിട്ടില്ല. വീണ്ടും 1:1314 വരെ വായിക്കുക. ഈശോയുടെ ജനനത്തെക്കുറിച്ച് ഇപ്രകാരം കാണുന്നു! ”അവര് ജനിച്ചതു രക്തത്തില് നിന്നോ ശാരീരികാഭിലാഷത്തില് നിന്നോ പുരുഷന്റെ പുരുഷന്റെ ഇച്ഛയില് നിന്നോ അല്ല, ദൈവത്തില് നിന്നത്രേ. വചനം മാംസമായി നമ്മുടെ ഇടയില് വസിച്ചു അവന്റെ മഹത്വം നമ്മള് ദര്‍ശിച്ചുകൃപയും സത്യവും നിറഞ്ഞതും പിതാവിന്റെ ഏകജാതന്റേതുമായ മഹത്വം! അപ്പോള് വചനമനുസരിച്ച് ദൈവമായ ഈശോ പിതാവായ ദൈവത്തിന്റെ പുത്രനാണ്. അങ്ങനെയെങ്കില് ഉണ്ണിശോയുടെ ഈ ജനനത്തിരുന്നാളില് നാം ധ്യാനിക്കേണ്ടത് ദൈവത്തിന്റെ പുത്രനായ, വചനമായ ദൈവം തന്റെ മഹാപ്രഭാവം കൈവിട്ട് ഓമനത്വമുള്ള ഒരു ശിശുവായ ബദ്‌ലഹേമിലെ കാലിത്തൊഴുത്തില് പിറന്നുവീണ അത്ഭുതത്തെക്കുറിച്ചാണ്.\nവിശുദ്ധ പൗലോസ് അപ്പസ്‌തോലന് ഫിലിപ്പിയര്‍ക്കുള്ള ലേഖനം 2ാം അദ്ധ്യായത്തില്6മുതല് എട്ടു വരെയുള്ള വാക്യങ്ങളില് ഇപ്രകാരമാണ് ഈശോയുടെ ജനനത്തെക്കുറിച്ചും എളിമയെക്കുറിച്ചും പ്രസ്താവിക്കുക! ദൈവത്തിന്റെ രൂപത്തിലായിരുന്നെങ്കിലും അവന് ദൈവവുമായുള്ള സമാനത നിലനിര്‍ത്തേണ്ട ഒരു കാര്യമായി പരിഗണിച്ചില്ല; തന്നെത്തന്നെ ശൂന്യനാക്കിക്കൊണ്ട് ദാസന്റെ രൂപം സ്വീകരിച്ച് മനുഷ്യരുടെ സാദൃശ്യത്തില് ആയിത്തീര്‍ന്നു, ആകൃതിയില് മനുഷ്യനെപ്പോലെ കാണപ്പെട്ടു. മരണം വരെഅതെ കുരിശുമരണം വരെഅനുസരണമുള്ളവനായി തന്നെത്തന്നെ താഴ്ത്തി.\nക്രിസ്തുമസ് നമുക്ക് വെച്ചുനീട്ടുന്ന ഏറ്റവും വലിയ പാഠം എളിമയുടേതാണ്. സ്വയം ശൂന്യമാക്കലിന്റേതാണ് അത്. കാലിത്തൊഴുത്തിലല്ല ആരംഭിച്ചത്. പിന്നെയോ ഈശോ മനുഷ്യശരീരമെടുക്കുമ്പോഴോ അത് രൂപപ്പെട്ടു. പിന്നെ ബദ്‌ലഹേമില് പിറന്നുവീണ വിശുദ്ധ അത്തനേഷ്യസ് ഈശോയുടെ ജനനത്തെക്കുറിച്ച് ഇപ്രകാരമാണ് പറഞ്ഞുവക്കുന്നത്. ”ദൈവം മനുഷ്യനായിത്തീര്‍ന്നത് മനുഷ്യന് ദൈവമായിത്തീരുവാനാണ്.” എങ്ങനെയാണ് മനുഷ്യന് ദൈവമാകുക. അത് ദൈവപുത്രന് തന്റെ ജനനം മുതല് മരണം വരെ കാണിച്ചു തന്ന സ്വയം ശൂന്യവത്കരണത്തിന്റേയും എളിമയുടേയും മഹാമാതൃക കലര്‍പ്പില്ലാതെ പിന്‍തുടരുന്നതിലൂടെയാണ്.\nഒന്നാലോചിച്ചു നോക്കിയാല് നമ്മിലാര്‍ക്കും ചെറുതായി ദാസന്റെ രൂപം, ദാസന്റെ വേഷം ഒരവസരത്തിലും സ്വീകരിക്കുവാന് ഇഷ്ടമല്ല. എങ്ങനെ വെറുതെയിരുന്ന് സുഖമായി ഉണ്ട് ഉറങ്ങി ജീവിക്കാം എന്ന് ചിന്തിക്കുന്നവരാണ് നമ്മില് പലരും. മറ്റുള്ളവരെ എങ്ങനെ സേവിക്കുമെന്ന് ഒരിക്കലും നാം ചിന്തിക്കില്ല. നമ്മളെ എവിടെയെങ്കിലും പരിചയപ്പെടുത്തുമ്പോള് പോലും പണമുള്ളവരോട്, അധികാരമുള്ളവരോട്, പേരും പ്രശസ്തിയുള്ളവരോട് ബന്ധപ്പെടുത്തി അവതരിപ്പിക്കാനാണ് നമുക്കിഷ്ടം എന്നുമെപ്പോഴും ഒന്നാമനാകണമെന്നും ഒരു ചെറുസംഘത്തിന്റേയും നേതാവ് താനാകണമെന്നും എപ്പോഴും ആഗ്രഹിക്കുന്ന മനസാണ് നമ്മുടേത്. ഇവിടെ ദൈവമായ ഒരാള് മനുഷ്യരൂപമെടുത്ത് ജനിച്ചതിന്റെ പ്രസക്തി; നാം എത്ര ഔന്നത്യമുള്ളവനാണെന്ന് നമുക്ക് തോന്നിയാലും എളിമയോടെ ജീവിക്കേണ്ടത് എന്തിനാണെന്ന് നമ്മെത്തന്നെ ബോധ്യപ്പെടുത്തേണ്ടതിന്റെ ആവശ്യകത.\nനിങ്ങള് ദൈവത്തിന്റെ ശക്തമായ കരത്തില്‍കീഴില് താഴ്മയോടെ നിന്നാല് തക്കസമയത്ത് അവിടുന്ന് നിങ്ങളെ ഉയര്‍ത്തിക്കൊള്ളുമെന്നേ (1 പത്രോ: 56) ഈശോ തന്നെത്തന്നെ താഴ്ത്തിയപ്പോള് എന്തു സംഭവിച്ചുവെന്നു നാം ഫിലിപ്പി 2:9ല് വായിക്കുന്നത് ഇങ്ങനെയാണു. ആകയാല്, ദൈവം അവനെ അത്യധികം ഉയര്‍ത്തി. എല്ലാ നാമങ്ങള്‍ക്കും ഉപരിയായ നാമം നല്‍കുകയും ചെയ്തു. ദൈവമേ എപ്പോഴും എളിമയോടെ നില്‍ക്കുവാനും ഈശോയെപ്പോലെ എളിമയുള്ള ജീവിതത്തിനായി ആഗ്രഹിക്കുവാനും എന്നെ ശക്തനാക്കേണമേ.


Sat Aug 08 2020 08:54:11 GMT+0530 (India Standard Time)\n2018ലാണ് പിപി അഥവാ പി നള് ഫിനോടൈപ്പ് എന്ന അപൂര്‍വ്വ രക്തഗ്രൂപ്പ് ഇന്ത്യയില് ആദ്യമായി സ്ഥിരീകരിച്ചത്.\nAPH10 July 2020 1:39 AM GMT\nകൊച്ചി: അഞ്ചു വയസുകാരി അനുഷ്‌കയുടെ ജീവന് രക്ഷിക്കാന് വേണ്ടത് ലോകത്തില് തന്നെ അത്യപൂര്‍വമായ പി-നള് ഗ്രൂപ്പ് രക്തം. ഇതിനായി സാമൂഹിക മാധ്യമങ്ങളിലൂടെ ലോകം മുഴുവന് സന്ദേശം അയച്ച് അന്വേഷണത്തിലാണ് ആശുപത്രി അധികൃതരും രക്തദാതാക്കളുടെ കൂട്ടായ്മകളും.\nഗുജറാത്ത് സ്വദേശി സന്തോഷിന്റെ മകള് അനുഷ്‌ക സര്‍ജറിക്കായി എറണാകുളം അമൃത ഇന്‍സ്റ്റിറ്റിയൂട്ട് ഒഫ് മെഡിക്കല് സയന്‍സിലെ ശസ്ത്രക്രിയാ വിഭാഗം ഐസിയുവില് കഴിയുകയാണ്.\nകഴിഞ്ഞവര്‍ഷം ജൂലായിലാണ് അനുഷ്‌കയുടെ ജീവന് ഭീഷണിയായ അപകടം നടന്നത്. കെട്ടിടത്തിന്റെ ഒന്നാംനിലയില് നിന്ന് വീണ് തലയ്ക്ക് മാരക പരിക്കേറ്റ അനുഷ്‌കയെ ഗുജറാത്തിലെ ആശുപത്രിയിലെത്തിച്ച് അടിയന്തര ശസ്ത്രക്രിയ നടത്തി. പിന്നീട് മറ്റൊരു ശസ്ത്രക്രിയകൂടി നടത്തിയെങ്കിലും മുറിവില് അണുബാധയായതോടെയാണ് അമൃതയിലെത്തിച്ചത്. ശസ്ത്രക്രിയയ്ക്ക് ഒരുങ്ങിയപ്പോഴാണ് തങ്ങള്‍ക്ക് മുന്നിലെ വെല്ലുവിളി ഡോക്ടര്‍മാര് തിരിച്ചറിഞ്ഞത്.\nപി നള് രക്ത ഗ്രൂപ്പ് 2018ലാണ് ഇന്ത്യയില് ആദ്യമായി കണ്ടെത്തിയത്. രക്തം ലഭിക്കാനുള്ള സാധ്യത ഒരുശതമാനം മാത്രം. ശസ്ത്രക്രിയ മാറ്റിവയ്ക്കാന് തീരുമാനിച്ചെങ്കിലും കുട്ടിയുടെ പ്രായവും മുറിവിന്റെ സ്ഥാനവും ജീവന് വെല്ലുവിളിയാകുമെന്ന് ഡോക്ടര്‍മാര്‍ക്ക് മനസിലായി. അങ്ങനെ ഇന്നലെ മുറിവ് മൂടുന്നതിനായി മൈക്രോവാസ്‌കുലര് ശസ്ത്രക്രിയ നടത്തി. അനുഷ്‌കയുടെ രക്തം തന്നെ ശേഖരിച്ച് ശസ്ത്രക്രിയ കഴിഞ്ഞ് അതേരക്തം കയറ്റുകയായിരുന്നു. ഡോ. അയ്യര്, ഡോ. ജനാര്‍ദ്ദനന് എന്നിവരുടെ നേതൃത്വത്തിലായിരുന്നു ശസ്ത്രക്രിയ.\nചികില്‍സയുടെ അടുത്ത ഘട്ടത്തിലേക്ക് കടക്കണമെങ്കില് പി നള് രക്തം സംഘടിപ്പിക്കണം. ഇതിനായുള്ള ശ്രമത്തിലാണ് ആശുപത്രി അധികൃതരും സന്നദ്ധ സംഘടനകളും രക്തദാതാക്കളുടെ കൂട്ടായ്മകളും.\nപിപി അഥവാ പി നള് രക്തഗ്രൂപ്പ്\n2018ലാണ് പിപി അഥവാ പി നള് ഫിനോടൈപ്പ് എന്ന അപൂര്‍വ്വ രക്തഗ്രൂപ്പ് ഇന്ത്യയില് ആദ്യമായി സ്ഥിരീകരിച്ചത്. മംഗലാപുരം കസ്തൂര്‍ബ മെഡിക്കല് കോളജിലെ ഡോ. ഷമീ ശാസ്ത്രിയുടെ നേതൃത്വത്തിലുള്ള സംഘമാണ് അപൂര്‍വ്വ രക്തഗ്രൂപ്പ് തിരിച്ചറിഞ്ഞത്.\nആയിരത്തില് ഒരാളില് പോലും കണ്ടെത്താന് സാധിച്ചില്ലെങ്കിലാണ് ഒരു രക്തഗ്രൂപ്പിനെ അപൂര്‍വ്വം എന്ന വിഭാഗത്തില് ഉള്‍പ്പെടുത്തുക. രക്തത്തിലെ ആന്റിജനുകളിലുണ്ടാവുന്ന ഏറ്റക്കുറച്ചിലുകളാണ് ഇത്തരം അപൂര്‍വ്വ രക്തഗ്രൂപ്പിന് കാരണമാവുന്നത്.\nകസ്തൂര്‍ബ മെഡിക്കല് കോളജില് രോഗിക്ക് രക്തം മാറ്റിവെയ്ക്കുന്നതിനായുള്ള ലാബ് പരിശോധനയാണ് പുതിയ രക്ത ഗ്രൂപ്പ് നിര്‍ണയത്തിലേക്ക് വഴിതെളിച്ചത്. ലാബില് 80ഓളം യൂണിറ്റ് രക്തം പരിശോധിച്ചിട്ടും ചേരുന്ന ഗ്രൂപ്പ് കണ്ടെത്താന് സാധിച്ചില്ല. തുടര്‍ന്ന് സാംപിള് സെറോളോജിക്കല് ടെസ്റ്റിങ്ങിനായി ബ്രിസ്‌റ്റോളിലെ ഇന്റര്‍നാഷണല് ബ്ലഡ് ഗ്രൂപ്പ് റഫറന്‍സ് ലാബോറട്ടറിയിലേക്ക് അയച്ചു. തുടര്‍ന്ന് നടത്തിയ വിദഗ്ധ പരിശോധനയില് രക്തസാംപിള് പിപി ഫിനോടൈപ്പ് ആണെന്ന് സ്ഥിരീകരിക്കുകയായിരുന്നു.\nGirl with rare pp or p null blood group needs donor\nTags: p null pp blood group rare blood group\np pp blood group rare blood group


പാലായില് യുഡിഎഫ് സ്ഥാനാര്‍ത്ഥിത്വം പ്രതിസന്ധിയില് – Meddling Media\nപാലായില് യുഡിഎഫ് സ്ഥാനാര്‍ത്ഥിത്വം പ്രതിസന്ധിയില്\nജോസഫ് വിഭാഗം നിലപാട് കടുപ്പിച്ചതോടെയാണ് സമവായ സാധ്യതകള് മങ്ങിയത്. മാണി കുടുംബത്തില് നിന്നുള്ളവരുടെ പേര് ഉയര്‍ന്നു വന്നാല് ശക്തമായി എതിര്‍ക്കാനാണ് ജോസഫ് പക്ഷത്തിന്റെ നീക്കം.\nകോട്ടയം: പാലാ ഉപതെരഞ്ഞെടുപ്പില് സ്ഥാനാര്‍ത്ഥിയെ തീരുമാനിക്കാനാകാതെ കേരള കോണ്‍ഗ്രസ്. ജോസഫ് വിഭാഗം നിലപാട് കടുപ്പിച്ചതോടെയാണ് സമവായ സാധ്യതകള് മങ്ങിയത്. മാണി കുടുംബത്തില് നിന്നുള്ളവരുടെ പേര് ഉയര്‍ന്നു വന്നാല് ശക്തമായി എതിര്‍ക്കാനാണ് ജോസഫ് പക്ഷത്തിന്റെ നീക്കം. എന്നാല് മൂന്ന് ദിവസത്തിനുള്ളില് ജയസാധ്യതയുള്ള സ്ഥാനാര്‍ത്ഥിയുടെ പേര് പ്രഖ്യാപിക്കുമെന്ന് ജോസ് കെ മാണി പ്രതികരിച്ചു.\nപത്രികാ സമര്‍പ്പണത്തിനുള്ള അവസരമായിട്ടും കേരള കോണ്‍ഗ്രസ് എമ്മിനുള്ളില് സ്ഥാനാര്‍ത്ഥി ആരെന്നതില് ഏകദേശ ധാരണ പോലുമില്ല. നിഷ ജോസ് കെ മാണിയുടേത് ഉള്‍പ്പെടെ പേരുകള് ചര്‍ച്ചയായിരുന്നെങ്കിലും, കോടതി നടപടികളിലെ തിരിച്ചടി ജോസ് വിഭാഗത്തിന് വരുത്തിയ വെല്ലുവിളി ചെറുതല്ല. ഇതോടെ ഒരു പേരിലേക്ക് മാത്രം ചര്‍ച്ചകള് എത്തിയിട്ടില്ലെന്നും, മൂന്ന് ദിവസത്തിനുള്ളില് സ്ഥാനാര്‍ത്ഥിയെ പ്രഖ്യാപിക്കുമെന്നും വ്യക്തമാക്കി ജോസ് കെ മാണി രംഗത്തെത്തി.\nപൊതുസമ്മതനായ സ്ഥാനാര്‍ഥിയെ പാലാ സീറ്റില് പരിഗണിക്കണമെന്ന ആവശ്യമാണ് പിജെ ജോസഫ് വിഭാഗം ആദ്യഘട്ടം മുതല് ഉന്നയിച്ചത്. നിയമ പോരാട്ടങ്ങളില് താല്‍കാലികമായി ലഭിച്ച മേല്‍ക്കൈ ഉപയോഗപ്പെടുത്തി ജോസഫ് നിലപാട് കടുപ്പിക്കുകയും ചെയ്തു. ഔദ്യോഗിക കേരള കോണ്‍ഗ്രസ് തങ്ങളാണെന്ന് സ്ഥാപിക്കാന് യു.ഡി.എഫ് വിലക്ക് ലംഘിച്ച് കോട്ടയത്ത് ജോസഫ് ഗ്രൂപ്പ് യോഗവും ചേര്‍ന്നു. ഇതോടെ ഇ.ജെ അഗസ്തിയുടെ പേരും ജോസ് പക്ഷം ചര്‍ച്ചയാക്കി. സ്ഥാനാര്‍ത്ഥി നിര്‍ണയ ചര്‍ച്ചയ്ക്കായി ജോസ് കെ മാണി വിഭാഗം മുപ്പത്തിയൊന്നിന് ജില്ലാ കമ്മറ്റി യോഗവും വിളിച്ചിട്ടുണ്ട്.\n2000 പേരുടെ ജോലി കളഞ്ഞു സിഐടിയു\nയെച്ചൂരി ഇന്ന് തരിഗാമിയെ കാണും, കര്‍ശന നിരീക്ഷണവുമായി കേന്ദ്രം\nഅടിയന്തിര സാഹചര്യം നേരിടാന് ചാലക്കുടി സജ്ജം: എംഎല്‍എ\nനാറാണത്ത് ഭ്രാന്തന്റെ സ്മരണകളുമായി


മോഹൻലാലിന്‍റെ പണംകൊണ്ടാണോ സിനിമയെടുക്കുന്നത്; ആന്‍റണി പെരുമ്പാവൂര് തന്നെ ആ സത്യം വെളിപ്പെടുത്തുന്നു\nKerala, First Published 14, Dec 2018, 11:35 AM\nമോഹന്‍ലാലിന്‍റെ സന്തതസഹചാരി എന്ന നിലയില് തന്‍റെ നിര്‍മ്മാണ ജീവിതത്തില് കേള്‍ക്കുന്ന ഏറ്റവും വലിയ ചോദ്യത്തിന് മറുപടി പറയുകയാണ് ആന്‍റണി\nകൊച്ചി: മലയാളത്തിലെ എണ്ണം പറഞ്ഞ നിര്‍മ്മാതാവാണ് ആന്‍റണി പെരുമ്പാവൂര്. നരസിംഹത്തില് തുടങ്ങിയ ആന്‍റണിയുടെ നിര്‍മ്മാണ ജീവിതം ഒടിയനില് എത്തി നില്‍ക്കുന്നു. ദിവസം 3000ത്തോളം ഷോകള് നടക്കുന്ന മലയാളത്തിലെ ആദ്യത്തെ പടമാണ് ഒടിയന്. മോഹന്‍ലാലിന്‍റെ സന്തതസഹചാരി എന്ന നിലയില് തന്‍റെ നിര്‍മ്മാണ ജീവിതത്തില് കേള്‍ക്കുന്ന ഏറ്റവും വലിയ ചോദ്യത്തിന് മറുപടി പറയുകയാണ് ആന്‍റണി. മോഹൻലാലിന്റെ പണംകൊണ്ടാണു ആന്റണി സിനിമയെടുക്കുന്നതെന്നാണു പലരുടെയും പരാതി, അത് അങ്ങനെയല്ലെന്ന് പറയുന്ന ആന്‍റണി അങ്ങിനെ ആകണമെന്നുതന്നെയാണു എന്റെ ആഗ്രഹം എന്നും പറയുന്നു. മനോരമയ്ക്ക് നല്‍കിയ അഭിമുഖത്തിലാണ് ആന്‍റണി ഇത് പറയുന്നത്.\nഅഭിമുഖത്തില് ആന്‍റണി പെരുമ്പാവൂര് പറയുന്നത് ഇങ്ങനെ\nമോഹൻലാലിന്റെ പണംകൊണ്ടാണു ആന്റണി സിനിമയെടുക്കുന്നതെന്നാണു പലരുടെയും പരാതി. അങ്ങിനെയല്ല എന്നതാണു സത്യം. പക്ഷെ അങ്ങിനെ ആകണമെന്നുതന്നെയാണു എന്റെ ആഗ്രഹം. മോഹൻലാലിനെപ്പോലെ ഒരു വലിയ മനുഷ്യൻ എന്നെ വിശ്വസിച്ചു പണം ഏൽപ്പിക്കുന്നു എന്നതിലും വലിയ ബഹുമതിയുണ്ടോ. മോഹൻ ലാലിന്റെ പണംകൊണ്ടു നിർമ്മിച്ചാൽ എന്താണുകുഴപ്പം.അതു മോഹൻലാലിനെ മാത്രം ബാധിക്കുന്ന കാര്യമല്ലെ.\nപുറത്തു നിൽക്കുന്നവർക്ക് അതിലെന്തുകാര്യം. മോഹൻലാൽ പപ്പടമോ കംപ്യൂട്ടറോ എന്തു വേണമെങ്കിലും ഉണ്ടാക്കി വിൽക്കട്ടെ. അതിനെന്തിനാണു പുറത്തുള്ളവർ അസ്വസ്ഥരാകുന്നത്. അദ്ദേഹത്തിന്റെ പ്രതിഫലം വലുതാണെങ്കിൽ അതു നൽകാവുന്നവർ സിനിമ നിർമ്മിക്കട്ടെ. പ്രതിഫലം കൂട്ടി മലയാള സിനിമ നശിപ്പിച്ചുവെന്നു പറയുന്ന ഒരാളും എന്റെ പ്രതിഫലം കൂടിപ്പോയി എന്നു പറഞ്ഞു നിർമ്മാതാവിനോ പ്രസാധകനോ ജോലി ചെയ്യുന്ന സ്ഥാനപത്തിനോ തിരിച്ചു കൊടുത്തതായി കേട്ടിട്ടില്ല- ആന്‍റണി പറയുന്നു\nLast Updated 14, Dec 2018, 12:03 PM


കുഞ്ഞാലിക്കുട്ടി മലപ്പുറത്ത് മത്സരിക്കും\nഎം.എല്.എമാരായിരുന്നു കുഞ്ഞാലിക്കുട്ടി പൊന്നാനിയില് നിന്ന് മത്സരിക്കണമെന്ന ആവശ്യം ആദ്യം ഉയര്‍ത്തിയത്.\n07 Mar, 2019 at 07:58 AM\nപൊന്നാനിയില് നിന്നും ജനവിധി തേടണമെന്ന എം.എല്.എമാരടക്കമുള്ളവരുടെ ആവശ്യത്തെ കടുത്ത സമ്മര്‍ദ്ദത്തിലൂടെ മറികടന്ന് പി.കെ കുഞ്ഞാലിക്കുട്ടി. ലീഗ് ഉന്നതാധികാര സമിതി യോഗത്തിലും ഇക്കാര്യം ചര്‍ച്ചയ്ക്ക് വന്നെങ്കിലും മലപ്പുറത്ത് നിന്ന് മാറേണ്ടി വന്നാല് മത്സരരംഗത്ത് നിന്ന് തന്നെ പിന്‍മാറുമെന്ന സൂചന കുഞ്ഞാലികുട്ടി നല്‍കി. ഇതോടെ കുഞ്ഞാലിക്കുട്ടി മലപ്പുറത്ത് നിന്ന് മത്സരിക്കട്ടെയെന്ന നിലപാടിലേക്ക് ഉന്നതാധികാര സമിതി യോഗവും എത്തുകയായിരുന്നു.\nഎം.എല്.എമാരായിരുന്നു കുഞ്ഞാലിക്കുട്ടി പൊന്നാനിയില് നിന്ന് മത്സരിക്കണമെന്ന ആവശ്യം ആദ്യം ഉയര്‍ത്തിയത്. മൂന്നാം സീറ്റ് ചര്‍ച്ച ചെയ്യാനായി പാണക്കാട് ചേര്‍ന്ന ഉന്നതാധികാര സമിതി യോഗത്തിലും സമാനമായ നിലപാട് ഉയര്‍ന്നു. മലപ്പുറത്ത് നിന്ന് മാറിയാല് സംസ്ഥാനം മുഴുവന് തെരഞ്ഞെടുപ്പ് പ്രവര്‍ത്തനങ്ങളില് ഭാഗമാകുന്നതിന് തടസം വരുമെന്നായിരുന്നു കുഞ്ഞാലിക്കുട്ടിയുടെ നിലപാട്. മണ്ഡലമാറ്റ ചര്‍ച്ച സജീവമായതോടെ അങ്ങനെയെങ്കില് താന് മത്സരിക്കാന് തന്നെ ഉണ്ടാവില്ലെന്ന കടുത്ത തീരുമാനത്തിലേക്ക് നീങ്ങുമെന്ന സൂചനകള് കുഞ്ഞാലിക്കുട്ടി ഉന്നതാധികാര സമിത അംഗങ്ങള്‍ക്ക് മുന്നില് വെച്ചു.\nഇതോടെ കുഞ്ഞാലിക്കുട്ടി മലപ്പുറത്ത് നിന്നും ഇടി പൊന്നാനിയില് നിന്നും തന്നെ മത്സരിക്കട്ടെയെന്ന ഏകദേശ ധാരണയിലേക്ക് ഉന്നതാധികാര സമിതി യോഗം എത്തുകയായിരുന്നു.9ന് കോഴിക്കോട് ചേരുന്ന പ്രവര്‍ത്തക സമിതി യോഗത്തിന് ശേഷമായിരിക്കും പ്രഖ്യാപനത്തിലേക്ക് നീങ്ങുക. പൊന്നാനിയില് ഭൂരിപക്ഷം കുറഞ്ഞാല് പ്രതിച്ഛായ ബാധിക്കുമെന്ന ഭയവും കുഞ്ഞാലിക്കുട്ടിയെ മലപ്പുറത്ത് ഉറച്ച് നില്‍ക്കാന് പ്രേരിപ്പിച്ചുവെന്നാണ് വസ്തുത. മൂന്നാം സീറ്റിന് വേണ്ടിയുള്ള സമ്മര്‍ദ്ദം ലീഗ് തുടരില്ല. പക്ഷേ പ്രവര്‍ത്തക സമിതിയില് കൂടി ചര്‍ച്ച ചെയ്യും. പ്രവര്‍ത്തക സമിതിയെ അപ്രസക്തമാക്കി നേതാക്കള് തീരുമാനം എടുക്കുന്നുവെന്ന വിമര്‍ശനത്തെ മറികടക്കാന് കൂടിയാണിത്.\nPK KunjalikuttyGeneral Election 2019


llok sabha election Archives - BIGNEWSLIVE | Latest Malayalam News\nHome Tag llok sabha election\nTag: llok sabha election\nമുംബൈ: ലോക്‌സഭാ തെരഞ്ഞെടുപ്പിന്റെ ചൂടിലാണ് രാജ്യം. വോട്ട് ചെയ്യാന് പോകുന്നില്ലേ എന്നുള്ള ചോദ്യത്തിന് പലരുടെയും മറുപടി വോട്ട് ചെയ്തിട്ട് നമുക്കെന്ത് കാര്യമെന്നാണ്. അമേരിക്കയില് നിന്നും മറ്റും തന്റെ ...\nപൂനെ: മൂന്നാംഘട്ട തെരഞ്ഞെടുപ്പില് വോട്ട് രേഖപ്പെടുത്താന് പോളിങ് ബൂത്തിലെത്തിയത് ഒരു കുടുംബത്തിലെ 27 അംഗങ്ങള്. പൂനെയിലാണ് സംഭവം. മഹാരാഷ്ട്രയിലെ ഏറ്റവും പുരാതന കുടുംബമായ ബോസ്‌ലെ കുടുംബത്തിലെ അംഗങ്ങളാണ് ...


Emalayalee.com - നമുക്ക് പരിചിതം ഈ വികൃതികള്\nനമുക്ക് പരിചിതം ഈ വികൃതികള്\nനമ്മുടെ ദൈനംദിന ജീവിതത്തില് സമൂഹമാധ്യമങ്ങളുടെ സ്വാധീനം അവഗണ#ിക്കാന് കഴിയാത്ത രീതിയിലേക്ക് മാറിയിരിക്കുന്നു. ക്രിയാത്മകമായ ചിന്തകളും ആശയങ്ങളും പങ്കുവയ്‌ക്കുകയും ചര്‍ച്ച ചെയ്യുകയും ചെയ്യുന്ന പൊതുഇടം എന്നതില് നിന്നും സൈബര് കുറ്റകൃത്യങ്ങളുടെ ഒരു വലിയ ലോകവും അതില് അടങ്ങിയിരിക്കുന്നു.\nവിരോധമുളളവരെ വ്യക്തിഹത്യ ചെയ്യാനും കഴിയുമെങ്കില് ആത്മഹത്യയിലേക്ക് വരെ നയിക്കാനും പ്രാപ്‌തമാണ് സമൂഹമാധ്യമങ്ങളുടെ ദുരുപയോഗം. ഇത്തരത്തില് സമൂഹമാധ്യമത്തിന്റെ അപക്വവും അശ്രദ്ധവുമായ കൈകാര്യം ചെയ്യല് എങ്ങനെ മറ്റൊരാളുടെ ജീവിതത്തില് പ്രസന്ധികളും പ്രശ്‌നങ്ങളും സൃഷ്‌ടിക്കുന്നു എന്നതിന്റെ ഏറ്റവും മികച്ച ഉദാരണമാണ് നവാഗത സംവിധായകനായ എം.സി ജോസഫ് സംവിധാനം ചെയ്യുന്ന വികൃതി.\nസമൂഹമാധ്യമങ്ങളിലെ തെറ്റായ ചില രീതികള് മറ്റുള്ളവരുടെ ജീവിതത്തെ എപ്രകാരമാണ് ബാധിക്കുന്നതെന്ന് ചിത്രം പറഞ്ഞു തരുന്നു. എല്ലാവരും ഇതില് ഏറെ പരിചിതരാകയാല് തന്നെ ഇതിലെ സംഭവ വികാസങ്ങള് ഒട്ടും അതിശയോക്തിയില്ലാതെ കാണാനാകും.\nകൊച്ചി മെട്രോയില് യാദൃശ്ചികമായി കിടന്നുറങ്ങി പോയ അംഗപരിമിതനായ എല്‍ദോ അയാള് മദ്യപിച്ച് ബോധം കെട്ട് കിടന്നുറങ്ങിയതാണെന്ന് ആരോ വീഡിയോ എടുത്ത് സമൂഹമാധ്യമം വഴി പ്രചരിപ്പിച്ചതിനെ#െ തുടര്‍ന്നുണ്ടായ യഥാര്‍ത്ഥ സംഭവ വികാസങ്ങള് അടിസ്ഥാനമാക്കിയാണ് ചിത്രമൊരുക്കിയിട്ടുള്ളത്.\nചിത്രത്തില്‍എല്‍ദോയായി സുരാജ് വെഞ്ഞാറമൂട് എത്തുന്നു. അയാളെ മദ്യനാക്കി കിടന്നുറങ്ങുന്ന വീഡിയോ ഫേസ്‌ബുക്കിലിട്ട് നാറ്റിച്ചത് സമീറാണ്. സൗബിന് താഹിറാണ് ഈ കഥപാത്രത്തെ അവതരിപ്പിക്കുന്നത്.\nഎല്‍ദോയുടേയും സമീറിന്റെയും ജീവിതത്തിന് യാതൊരു സാമ്യതയുമില്ല. എല്‍ദോ ഒരു സ്‌കൂളിലെ പ്യൂണ് ആണ്. അയാള്‍ക്കും ഭാര്യയ്‌ക്കും സംസാരശേഷിയില്ല. രണ്ടു കുട്ടികളും അയാള്‍ക്കുണ്ട്. എങ്കിലും സന്തുഷ്‌ടമായ ഒരു കുടുംബജീവിതമാണ് അയാള് നയിക്കുന്നത്. ജീവിതത്തില് അപസ്വരങ്ങളില്ല. എപ്പോഴും സന്തോഷം.\nസമീറാകട്ടെ, അയാള് വിദേശത്ത് ജോലി ചെയ്യുന്നു. നാട്ടിലെത്തിയത് വിവാഹം കഴിക്കുക എന്ന ലക്ഷ്യത്തോടെയാണ്. അത് പ്രണയം തുറന്നു പറഞ്ഞതിനു ശേഷമായിരിക്കണം എന്ന ആഗ്രഹത്തോടെ. അത്ര വലിയ സീരിയസൊന്നുമല്ല. ജീവിതത്തെ വളരെ ലലിതമായി നോക്കി കാണുന്ന ആള്.\nഇങ്ങനെയിരിക്കേയാണ് ഒരു ദിവസം സമീര് മെട്രോയില് യാത്ര ചെയ്യുന്നത്. അപ്പോള് എല്‍ദോ കിടന്നുറങ്ങുന്നത് അയാള് കാണുന്നു. അതിന്റെ വീഡിയോ എടുത്ത് മദ്യപിച് ബോധരഹിതനായി പാമ്പായി കിടന്നുറങ്ങുന്ന ആള് എന്ന രീതിയില് സമീര് സോഷ്യല് മീഡിയയില് ഇടുന്നു. ആശുപത്രിയില് കിട്‌കകുന്ന തന്റെ മകളുടെ അടുത്തു നിന്നും വന്നതായിരുന്നു എല്‍ദോ.\nക്ഷീണം കൊണ്ട് തളര്‍ന്നുറങ്ങി പോയതാണ് അയാള്. എന്നാല് വീഡിയോ വൈറലായതോടെ അത് എല്‍ദോയുടെ ജീവിതത്തില് പല പ്രശ്‌നങ്ങളും ഉണ്ടാക്കുന്നു. എവിടെ ചെന്നാലും പരിഹാസവും അവഗണനയും. ഇത് അയാളില് വളരെയധികം മാനസിക സംഘര്‌ഷങ്ങളുണ്ടാക്കുന്നു. ഇടവേളയ്‌ക്ക് മുമ്പ് ഇതാണ് കഥയുടെ സഞ്ചാരം.\nഎന്നാല് എല്‍ദോയില് നിന്നു മാറി സോഷ്യല് മീഡിയാ ലോകം സമീറിനെതിരേ തിരിയുന്നിടത്താണ് ആദ്യ പകുതി അവസാനിക്കുന്നത്. ഇതോടെ ആത്മസംഘര്‍ഷങ്ങളും പ്രശ്‌നങ്ങളും സമീറിന്റേതാകുന്നു. പ്രശ്‌നങ്ങള് പരിഹരിക്കാന് ശ്രമിക്കുന്തോറും കൂടുതല് കുരുക്കിലേക്ക് പോകുന്നു. ഒടുവില് സ്വന്തം വിവാഹദിനത്തില് പോലും ഈ മാനസിക സംഘര്‍ഷം കാരണം അയാള്‍ക്ക് സന്തോഷിക്കാനാവുന്നില്ല.\nസുരാജിന് തന്റെ കരിയറില് കാത്തു വയ്‌ക്കാവുന്ന ഒരു കഥാപാത്രമാണ് എല്‍ദോ. പരിഹാസത്തിന്റെയും അവഗണനയുടെയും ഇടങ്ങളില് അങ്ങേയറ്റം നിസഹായനായി പോകുന്ന എല്‍ദോയെ ഉജ്വലമാക്കാന് സുരാജിനു കഴിഞ്ഞു. അതു പോലെ സൗബിനും.\nനിഷ്‌ക്കളങ്കതമാശയില് തുടങ്ങുന്ന അയാളുടെ സൈബര് വിനോദം മറ്റൊരാളുടെ ജീവിതത്തില് കരിനിഴല് വീഴിത്തുന്നതറിഞ്ഞ് ആശങ്കയും പിന്നീട് സൈബര് ലോകം അയാള്‍ക്കെതിരേ തിരിയുമ്പോള് പരിഭ്രാന്തിയുടെ വഴികളിലേക്ക് വീണുപോവുകയും ചെയ്യുനന് കഥാപാത്രമായി മാറാന് സൗബിനും സാധിച്ചു.\nറിയാലിറ്റി ഷോയിലൂടെ വന്ന വിന്‍സിയാണ് നായിക. സുരഭീലക്ഷ്‌മിയാണ് സുരാജിന്റെ ഭാര്യയുടെ കഥാപത്രത്തെ അവതരിപ്പിക്കുന്നത്. മാമുക്കോയ, ബാബുരാജ്, ഭഗത് മാനുവര്, മേഘനാഥന്, സുധീര് കോപ്പ, ജാഫര് ഇടുക്കി, മറീന മൈക്കിള്, റിയ, പൗളി വത്സന്, ലിസി ജോസ്, ജോളി ചിറയത്ത് എന്നിവരാണ് മറ്റു താരങ്ങള്.\nമികച്ച തിരക്കഥയൊരുക്കിയ അജീഷ് പി തോമസും മികച്ച കൈയ്യടക്കത്തോടെ സിനിമയൊരുക്കിയ സംവിധായകന് എം.സി ജോസഫും പ്രത്യേകം അഭിനന്ദനം അര്‍ഹിക്കുന്നു. സുന്ദരമായ ജീവിത മുഹൂര്‍ത്തങ്ങള് നിരവധിയുണ്ട് ഈ ചിത്രത്തില്. ഒരു നല്ല സിനിമ കാണാന് ആഗ്രഹിക്കുന്നവര്‍ക്ക് വികൃതി കാണാന് പോകാം.


സ്‌കൂള് കോഴ; രേഖകളില് വ്യക്തത തേടി കെ. എം ഷാജിയെ വീണ്ടും ചോദ്യം ചെയ്യാനൊരുങ്ങി എന്‍ഫോഴ്‌സ്‌മെന്റ് ഡയറക്ടറേറ്റ് ~ News Star\nHome » Brave India ബ്രേവ് ഇന്ത്യ ന്യൂസ് » സ്‌കൂള് കോഴ; രേഖകളില് വ്യക്തത തേടി കെ. എം ഷാജിയെ വീണ്ടും ചോദ്യം ചെയ്യാനൊരുങ്ങി എന്‍ഫോഴ്‌സ്‌മെന്റ് ഡയറക്ടറേറ്റ്\nfrom ബ്രേവ് ഇന്ത്യ ന്യൂസ് https://ift.tt/2UW1K0e


രാജ്യത്ത് പെട്രോള് വില കുതിക്കുന്നു – Chandrika Daily\nBy Web Desk 8 / September 22, 2018\nരാജ്യത്ത് പെട്രോള് വില കുതിക്കുന്നു\nമുംബൈ: പെട്രോള് വിലയിലെ കുതിപ്പ് തുടരുന്നു. മുംബൈയില് ഇന്ന് ലിറ്ററിന് 10 പൈസ വര്‍ധിച്ച് ഒരു ലിറ്റര് പെട്രോളിന്റെ വില 89.80 രൂപയായി ഉയര്‍ന്നു. 20 പൈസ…\nമുംബൈ: പെട്രോള് വിലയിലെ കുതിപ്പ് തുടരുന്നു. മുംബൈയില് ഇന്ന് ലിറ്ററിന് 10 പൈസ വര്‍ധിച്ച് ഒരു ലിറ്റര് പെട്രോളിന്റെ വില 89.80 രൂപയായി ഉയര്‍ന്നു. 20 പൈസ കൂടി കൂടിയായാല് മുംബൈ നഗരത്തില് പെട്രോള് വില 90ലെത്തും. മറ്റു പല നഗരങ്ങളിലും വില നേരത്തെ തന്നെ 90 കടന്നിരുന്നു.\nഡല്‍ഹിയിലും കൊല്‍ക്കത്തയിലും 10 പൈസ വീതംകൂടി ഒരു ലിറ്റര് പെട്രോളിന്റെ വില യഥാക്രമം 82.44 രൂപയും 84.27 രൂപയുമായി ഉയര്‍ന്നു. ചെന്നൈയില് 11 പൈസ വര്‍ധിച്ച് 85.69 രൂപയാണ് ഇന്നലത്തെ പെട്രോള് വില. അതേസമയം തുടര്‍ച്ചയായ നാലാം ദിവസവും ഡീസല് വില മാറ്റമില്ലാതെ തുടരുകയാണ്.\nഅന്താരാഷ്ട്ര വിപണിയിലെ അസംസ്‌കൃത ഇന്ധനത്തിന്റെ വില വര്‍ധനവും രൂപയുടെ മൂല്യത്തകര്‍ച്ചയും ചൂണ്ടിക്കാട്ടിയാണ് പൊതുമേഖലാ എണ്ണക്കമ്പനികള് ആഭ്യന്തര വിപണിയില് എണ്ണവില അടിക്കടി ഉയര്‍ത്തുന്നത്. വില വര്‍ധന നിയന്ത്രിക്കാത്ത കേന്ദ്ര സര്‍ക്കാര് നിലപാടിനെതിരെ രാജ്യവ്യാപക പ്രതിഷേധം ഉയരുമ്പോഴും എണ്ണക്കമ്പനികള് നിരക്കു വര്‍ധന നിര്‍ബാധം തുടരുകയാണ്.\nസംസ്ഥാനത്തും പെട്രോള് വില ഇന്ന് 10 പൈസ വര്‍ധിച്ചു. തിരുവനന്തപുരത്ത് 85.78 രൂപയാണ് ഒരു ലിറ്റര് പെട്രോളിന്റെ വില. കൊച്ചി 84.44, കണ്ണൂര് 84.64, കോഴിക്കോട് 84.69, കോട്ടയം 84.74, ആലപ്പുഴ 84.76, തൃശൂര് 84.90, മലപ്പുറം 84.99, പത്തനം തിട്ട 85.11, കാസര്‍ക്കോട് 85.23 എന്നിങ്ങനെയാണ് മറ്റു നഗരങ്ങളില് ഇന്നത്തെ പെട്രോള് വില.\nCategories: Culture, More, News, Views Tags: India, keralam, petrol diesel price, Petrol price hike


മുഖത്ത് മുഴുവൻ മുറിപ്പാടുകളും കണ്ണിന് ചുറ്റും മര്‍ദ്ദനമേറ്റതിന്‍റെ ചുവപ്പ് നിറവും; സുഹൃത്തും അമ്മയും ചേർന്ന് ക്രൂരമായി മർദ്ധിച്ചുവെന്ന് നടി ;പരാതി - metromatinee.com Lifestyle Entertainment & Sports\nസുഹൃത്തും അമ്മയും ചേർന്ന് തന്നെ ക്രൂരമായി മര്‍ദ്ദിച്ചുവെന്ന പരാതിയുമായി മിനിസ്ക്രീൻ നടി. നളിനി നേഗി എന്ന ഹിന്ദി സീരിയൽ നടിയാണ് പരാതിയുമായി രംഗത്തെത്തിയിരിക്കുന്നത്. ഒപ്പം താമസിക്കുന്ന പ്രീതി റാണ എന്ന പെണ്‍കുട്ടിയും അമ്മയും ചേര്‍ന്ന് ക്രൂരമായി മര്‍ദ്ദിച്ചതായാണ് മുംബൈ ഓഷിവാര പൊലീസ് സ്റ്റേഷനില് നളിനി പരാതി നല്‍കിയിരിക്കുന്നത്. സ്റ്റാര് പ്ലസിലെ നാംകരണിലൂടെയാണ് നളിനി നേഗി പ്രസിദ്ധയായത്.\nപരാതി പ്രകാരം പ്രീതിയും അമ്മയും ചേര്‍ന്ന് അതിക്രൂരമായാണ് ആക്രമിച്ചിരിക്കുന്നത്. മുറിവേറ്റ നളിനിയുടം മുഖം സോഷ്യല് മീഡിയയില് വൈറലാണ്. ചിത്രത്തില് മുറിപ്പാടുകളും കണ്ണിന് ചുറ്റും മര്‍ദ്ദനമേറ്റതിന്‍റെ ചുവപ്പ് നിറവുമുണ്ട്.\nരണ്ട് വര്‍ഷം മുൻപ് പ്രീതി നളിനിക്കൊപ്പം താമസിച്ചിരുന്നു. പിന്നീട് താമസം മാറിയ പ്രീതി താമസിക്കാനിടമില്ലെന്നും തല്‍ക്കാലത്തേക്ക് കൂടെ നിര്‍ത്തണമെന്ന് ആവശ്യപ്പെട്ട് വരികയായിരുന്നു.അങ്ങനെ നളിനി സമ്മതം മൂളി . രണ്ട് മുറിയുള്ള വീട്ടിലാണ് നളിനി താമസിക്കുന്നത്. പ്രീതി ആവശ്യപ്പെട്ട സമയത്ത് നളിനിയുടെ മാതാപിതാക്കള് സഹോദരിക്കൊപ്പം ദില്ലിയിലായിരുന്നു.\nപിന്നാലെ പ്രീതിയുടെ അമ്മയും എത്തി.താമസം മാറാന് പ്രീതിയെ സഹായിക്കാനെത്തിയതാകുമെന്നാണ് താന് കരുതിയതെന്ന് നളിനി പറഞ്ഞു. എന്നാല് അവര് പോയില്ല.തന്റെ മാതാപിതാക്കള് വരുന്നതിനാല് വീട് ഒഴിയണമെന്ന് പറഞ്ഞതോടെ താരത്തെ ക്രൂരമായി മര്‍ദ്ദിക്കുകയായിരുന്നു.\nജിമ്മില് പോകാനൊരുങ്ങിയ തന്നോട് മോശമായ ഭാഷയില് സംസാരിക്കുകയും പ്രീതി ഗ്ലാസ് ഉപയോഗിച്ച് ആക്രമിക്കുകയും ചെയ്‌തെന്ന് നളിനി വ്യക്തമാക്കി. എന്താണ് പ്രശ്നമെന്ന് താന് പലവട്ടം ചോദിച്ചെങ്കിലും അവര് അടങ്ങിയില്ല. ഇരുവരും തന്‍റെ മേല് വീഴുകയും മര്‍ദ്ദിക്കുയും ചെയ്തുവെന്നും നളിനി കൂട്ടിച്ചേര്‍ത്തു.\nnali negi- attacked-\nRelated Topics:attacked, nalini negi


Thursday 10th August 2017 11:24am\nകണ്ണൂര്: മട്ടന്നൂര് നഗരസഭാ തെരഞ്ഞെടുപ്പ് എല്.ഡി.എഫ് നിലനിര്‍ത്തി. അഞ്ചാം തവണയാണ് ഇവിടെ എല്.ഡി.എഫ് വിജയിക്കുന്നത്. 20 സീറ്റില് എല്.ഡി.എഫ് വിജയിച്ചപ്പോള് ഏഴിടത്ത് മാത്രമേ യു.ഡി.എഫിന് വിജയം നേടാനായുള്ളൂ.\nആദ്യ ഫലസൂചനകള് വന്നപ്പോള് തന്നെ ഇടതുമുന്നണിയ്ക്ക് വന് ലീഡ് ഉണ്ടായിരുന്നു. 20 വര്‍ഷമായി ഇടതുമുന്നണിയാണ് നഗരസഭ ഭരിക്കുന്നത്. നഗരസഭയുടെ അഞ്ചാമത് ഭരണസമിതിയിലേക്കുള്ള തെരഞ്ഞെടുപ്പില് 112 സ്ഥാനാര്‍ഥികളാണ് ജനവിധി തേടിയത്.\n35 വാര്‍ഡുകളിലായി നടന്ന തെരഞ്ഞെടുപ്പില് 82.91 ശതമാനം പോളിങ്ങാണ് നടന്നിട്ടുള്ളത്. വാര്‍ഡുകളില് 93.4 ശതമാനം വോട്ട് പോള് ചെയ്ത മേറ്റടിയാണ് ഒന്നാമത്. 70.76 ശതമാനം പേര് വോട്ട് ചെയ്ത മിനി നഗര് വാര്‍ഡിലാണ് ഏറ്റവും കുറവ്.\nഎല്.ഡി.എഫില് സി.പി.ഐ.എം 28 വാര്‍ഡിലും സി.പി.ഐ, ജനതാദള്, എന്.സി.പി, സി.എം.പി, ഐ.എന്.എല് എന്നിവ ഓരോ വാര്‍ഡിലും എല്.ഡി.എഫ് സ്വതന്ത്രര് രണ്ട് വാര്‍ഡിലുമാണ് മത്സരിച്ചത്.\nയു.ഡി.എഫില് കോണ്‍ഗ്രസ് 25, മുസ്ലിംലീഗ് എട്ട്, ആര്.എസ്.പി, ജെഡിയു ഒന്നുവീതം വാര്‍ഡുകളിലും മത്സരിച്ചു. ബി.ജെ.പി 32 വാര്‍ഡിലും എസ്.ഡി.പി.ഐ എട്ട് വാര്‍ഡിലും സ്ഥാനാര്‍ഥികളെ നിര്‍ത്തിയിട്ടുണ്ട്.\nമട്ടന്നൂര് ഹയര്‍സെക്കന്‍ഡറി സ്‌കൂളിലും പരിസരത്തും വന്‍സുരക്ഷ ക്രമീകരണമാണ് ഏര്‍പ്പെടുത്തിയിട്ടുള്ളത്.


പ്രേമം – ആന്റണ് ചെകോവ് – Onmalayalam\nപ്രേമം – ആന്റണ് ചെകോവ്\nSeptember 9, 2016 September 9, 2016 Web Desk\t0 Comments Anton chekov, malayalam, short story\n*ലവ്‌ലേസ് – റിച്ചാർഡ്സന്റെ ക്ളാരിസ്സ എന്ന നോവലിലെ കഥാപാത്രം.\nവിവര്‍ത്തനം : വി .രവികുമാര് .\n← ദൈവം സെല്‍ഫിയെടുത്താല് …!\nNY ഫാഷന് വീക്കിലെ ഇന്ത്യയുടെ നീറുന്ന പുഞ്ചിരി →\nഇതുഞാന് കരിന്തുമ്പ – പി.കെ. ഉണ്ണികൃഷ്ണന്\nSeptember 14, 2016 Web Desk 0\nJune 1, 2017 June 1, 2017 Web Desk 1


മണി ചെയ്‌നും മൾട്ടിലെയർ നെറ്റ് വർക്ക് മാർക്കറ്റിങ്ങും നിരോധിച്ച് കേന്ദ്രം – EBM News Malayalam\nന്യൂഡൽഹി : മൾട്ടി ലെയർ നെറ്റ് വർക്ക് മാർക്കറ്റിങ്ങ് വിലക്കി കേന്ദ്രസർക്കാർ ഉത്തരവിട്ടു. നേരിട്ടുള്ള വിൽപനയുടെ (ഡയറക്ട് സെല്ലിങ്) മറവിൽ ആളുകളെ കണ്ണി ചേർത്ത് വിവിധ തട്ടുകളാക്കി പ്രവർത്തിക്കുന്ന രീതിയാണ് കേന്ദ്രം വിലക്കിയത്. പ്രൈസ് ചിറ്റ്‌സ് ആന്റ് മണി സർക്കുലേഷൻ സ്‌കീം നിരോധന നിയമത്തിന്റെ രണ്ടാം വകുപ്പിൽ വരുന്ന മണി ചെയിൻ പദ്ധതികൾക്കും കേന്ദ്രം നിരോധനം ഏർപ്പെടുത്തിയിട്ടുണ്ട്.\nപുതിയ വിജ്ഞാപന പ്രകാരം ഡയറക്ട് സെല്ലിങ്ങിന് കേന്ദ്രം പുതിയ നിർവചനവും കൊണ്ടു വന്നിട്ടുണ്ട്. ഒരു സ്ഥാപനമോ കമ്പനിയോ നേരിട്ടുള്ള വിൽപ്പനക്കാരിലൂടെ തങ്ങളുടെ ഉൽപ്പനങ്ങളും സേവനങ്ങളും നൽകുന്നതാണ് ഡയറക്ട് സെല്ലിങ്.\nപുതുവത്സരത്തോടനുബന്ധിച്ച് കോവളത്ത് കനത്ത സുരക്ഷയും നിയന്ത്രണവും\nഒമിക്രോണിനെ അകറ്റി നിര്‍ത്താം കരുതല് പ്രധാനം പുതുവര്‍ഷത്തില് അതീവ ജാഗ്രത : മന്ത്രി വീണാ ജോർജ്\nതെലങ്കാന മുഖ്യമന്ത്രി കെ.ചന്ദ്രശേഖര റാവുവിനെപോലെ താന് അന്ധ വിശ്വാസിയല്ലന്ന്്…\nഡൽഹിയുടെ പുതിയ ലഫ്റ്റനന്‍റ് ഗവർണറായി വിനയ് കുമാർ സക്സേന സത്യപ്രതിജ്ഞ ചെയ്തു\nലൈംഗിക തൊഴിലാളികളോട് പൊലീസ് മാന്യമായി പെരുമാറണമെന്നും വാക്ക് കൊണ്ട് പോലും…


ബാര്‍കോഴ; മാണിക്കെതിരേ ഗുരുതര ആരോപണങ്ങളുമായി കോടിയേരി ബാലകൃഷ്ണന് നിയമസഭയില് - ഇ വാർത്ത | evartha\nബാര്‍കോഴ; മാണിക്കെതിരേ ഗുരുതര ആരോപണങ്ങളുമായി കോടിയേരി ബാലകൃഷ്ണന് നിയമസഭയില്\nതിരുവനന്തപുരം: ബാര്‍കോഴ വിഷയത്തില് ധനമന്ത്രിക്കെതിരേ ഗുരുതര ആരോപണങ്ങളുമായി പ്രതിപക്ഷ ഉപനേതാവ് കോടിയേരി ബാലകൃഷ്ണന് നിയമസഭയില്. ബാറുകള് തുറന്നു പ്രവര്‍ത്തിക്കുന്നതിന് മന്ത്രി കെ.എം. മാണിക്ക് കോഴ നല്‍കിയെന്ന് ആരോപണം ഉന്നയിച്ച ബിജു രമേശിന്റെ കാറിലെത്തി രണ്ടു ഘട്ടങ്ങളായാണ് പണം കൈമാറിയതെന്ന് കോടിയേരി ആരോപിച്ചു. മന്ത്രി കെ.എം. മാണിയുടെ സാന്നിധ്യത്തില് തന്നെയായിരുന്നു കോടിയേരിയുടെ ആരോപണം. കോഴ പ്രശ്‌നം ചര്‍ച്ച ചെയ്യണമെന്ന് ആവശ്യപ്പെട്ട് കോടിയേരി അടിയന്തരപ്രമേയം അവതരിപ്പിച്ചു.\nഇക്കഴിഞ്ഞ ഏപ്രില് രണ്ടിന് കാലത്ത് ആറര മണിക്ക് തിരുവനന്തപുരത്തെ ഔദ്യോഗിക വസതിയില് കാറിലെത്തിയവരാണ് ആദ്യം പണം കൈമാറിയത്. ബിജു രമേശിന്റെ ഉടമസ്ഥതയിലുള്ള കെ.എല്-01 ബി 7878 നമ്പറുള്ള കാറിലാണ് ഇവര് എത്തിയത്. ആദ്യം ഡ്രൈവര് 15 ലക്ഷം രൂപയും പിന്നീട് രണ്ടുപേര് വന്ന് 35 ലക്ഷം രൂപയുമാണ് കൈമാറിയത്. ഇക്കാര്യങ്ങളെക്കുറിച്ച് സര്‍ക്കാര് അന്വേഷണം നടത്തണമെന്ന് ആവശ്യപ്പെട്ട് ഇതിന്റെ തെളിവുകള് സിഡിയിലാക്കി കോടിയേരി സഭയുടെ മേശപ്പുറത്ത് വെച്ചു.\nകൂടാതെ ബാര് അസോസിയേഷന് ഭാരവാഹികളുടെയും സര്‍ക്കാര് ചീഫ് വിപ്പ് പി.സി.ജോര്‍ജിന്റെയും ഫോണ് രേഖകളും പരിശോധിക്കണമെന്നും. ഇക്കാര്യങ്ങളെല്ലാം അന്വേഷിക്കാന് സര്‍ക്കാരിന് ധൈര്യമുണ്ടോ? എന്ന് കോടിയേരി ചോദിച്ചു.\nമദ്യനയം ചര്‍ച്ച ചെയ്ത മന്ത്രിസഭയുടെ മിനിറ്റ്‌സ് നിയമസഭയുടെ മേശപ്പുറത്ത് വയ്ക്കണമെന്നും ആരെല്ലൊം സര്‍ക്കാരിന്റെ മദ്യനയത്തെ എതിര്‍ത്തുവെന്ന് വെളിപ്പെടുത്തണമെന്നും കോടിയേരി ആവശ്യപ്പെട്ടു.


ടൈറ്റാനിക് ദുരന്തം ഇനി രസകരമായി പാര്‍ക്കില് അനുഭവിക്കാം.. | Titanic to get its own amusement park ride in 2018 - Malayalam Oneindia\nPublished: November92015, 13:06 [IST]\nദുബായ്: ടൈറ്റാനിക് എന്ന ആഡംബര കപ്പലിനെ ജനങ്ങള് ഒരിക്കലും മറക്കില്ല. മറന്നെങ്കില് ഓര്‍മ്മിപ്പിക്കാന് ടൈറ്റാനിക് വീണ്ടും എത്തുകയാണ്. ടൈറ്റാനിക് ദുരന്തവും പ്രണയ നിമിഷങ്ങളും ആഘോഷവും ഇനി രസകരമായി പാര്‍ക്കില് അനുഭവിക്കാമെന്നാണ് പറഞ്ഞു വരുന്നത്. അതെങ്ങനെ എന്നു നിങ്ങള് ആലോചിക്കുന്നുണ്ടാകും. ടൈറ്റാനിക് കപ്പലിന്റെ മാതൃകയില് അമ്യൂസ്‌മെന്റ് പാര്‍ക്ക് ഒരുങ്ങുകയാണ്.\n1912ല് വെള്ളത്തിലിറക്കിയ ടൈറ്റാനിക് കപ്പല് 2018ഓടെ പുനര്‍ജ്ജനിക്കും. പ്രമുഖ നിര്‍മ്മാതാക്കളായ ട്വന്റിയത് സെഞ്ച്വറി ഫോക്‌സാണ് ടൈറ്റാനിക് മാതൃകയില് പാര്‍ക്ക് നിര്‍മ്മിക്കുന്നത്. ദുബായിലെ ഒരു റിസോര്‍ട്ടിനു വേണ്ടിയാണ് ടൈറ്റാനിക് മ്യൂസിയം പണിയുന്നത്.\n85,000 അമേരിക്കന് ഡോളറാണ് പാര്‍ക്ക് നിര്‍മ്മിക്കാനായി ചെലവിടുന്നതെന്ന് യുഎസ് മാഗസിന് റിപ്പോര്‍ട്ട് ചെയ്യുന്നു. സണ്‍സ് ഓഫ് അനാര്‍ക്കി, പ്ലാനറ്റ് ഓഫ് ദി ഏപ്‌സ്, ഏലിയന്‍സ് എന്നീ ഹോളിവുഡ് ചിത്രങ്ങളിലെയും മറ്റു ടെലിവിഷന് പരിപാടികളിലെയും വിനോദങ്ങളും ഗെയിമുകളും ഉള്‍പ്പെടുത്തിയാണ് ഈ പാര്‍ക്ക് ഒരുക്കുന്നത്.\nടൈറ്റാനിക് ചിത്രത്തിലെ ആഘോഷങ്ങളും സംഭവങ്ങളും ഈ പാര്‍ക്കില് പ്രവേശിക്കുന്ന സന്ദര്‍ശകര്‍ക്ക് അനുഭവിക്കാന് കഴിയുമെന്നാണ് പറയുന്നത്. 1912 ഏപ്രില് 15നാണ് അറ്റ്‌ലാന്റിക് സമുദ്രത്തിലെ മഞ്ഞുകട്ടയില് കൂട്ടിയിടിച്ച് ടൈറ്റാനിക് വെള്ളത്തിലേക്ക് മറിയുന്നത്. 1500 പേരാണ് ദുരന്തത്തില് മരണപ്പെട്ടത്.\ntitanic amusement park park america museum dubai ship ടൈറ്റാനിക് പാര്‍ക്ക് അമേരിക്ക ദുബായ് കപ്പല്\nStory first published: Monday, November 9, 2015, 13:06 [IST]


ഡേറ്റാ കൊള്ള! പുറത്തായത് 2.2 കോടി പേരുടെ വ്യക്തി വിവരങ്ങൾ, ഇതൊരു മുന്നറിയിപ്പാണ് | Data Hack\nഡേറ്റാ കൊള്ള! പുറത്തായത് 2.2 കോടി പേരുടെ വ്യക്തി വിവരങ്ങൾ, ഇതൊരു മുന്നറിയിപ്പാണ്...\nമനോരമ ലേഖകൻ May 19, 2020 06:56 AM IST\nഇന്റര്‍നെറ്റ് ഇല്ലാത്ത ലോകത്തെക്കുറിച്ച് ചിന്തിക്കാന് പോലും വയ്യാത്തവരാണ് ഇന്നു പലരും. എല്ലാം അത്രമേല് എളുപ്പമാക്കപ്പെട്ടിരിക്കുന്നു. എന്നാല്, അതുപോലെ തന്നെയാണ് ഡേറ്റയുടെ കാര്യവും. ആരെക്കുറിച്ചുമുള്ള എന്തു വിവരവും എപ്പോള് വേണമെങ്കിലും ചോരാം. അടുത്തിടെ ഒരു പബ്ലിക് സെര്‍വര് ചോര്‍ന്നതില് വെളിപ്പെട്ടത് 10 കോടിയിലേറെ ഡേറ്റാ റെക്കോഡുകളാണ്. ഇവയാകട്ടെ, ഏകദേശം 2.2 കോടി ആളുകളുടേതുമാണ്. ഇത് എങ്ങനെ സംഭവിച്ചു എന്നത് ഇപ്പോഴും വ്യക്തമല്ല എന്നാണ് ഡേറ്റാ ചോര്‍ച്ചയെക്കുറിച്ചു പഠിച്ച ടോറി ഹണ്ട് എന്ന ഓസ്‌ട്രേലിയന് ഗവേഷകന് പറഞ്ഞത്. ഓൺലൈനിൽ രഹസ്യമെന്ന് പറയുന്ന ഡേറ്റയെല്ലാം എപ്പോൾ വേണമെങ്കിലും പരസ്യമാകാമെന്ന് വ്യക്തമാക്കുന്ന മുന്നറിയിപ്പ് കൂടിയാണിത്.\nഈ ഡേറ്റാ ചോര്‍ച്ചയ്ക്കു പേരിട്ടിരിക്കുന്നത് 'db8151dd' എന്നാണ്. ആളുകളുടെ ഇമെയില് അഡ്രസുകള്, ഫോണ് നമ്പറുകള്, വീടിന്റെ അഡ്രസ്, മുഴുവന് പേര്, ജോലി, സമൂഹ മാധ്യമ പ്രൊഫൈലുകള് തുടങ്ങിയ അടക്കമാണ് പുറത്തുവന്നിരിക്കുന്നത്. ആരുടെ സെര്‍വറില് നിന്നാണ് ഈ ഡേറ്റാ ശേഖരം ചോര്‍ന്നിരിക്കുന്നതെന്ന് ഇപ്പോഴും നിര്‍ണയിക്കാനായിട്ടില്ലെന്നാണ് ടോറി പറയുന്നത്. ഫെയസ്ബുക്, ലിങ്ക്ട്ഇന് തുടങ്ങിയ വെബ്‌സൈറ്റുകളില് നിന്ന് ചോര്‍ത്തിയെടുത്തതാകാനുള്ള സാധ്യത തള്ളിക്കളയാനാവില്ലെന്നാണ് അദ്ദേഹം പറയുന്നത്. ടോറിയുടെ ഡേറ്റയും ഇക്കൂട്ടത്തിലുണ്ട്. താന് അടുത്തിടെ ആരോടൊക്കെ ഇന്റര്‍നെറ്റിലൂടെ ബന്ധപ്പെട്ടിട്ടുണ്ട് എന്നതടക്കമുള്ള കാര്യങ്ങളുണ്ടെന്ന് അദ്ദേഹം പറയുന്നു.\nതാന് ആരോടൊക്കെ അടുത്തകാലത്ത് ഇടപെട്ടിട്ടുണ്ട് എന്നതൊക്കെ അറിയാമെന്ന രീതിയിലാണ് ഡേറ്റ കാണപ്പെട്ടതെന്ന് ടോറി പറയുന്നു. ഡേറ്റാ ശേഖരിച്ച കമ്പനിക്ക് താനും, താന് ഇടപെട്ട ആളുമായുള്ള ബന്ധം അറിയാമെന്ന രീതിയിലാണ് അത് സൂക്ഷിച്ചിരുന്നതെന്ന് അദ്ദേഹം നിരീക്ഷിക്കുന്നു. ഇതിനാല് തന്നെ ഈ ഡേറ്റാ ഏതെങ്കിലും കസ്റ്റമര് റിലേഷന്‍ഷിപ് മാനേജ്‌മെന്റ് സിസ്റ്റം ശേഖരിച്ചുവച്ചതില് നിന്നും ചോര്‍ന്നതായിരിക്കാമെന്ന് തനിക്കു തോന്നുന്നതായി അദ്ദേഹം പറഞ്ഞു.\nഎന്നാല്, എവിടെ നിന്നാണ് ഈ ഡേറ്റാ ശേഖരം പുറത്തായിരിക്കുന്നത് എന്നതിനെക്കുറിച്ച് ഒരു വിവരവുമില്ലെന്ന് അദ്ദേഹം ചൂണ്ടിക്കാണിക്കുന്നു. പിന്നെ തനിക്ക് ചെയ്യാവുന്ന ഒരു കാര്യം ഇമെയില് അഡ്രസുകള് ചോര്‍ന്നോ എന്നു പരിശോധിക്കുന്ന ഡേറ്റാബെയ്‌സിലേക്ക് (HaveIBeenPwneddatabase) തന്റെ വിവരങ്ങള് ഇടുക എന്നതായിരുന്നു. ഇത്തരം പുതിയ ഡേറ്റാ ലീക്കുകള് എങ്ങനെ ഉണ്ടായി എന്നറിയുന്നതും അവ തടയുന്നതും എളുപ്പമല്ലെന്നും അദ്ദേഹം പറയുന്നു.\nഇക്കാര്യത്തില് എനിക്കോ നിങ്ങള്‍ക്കോ കൂടുതലായി ഒന്നും ചെയ്യാനില്ല. എന്തുമാത്രം വ്യക്തിപരമായ വിവരങ്ങള് ഇന്റര്‍നെറ്റില് പങ്കുവയ്ക്കണമെന്ന കാര്യം തീര്‍ച്ചപ്പെടുത്തുക. നമ്മളുടെ അറിവോ സമ്മതമോ നിയന്ത്രണമോ ഇല്ലാതെ നമ്മുടെ വ്യക്തിപരമായ വിവരങ്ങള് ഇന്റര്‍നെറ്റില് വിഹരിച്ചുകൊണ്ടിരിക്കും. എന്നാല്, ഒരു കാര്യം ഉറപ്പിച്ചോളൂ. ഇത്തരം വാര്‍ത്തകള് വരുന്നത് ഇനി വര്‍ധിക്കുകകയേ ഉള്ളൂവെന്നും അദ്ദേഹം പറയുന്നു.\nEnglish Summary: Mysterious data breach called ‘db8151dd’ exposed email, physical address, job titles of 22M people


ബീൻസിനെപ്പറ്റി ചില ആരോഗ്യകാര്യങ്ങൾ | Healthy Food | Memory Power | ഓർമശക്തി കൂട്ടുന്ന ആഹാരങ്ങൾ | Beetroot | ബീറ്റ്റൂട്ട് | health | Healthy Food | Diet Tips | Malayalam Health News | Manorama Online\nബീൻസിനെപ്പറ്റി ചില ആരോഗ്യകാര്യങ്ങൾ\nമനോരമ ലേഖകൻ December 24, 2018 11:49 AM IST\nപച്ചക്കറി വാങ്ങുന്ന കൂട്ടത്തിൽ പലരും മറക്കാതെ വാങ്ങുന്ന ഒന്നാണ് ബീൻസ്. പലപ്പോഴും കുട്ടികൾ കഴിക്കാൻ മടിക്കുന്നതാണിത്. എന്നാൽ പെട്ടെന്ന് ഒരു തോരൻ ഉണ്ടാക്കാനും ഫ്രൈഡ് റൈസിൽ ചേർക്കാനുമൊക്കെ ഉപകാരപ്പെടുമെന്നതിനാൽ വീട്ടമ്മമാർക്ക് ഏറെ പ്രിയപ്പെട്ട പച്ചക്കറിയാണിത്. ബീൻസിന്റെ കുറച്ചു വിശേഷങ്ങൾ അറിഞ്ഞാലോ?\nഏതാണ്ട് 130 ഇനം ബീൻസ് ഉണ്ടെന്നു നിങ്ങൾക്കറിയാമോ? ജീവകം എ,സി,കെ എന്നിവയാൽ സമ്പന്നമാണിത്. 100 ഗ്രാം ബീൻസിൽ 31കിലോ കാലറി ഊർജം, 7.13 ഗ്രാം കാർബോ ഹൈഡ്രേറ്റ്, 1.82 ഗ്രാം പ്രോട്ടീൻ, 0.34 ഗ്രാം കൊഴുപ്പ് ഇവയുണ്ട്. കാൽസ്യം, ഇരുമ്പ്, മഗ്നീഷ്യം, മാംഗനീസ്, സോഡിയം, പൊട്ടാസ്യം, ഫോസ്ഫറസ്, സിങ്ക്, ജീവകം കെ, ജീവകം സി എന്നിവയും ബീൻസിൽ ഉണ്ട്.\nജീവകങ്ങളും ധാതുക്കളും മാത്രമല്ല, ഭക്ഷ്യനാരുകളും ബീൻസിൽ ധാരാളമുണ്ട്. ഒമേഗ3ഫാറ്റുകളുടെയും ഉറവിടമാണിത്. ബീൻസിലെ കരോട്ടിനോയ്ഡുകളും ഫ്ലേവനോയ്ഡുകളും ആന്റി ഇൻഫ്ലമേറ്ററി ഗുണങ്ങൾ നൽകുന്നു.\n∙ അർബുദം തടയുന്നു– ബീൻസിൽ ധാരാളമുള്ള ഹരിതകം അർബുദകാരികളായ ഹെറ്ററോസൈക്ലിക് അമീനുകളെ തടയുന്നു. ഉയർന്ന താപനിലയിൽ ഇറച്ചി ഗ്രിൽ ചെയ്യുമ്പോൾ ഉണ്ടാകുന്നവയാണ് ഹെറ്ററോ സൈക്ലിക് അമീനുകൾ. ബീൻസ് ധാരാളമായി ഭക്ഷണത്തിൽ ഉൾപ്പെടുത്തിയാൽ അർബുദസാധ്യത തടയാം.\n∙ വിഷാംശം നീക്കുന്നു– ബീൻസിന് ഡൈയൂറൈറ്റിക് ഗുണങ്ങള് ഉണ്ട്. ഇത് ഡീറ്റോക്സ് ആയി പ്രവർത്തിക്കുന്നു. അതായത് ശരീരത്തിലെ വിഷഹാരികളെ (toxins) നീക്കാൻ ബീൻസ് സഹായിക്കുന്നു.\n∙ ഫ്രീറാഡിക്കലുകളുടെ നാശം തടയുന്നു– ബീൻസിൽ ആന്റിഓക്സിഡന്റുകൾ ധാരാളം ഉണ്ട്. ഇവ ഫ്രീറാഡിക്കലുകളുടെ നാശം തടയുന്നു.\n∙ ഹൃദയത്തിന് – ബീൻസിൽ ധാരാളം കാൽസ്യവും ഹൃദയത്തെ സംരക്ഷിക്കുന്ന ഫ്ലവനോയ്ഡുകളും ഉണ്ട്. പഴങ്ങളിലും പച്ചക്കറികളിലും സാധാരണ കാണുന്ന പോളിഫിനോളിക് ആന്റി ഓക്സിഡന്റുകളാണ് ഫ്ലേവനോയ്ഡുകൾ. ഫ്ലേവനോയ്ഡുകൾ ധാരാളം അടങ്ങിയതിനാൽ ആന്റി ഇൻഫ്ലമേറ്ററി ഗുണങ്ങളും ധാരാളം. ഇത് കോശങ്ങളിലെ ത്രോംബോട്ടിക് പ്രവർത്തനങ്ങളെ നിയന്ത്രിക്കുകയും ധമനികളിൽ രക്തം കട്ടപിടിക്കുന്നതിനെ തടയുകയും ചെയ്യുന്നു.\n∙ ചർമം, തലമുടി, നഖങ്ങൾ– ബീൻസിലെ പോഷകങ്ങൾ നിങ്ങളുടെ ചർമത്തിലും തലമുടിയിലും അതിശയം കാട്ടും. വേഗത്തിൽ ആഗിരണം ചെയ്യപ്പെടാവുന്ന ഒരിനം സിലിക്കോൺ ബീൻസിൽ ഉണ്ട്. ഇത് നഖങ്ങളെ ശക്തിപ്പെടുത്തുകയും ആരോഗ്യമുള്ള കലകളുടെ നിർമാണത്തിന് സഹായിക്കുകയും ചർമത്തെ ആരോഗ്യമുള്ളതാക്കുകയും ചെയ്യും.\n∙ എല്ലുകൾക്ക് – എല്ലുകളിൽ കാണപ്പെടുന്ന പ്രധാന നോൺ കൊളാജൻ പ്രോട്ടീൻ ആയ ഓസ്റ്റിയോകാൽസിനെ ബീൻസിൽ ധാരാളമായടങ്ങിയ ജീവകം കെ ആക്ടിവേറ്റ് ചെയ്യുന്നു. ഈ സംയുക്തം, കാൽസ്യം തന്മാത്രകളെ എല്ലുകൾക്കകത്ത് ഒരുമിപ്പിച്ച് നിർത്തുകയും എല്ലുകളെ ശക്തിപ്പെടുത്തുകയും ചെയ്യും.\nഅരുതേ, ആ ‘കഞ്ഞിവാർത്ത’ വിശ്വസിക്കരുതേ...\n∙ കാഴ്ചശക്തിക്ക് – ബീന്‍സിൽ കരോട്ടിനോയ്ഡ് ധാരാളം ഉള്ളതിനാൽ നേത്രരോഗമായ മാക്യുലാർ ഡീജനറേഷൻ തടയുന്നു. കൂടാതെ ല്യൂട്ടിൻ, സീസ്വാന്തിൻ ഇവയും ബീൻസിൽ ധാരാളം ഉണ്ട്. ഇത് കാഴ്ചശക്തിയെ മെച്ചപ്പെടുത്താനും രാത്രിസമയത്ത് കാഴ്ചശക്തി കൂട്ടാനും സഹായിക്കുന്നു.\n∙ നാരുകളാൽ സമ്പന്നം – ഭക്ഷ്യ നാരുകളാൽ സമ്പന്നമാണ് ബീൻസ്. ദഹനപ്രശ്നങ്ങൾ മൂലം വിഷമിക്കുന്നവർ ബീൻസ് ധാരാളമായി ഭക്ഷണത്തിൽ ഉൾപ്പെടുത്തിയാൽ മതി. മലബന്ധം അകറ്റാനും ബീൻസിലെ നാരുകൾ സഹായിക്കുന്നു. കൊളസ്ട്രോളും ഷുഗറും നിയന്ത്രിക്കാനും ഈ നാരുകൾ ഉത്തമം.\n∙ അണുബാധ തടയുന്നു– ജീവകങ്ങളായ നിയാസിൻ, തയാമിൻ ഇവ ശരീരത്തിലെ അണുബാധകൾ തടയാൻ സഹായിക്കുന്നു.\n∙ ഗർഭിണികൾക്ക് – ഗർഭസ്ഥ ശിശുവിന്റെ ആരോഗ്യത്തിന് ഫോളിക് ആസിഡ് മതിയായ അളവിൽ ആവശ്യമാണ്. ഒരു കപ്പ് ബീൻസിൽ ദിവസവും ആവശ്യമായതിന്റെ പത്തുശതമാനം ഫോളിക് ആസിഡും6ശതമാനം അയണും അടങ്ങിയിട്ടുണ്ട്.\n∙ കാലറി കുറവ് – ബീൻസിൽ കാലറി വളരെ കുറവാണ്. അതുകൊണ്ടുതന്നെ ധാരാളമായി ഭക്ഷണത്തിൽ ഉൾപ്പെടുത്താം. സോഡിയം, സാച്ചുറേറ്റഡ് ഫാറ്റ്, കൊളസ്ട്രോൾ ഇവയും കുറവാണ്.\n∙ ഊർജദായകം – പച്ചച്ചീരയിലുള്ളതിന്റെ ഇരട്ടി ഇരുമ്പ് അടങ്ങിയ പച്ചക്കറിയാണ് ബീൻസ്. വിളർച്ച ബാധിച്ചിട്ടുണ്ടെങ്കിൽ ബീൻസ് പതിവായി ഭക്ഷണത്തിൽ ഉൾപ്പെടുത്തിയാൽ മതി.


ചരിത്രത്തിലെ സുപ്രധാന ദിനമെന്ന് പ്രധാനമന്ത്രി; ബില്ലിനെ അനുകൂലിച്ച എംപിമാര്‍ക്ക് അഭിനന്ദനം | PM Modi hails passage of citizenship amendment bill in rajya sabha asalandmark day for India\nDelhi, First Published 11, Dec 2019, 10:01 PM\nവര്‍ഷങ്ങളായി നിയമ പ്രശ്നങ്ങളില് കുടുങ്ങിക്കിടക്കുന്നവരെ സഹായിക്കാന് പൗരത്വ ഭേദഗതി ബില് സഹായിക്കുമെന്ന് പ്രധാനമന്ത്രി നരേന്ദ്ര മോദി.\nദില്ലി: ഇന്ത്യയുടെ ചരിത്രത്തിലെ സുപ്രധാന ദിനമാണെന്ന് പ്രധാനമന്ത്രി നരേന്ദ്ര മോദി. പൗരത്വ ഭേദഗതി ബില്ലിനെ രാജ്യസഭയില് അനുകൂലിച്ച എംപിമാരെ പ്രധാനമന്ത്രി അഭിനന്ദിച്ചു. വര്‍ഷങ്ങളായി നിയമ പ്രശ്നങ്ങളില് കുടുങ്ങിക്കിടക്കുന്നവരെ സഹായിക്കാന് പൗരത്വ ഭേദഗതി ബില് സഹായിക്കുമെന്നും നരേന്ദ്ര മോദി ട്വിറ്ററില് കുറിച്ചു.\nപൗരത്വ നിയമ ഭേദഗതി ബിൽ രാജ്യസഭയില് പാസാക്കിയതിന് പിന്നാലെ കടുത്ത പ്രതിഷേധമാണ് പ്രതിപക്ഷത്ത് നിന്ന് ഉയരുന്നത്. ബില്ലിനെതിരെ സുപ്രീംകോടതിയെ സമീപിക്കുമെന്ന് മുസീം ലീഗും കോണ്‍ഗ്രസും അറിയിച്ചു. ഇന്ത്യയുടെ ചരിത്രത്തിലെ കറുത്ത ദിനമെന്ന് കോണ്‍ഗ്രസ് അധ്യക്ഷ സോണിയാ ഗാന്ധി പ്രതികരിച്ചു. ഇന്ത്യയുടെ ബഹുസ്വരതയ്ക്ക് എതിരായ വർഗ്ഗീയ ശക്തികളുടെ വിജയമാണ് രാജ്യസഭയില് ഇന്ന് ഉണ്ടായതെന്നും ബിൽ ഇന്ത്യയെ വിഭജിക്കുമെന്നും സോണിയാ ഗാന്ധി പറഞ്ഞു.\nLast Updated 11, Dec 2019, 10:49 PM


Actor Suresh Gopi Visit Alappuzha BJP Leader Ranjith Sreenivasan House | ആരുടെ കാല് പിടിക്കാനും തയ്യാറെന്ന് സുരേഷ് ഗോപി; ഇനി ആരോടാണ് പറയേണ്ടത്... രണ്‍ജിതിന്റെ വീട്ടില് - Malayalam Oneindia\n5 min ago തെറ്റ് നടന്നിട്ടുണ്ട് എന്നത് വ്യക്തം: അതിജീവിതയ്ക്ക് നീതി ലഭിക്കേണ്ടത് അത്യാവശ്യമാണ് ഉമ തോമസ്\n18 min ago വിദ്വേഷ പ്രസംഗം; പി സി ജോർജിന് ഇടക്കാല ജാമ്യം..കേസ് വ്യാഴാഴ്ച പരിഗണിക്കും\n20 min ago സംസ്ഥാനങ്ങള് "ചെകുത്താനും കടലിനും ഇടയില്"; കേന്ദ്രത്തിനെതിരെ വിമർശനവുമായി പി ചിദംബരം\nആരുടെ കാല് പിടിക്കാനും തയ്യാറെന്ന് സുരേഷ് ഗോപി; ഇനി ആരോടാണ് പറയേണ്ടത്... രണ്‍ജിതിന്റെ വീട്ടില്\nUpdated: Sat, Dec 25, 2021, 11:49 [IST]\nആലപ്പുഴ: കൊല്ലപ്പെട്ട ബിജെപി നേതാവ് രണ്‍ജീത്ത് ശ്രീനിവാസന്റെ വീട് നടനും എംപിയുമായ സുരേഷ് ഗോപി സന്ദര്‍ശിച്ചു. രാഷ്ട്രീയ കൊലപാതകം അവസാനിപ്പിക്കാന് ആരുടെ കാല് പിടിക്കാനും തയ്യാറാണെന്ന് അദ്ദേഹം പ്രതികരിച്ചു. ഇനി ആരോടാണ് പറയേണ്ടത്. എന്ത് മതമായാലും രാഷ്ട്രീയമായാലും ഓരോ കൊലപാതകവും ഒരു പ്രദേശത്തിന്റെ സമാധാനം തകര്‍ക്കും. രാജ്യത്തിന്റെ വളര്‍ച്ചയെ ബാധിക്കും. കൊല്ലപ്പെട്ട ആള്‍ക്കാരുടെ കുഞ്ഞുങ്ങള് മാത്രമല്ല, വളര്‍ന്നുവരുന്ന കുഞ്ഞുങ്ങള്, അവരുടെ മനോനില എല്ലാത്തിനെയും ബാധിക്കും. കുട്ടികളെ മോശപ്പെട്ട സംസ്‌കാരത്തിലേക്ക് കൊണ്ടുപോകുന്നതാണ് ഇത്തരത്തിലുള്ള കൊലപാതകങ്ങള് എന്നും സുരേഷ് ഗോപി പറഞ്ഞു.\nരണ്‍ജീത് വധക്കേസിന്റെ അന്വേഷണം തമിഴ്‌നാട്ടിലേക്കും കര്‍ണാടകത്തിലേക്കും വ്യാപിപ്പിച്ചിരിക്കുകയാണ് പോലീസ്. പ്രതികള് സംസ്ഥാനം വിട്ടുവെന്ന വിവരത്തിന്റെ അടിസ്ഥാനത്തിലാണിത്. പ്രതികള്‍ക്ക് സംസ്ഥാനത്തിന് പുറത്ത് പോപ്പുലര് ഫ്രണ്ടിന്റെ സഹായം ലഭിക്കുന്നു എന്നാണ് പോലീസ് നിഗനമം. കൊലപാതകം നടന്ന് ഒരാഴ്ചയായിട്ടും എല്ലാ പ്രതികളെയും പിടിക്കാന് പോലീസിന് സാധിക്കാത്തത് വിമര്‍ശനത്തിന് ഇടയാക്കിയിട്ടുണ്ട്. അതേസമയം, വീടുകളില് പരിശോധനയ്ക്ക് എന്ന പേരിലെത്തുന്ന പോലീസുകാര് വ്യാപക അക്രമം നടത്തുന്നു എന്ന പരാതിയും ഉയര്‍ന്നിട്ടുണ്ട്.\nരണ്‍ജീത് വധക്കേസില് പ്രതികളെ പിന്തുടരാന് പോലീസിന് സാധിച്ചിട്ടില്ല. പ്രതികള് കൊലപാതകത്തിന് മുമ്പോ ശേഷമോ മൊബൈല് ഫോണ് ഉപയോഗിച്ചിട്ടില്ല. 12 പേര് ആറ് ബൈക്കുകളിലെത്തിയാണ് കൊലപാതകം നടത്തിയത് എന്നാണ് കരുതുന്നത്. രാവിലെ നേരം വെളുത്ത ശേഷമാണ് സംഭവം നടന്നത്. ബൈക്കുകളില് ചിലര് പോകുന്നത് നാട്ടുകാര് കണ്ടിരുന്നു. ഇതിന്റെ സിസിടിവി ദൃശ്യങ്ങളും പുറത്തുവന്നിരുന്നു. എന്നിട്ടും ഇതുവരെ ഓരാളെ പോലും പിടിക്കാന് പോലീസിന് സാധിച്ചിട്ടില്ല.\nഅതേസമയം, പ്രതികളെ സഹായിച്ചവര് എന്നാരോപിച്ച് നിരവധി എസ്ഡിപിഐ പ്രവര്‍ത്തകള് ഉള്‍പ്പെടെയുള്ളവരെ പോലീസ് കസ്റ്റഡിയിലെടുത്തിട്ടുണ്ട്. പലര്‍ക്കും പോലീസ് കസ്റ്റഡിയില് കടുത്ത പീഡനമാണ് ഏല്‍ക്കേണ്ടി വരുന്നതെന്ന് ആരോപണം ഉയര്‍ന്നിട്ടുണ്ട്. പോലീസ് നിര്‍ബന്ധിച്ച് ജയ് ശ്രീറാം വിളിപ്പിച്ചുവെന്ന വെളിപ്പെടുത്തല് കേരളത്തെ ഞെട്ടിക്കുന്നതായിരുന്നു.\nഅതേസമയം, ഷാന് വധക്കേസില് കൃത്യത്തില് പങ്കെടുത്തവരെന്ന് ആരോപിച്ച് അഞ്ച് പേരെ അറസ്റ്റ് ചെയ്തിട്ടുണ്ട്. കഴിഞ്ഞ ദിവസം കൂടുതല് പേരെ കസ്റ്റഡിയിലെടുക്കുകയും ചെയ്തു. ഇതില് ചിലരുടെ അറസ്റ്റ് വൈകാതെ രേഖപ്പെടുത്തും. ജിഷ്ണു, വിഷ്ണു, അഭിമന്യു, അതുല്, സാനന്ദ് എന്നവരാണ് കഴിഞ്ഞ ദിവസം പിടിയിലായത്. രണ്ടര മാസത്തോളം നീണ്ട ഗൂഢാലോചനയ്ക്ക് ശേഷമാണ് കെഎസ് ഷാനെ കൊലപ്പെടുത്തിയത് എന്നാണ് പോലീസ് കരുതുന്നത്. സമാധാന അന്തരീക്ഷം നിലനില്‍ക്കുന്ന സ്ഥലത്തുവച്ചാണ് ഷാനെ വാഹനമിടിച്ചു വീഴ്ത്തി വെട്ടിക്കൊന്നത്. മണിക്കൂറുകള് കഴിയുമ്പോഴായിരുന്നു ബിജെപി നേതാവിന്റെ കൊലപാതകം.\nsuresh gopi സുരേഷ് ഗോപി എസ്ഡിപിഐ ബിജെപി sdpi\nActor Suresh Gopi Visit Alappuzha BJP Leader Ranjith Sreenivasan House


രാത്രി ഉറങ്ങുന്നതിന് മുമ്പ് ഈ ഭക്ഷണങ്ങള് കഴിക്കരുത് - KL Scholarships\nHome Government news രാത്രി ഉറങ്ങുന്നതിന് മുമ്പ് ഈ ഭക്ഷണങ്ങള് കഴിക്കരുത്\nരാത്രി ഉറങ്ങുന്നതിന് മുമ്പ് ഈ ഭക്ഷണങ്ങള് കഴിക്കരുത്\nനാം കഴിക്കുന്ന ഭക്ഷണങ്ങള് നമ്മുടെ ഉറക്കത്തെ സ്വാധീനിക്കാറുണ്ട്. ഉറക്കത്തിന് മുമ്പ് നാം കഴിക്കുന്ന ചില ഭക്ഷണങ്ങള് നമ്മളെ നന്നായി ഉറങ്ങാന് സഹായിക്കുമെങ്കിലും ചിലത് ഉറക്കം നഷ്ടപ്പെടാനും ഇടയാക്കും.നമ്മുടെ ഉറക്കം കെടുത്തുന്ന ചില ഭക്ഷണങ്ങള് ഏതൊക്കെയാണെന്ന് നോക്കാം.\nശരീരത്തിലെ വിഷാംശങ്ങളെല്ലാം പുറന്തള്ളി ശരീരത്തിന് ആരോഗ്യം നല്‍കുമെങ്കിലും ഗ്രീന് ടീ രാത്രിയില് കുടിക്കുന്നത് ഉറക്കമില്ലാതാക്കും. അതുകൊണ്ടു തന്നെ, രാത്രി ഗ്രീന് ടീ ഒഴിവാക്കുന്നത് നല്ലതായിരിക്കും.\nഉറക്കത്തിന് മുമ്പ് വൈന് കഴിക്കുന്നത് ഉറക്കം ഇല്ലാതാക്കും. ഹൃദയത്തിന് റെഡ് വൈന് നല്ലതാണെങ്കിലും ഉറക്കത്തിന് വൈന് അത്ര നല്ലതല്ല. ഡാര്‍ക് ചോക്ലേറ്റ്, കാപ്പി എന്നിവയും ഒഴിവാക്കണം. ആരോഗ്യം പകരുന്നതാണെങ്കിലും ഡാര്‍ക് ചോക്ലേറ്റും ഉറക്കത്തെ ദോഷകരമായി ബാധിക്കുന്ന ഒന്നാണ്.\nശരീരത്തിന് ഉണര്‍വ്വേകുന്ന കാപ്പി രാത്രിയില് കുടിക്കുന്നത് ഒഴിവാക്കേണ്ടതാണ്. രാത്രിയില് ചിക്കനും പനീറുമെല്ലാം ആസ്വദിച്ച് കഴിക്കുന്നത് വയറ് നിറയ്ക്കുമെങ്കിലും ഉറക്കം അത്ര സുഖകരമാക്കില്ല. അതുകൊണ്ട് രാത്രി ഇത്തരം ഭക്ഷണ വസ്തുക്കള് ഒഴിവാക്കുന്നത് തന്നെയാണ് നല്ലത്.


പ്രധാനമന്ത്രി ബിഹാറില് | PM on aerial survey of Bihar flood-ht districts - Malayalam Oneindia\nപട്ന: വെള്ളപ്പൊക്കക്കെടുതികള് അനുഭവിയ്ക്കുന്ന ബീഹാര് പ്രധാനമന്ത്രി മന്‍മോഹന്‍സിംഗ് ജൂലൈ 27 ചൊവാഴ്ച സന്ദര്‍ശിച്ചു. ഇദ്ദേഹം പിന്നീട് വിമാനത്തില് പ്രളയബാധിതപ്രദേശങ്ങള് നിരീക്ഷിച്ചു.\nവെള്ളപ്പൊക്കക്കെടുതികള് പരിഹരിയ്ക്കാന് ബിഹാറിന് 7,200 കോടിയുടെ സഹായം നല്കണമെന്ന് ബിഹാര് മുഖ്യമന്ത്രി റബ്റി ദേവി അഭ്യര്‍ത്ഥിച്ചു. ഇതുവരെ ബിഹാറില് 450 പേര് വെള്ളപ്പൊക്കക്കെടുതികളില് മരിച്ചു.\nബിഹാറിന് ദേശീയ പ്രകൃതിദുരന്ത ഫണ്ടില് നിന്നും 115 കോടി രൂപ അനുവദിച്ചിട്ടുണ്ടെന്ന് പ്രധാനമന്ത്രി പറഞ്ഞു. നദീതീരങ്ങള് ബലപ്പെടുത്താനും അഴുക്കുചാല് പദ്ധതിയ്ക്കുമായി 400 കോടി കൂടി ബിഹാറിന് ലഭിയ്ക്കുമെന്നും പ്രധാനമന്ത്രി പറഞ്ഞു.


വി.എസ് പാര്‍ട്ടിയെ ദുരുപയോഗം ചെയ്യുന്നു: എം.എം ലോറന്‍സ്\neditor Tuesday, September 18th, 2012 8:00 am 18 September, 2012\nകൊച്ചി: പ്രതിപക്ഷ നേതാവ് വി.എസ് അച്യുതാനന്ദന്റെ പോക്ക് ശരിയല്ലെന്ന് സി.പി.ഐ.എം നേതാവ് എം.എം ലോറന്‍സ്. വി.എസ്സിന്റെ കൂടംകുളം സന്ദര്‍ശനത്തെ കുറിച്ചാണ് ലോറന്‍സ് ഇങ്ങനെ പറഞ്ഞത്.\nവി.എസ്സിന്റെ കൂടംകുളം യാത്ര അച്ചടക്കലംഘനമാണെന്നും യഥാര്‍ത്ഥത്തില് ഇടതുപക്ഷത്തേയും പാവപ്പെട്ട ജനങ്ങളെയും പ്രതിനിധീകരിക്കുന്ന ശക്തിയെ ദുരുപയോഗം ചെയ്യുന്ന നീക്കമാണ് വി.എസ് നടത്തിയതെന്നും അദ്ദേഹം പറഞ്ഞു. ഇത് തെറ്റാണെന്നും ഒരിക്കലും സംഭവിക്കാന് പാടില്ലാത്തതാണെന്നും അദ്ദേഹം കൂട്ടിച്ചേര്‍ത്തു.\n“ഇവിടെ സംസ്ഥാന കമ്മിറ്റിയും കേന്ദ്ര കമ്മിറ്റിയുമൊക്കെയുള്ള സംഘടിതമായ ഒരു പാര്‍ട്ടിയുണ്ട്. പറയാനുള്ള കാര്യങ്ങള് കമ്മിറ്റിയില് പറയണം. തെറ്റായ കാര്യങ്ങള് ഉണ്ടായിട്ടുണ്ടെങ്കില് കമ്മിറ്റിയില് അത് ബോധ്യപ്പെടുത്താനുള്ള ബാധ്യത വി.എസ്സിനുണ്ട്. അങ്ങനെ ചെയ്യാതെ താനാണ് പാര്‍ട്ടിയേക്കാള് വലുതെന്ന് പറഞ്ഞ് പാര്‍ട്ടിയെ ധിക്കരിക്കുന്ന സമ്പ്രദായം ഇതിന് മുമ്പും ഉണ്ടായിട്ടുണ്ട്. അത് ഇപ്പോഴും വി.എസ് തുടരുകയാണ്. ഇത് അങ്ങേയറ്റം പാര്‍ട്ടി വിരുദ്ധമാണ്.” ലോറന്‍സ് പറഞ്ഞു.


കെപിസിസി പട്ടിക ഇപ്പോഴും കൈയാലപ്പുറത്തെ തേങ്ങപോലെ – NavaKerala News\nHome/Kerala News/കെപിസിസി പട്ടിക ഇപ്പോഴും കൈയാലപ്പുറത്തെ തേങ്ങപോലെ\nതിരുവനന്തപുരം: പുതിയ കെപിസിസി പ്രസിഡന്റായി കെ. സുധാകരന് വന്നതോടെ ഗ്രൂപ്പുകള്‍ക്കതീതമായി ഭാരവാഹികള് വരുമെന്ന പ്രതീക്ഷയിലായിരുന്നു കോണ്‍ഗ്രസ് പ്രവര്‍ത്തകര്. എന്നാല് ഗ്രൂപ്പുകളെ അവഗണിക്കാതെ ഭാരവാഹികളുടെ എണ്ണം പരിമിതപ്പെടുത്തുകയാണ് ചെയ്തത്. ഇപ്പോള് സ്ഥാനം നഷ്ടപ്പെടുമെന്ന് ഉറപ്പായ മുന് ഭാരവാഹികള് ഭീഷണിയുമായി രംഗത്തെത്തിയിരിക്കുകയാണ്.\nതങ്ങള്‍ക്ക് അര്‍ഹമായ പരിഗണന ലഭിച്ചില്ലെങ്കില് പാര്‍ട്ടി വിടുമെന്ന ഭീഷണിയാണ് ചിലര് മുഴക്കിയിരിക്കുന്നത്. മുന് മന്ത്രി വി.എസ്. ശിവകുമാറും ആലപ്പുഴയില് നിന്നുള്ള ഡി. സുഗതനുമാണ് ഭീഷണിയുമായി രംഗത്തിറങ്ങിയിരിക്കുന്നത്.\nതിരുവനന്തപുരം ഡിസിസി പ്രസിഡന്റായി ശിവകുമാറിനെ പലരും ഉയര്‍ത്തിക്കാട്ടിയെങ്കിലും സുധാകരന് പരിഗണിച്ചില്ല. ഇപ്പോള് കെപിസിസി ഭാരവാഹി പട്ടികയിലും ഇടമില്ല. അതിനാല് ഇനി താന് കോണ്‍ഗ്രസില് തുടരുന്നതില് അര്‍ഥമില്ലെന്നാണ് ശിവകുമാര് കരുതുന്നത്. സുഗതനെ കെപിസിസി ട്രഷറര് ആയി ഉയര്‍ത്തിക്കാട്ടി. എന്നാല് ഗ്രൂപ്പ് സമ്മര്‍ദത്തെ തുടര്‍ന്ന് അത് നടക്കില്ലെന്ന് ഏകദേശം ഉറപ്പായിരിക്കുകയാണ്.\nസുഗതന് വെള്ളാപ്പള്ളി നടേശനെ കൂട്ടുപിടിച്ച് സിപിഎമ്മിലേക്ക് ചേക്കേറാന് ശ്രമം നടത്തുന്നതായും റിപ്പോര്‍ട്ടുകളുണ്ട്. കൂടാതെ വനിത പ്രാതിനിധ്യം കീറാമുട്ടിയായി കിടക്കുകയാണ്. വനിത നേതാക്കള് കുറവാണെങ്കിലും ഉള്ളവര് ഒന്നും വിട്ടുകൊടുക്കാന് തയാറല്ല. എന്തായാലും ഈ പ്രശ്‌നങ്ങളെല്ലാം പരിഹരിച്ച് അടുത്തുതന്നെ കെപിസിസി ഭാരവാഹി പട്ടിക പുറത്തിറങ്ങില്ലെന്നാണ് കോണ്‍ഗ്രസുകാര് തന്നെ പറയുന്നത്.\nCongressdsugathan k sudhakaran kpcc vs sivakumar


റോഡിൽ വമ്പുകാട്ടി കൊമ്പൻ; തീപ്പന്തം കാട്ടി കാടുകയറ്റി | 28Oct2021\nറോഡിൽ വമ്പുകാട്ടി കൊമ്പൻ; തീപ്പന്തം കാട്ടി കാടുകയറ്റി\n• അമ്പലപ്പാറയിൽ റോഡിൽനിന്ന് മാറാതെ നിൽക്കുന്ന ആന\nമലക്കപ്പാറ : ആനമല റോഡിൽ യാത്രക്കാരുടെ പേടിസ്വപ്‌നമായ അമ്പലപ്പാറയിലെ കൊമ്പൻ വീണ്ടുമെത്തി. ആരേയും കൂസാതെ റോഡിൽനിന്ന് മാറാതെ ഒരു മണിക്കൂറിലേറെ വാഹനങ്ങൾ തടഞ്ഞിട്ടു. വലിയ ലോറിയും കെ.എസ്.ആർ.ടി.സി. ബസും വിനോദസഞ്ചാരികളുടെയും നാട്ടുകാരുടെയും വാഹനങ്ങളും ഇരമ്പിപ്പിച്ചിട്ടും ആന ഇളകിയില്ല. അവസാനം നാട്ടുകാർ കമ്പിൽ തുണി കെട്ടി തീപ്പന്തമുണ്ടാക്കി വീശി ബഹളം വച്ചപ്പോൾ മാത്രമാണ് കൊമ്പൻ പതുക്കെ കാട്ടിലേക്ക് കയറിയത്.\nചൊവ്വാഴ്ച രാത്രി ഏഴുമണിയോടെ അമ്പലപ്പാറ നെല്ലിക്കുന്ന് ഭാഗത്ത് റോഡരികിലെ പന കടപുഴക്കി മറിച്ചിട്ട് തിന്നുകയായിരുന്നു കൊമ്പൻ. സാധാരണ ലോറിയും ബസും പോലുള്ള വലിയ വാഹനങ്ങൾ വരുമ്പോൾ ആനകൾ റോഡിൽനിന്ന് മാറി വഴികൊടുക്കുകയാണ് പതിവ്. എന്നാൽ പതിവുതെറ്റിച്ച് ആന റോഡിൽനിന്ന് മാറാതെ നിന്നു. വാഹനങ്ങൾ മുന്നോട്ടെടുത്തപ്പോൾ വാഹനത്തിന് നേരെ വന്നു. ഏറെനേരം കാത്തുനിന്നിട്ടും ആന മാറാതെയായപ്പോഴാണ് സഹികെട്ട് നാട്ടുകാർ എട്ടുമണിയോടെ തീപ്പന്തവുമായി ഇറങ്ങിയത്. തീ കണ്ടപ്പോൾ ആന കാട്ടിലേക്ക് പിൻവലിഞ്ഞു.\nനേരത്തെ പട്ടാപ്പകൽ രണ്ടുവട്ടം ഇരുചക്രവാഹന യാത്രക്കാരെ ഈ ആന ആക്രമിച്ചിരുന്നു. ബൈക്കുപേക്ഷിച്ച് ഓടിയതിനാൽ ഭാഗ്യംകൊണ്ടാണ് യാത്രക്കാർ രക്ഷപ്പെട്ടത്. ബൈക്ക് തകർക്കാനും ശ്രമിച്ചിരുന്നു. നാളുകൾക്കു ശേഷമാണ് ഈ കൊമ്പൻ ചൊവ്വാഴ്ച രാത്രി വീണ്ടും റോഡിലെത്തിയത്. രാത്രി ഒൻപത് മണിയോടെ ചാലക്കുടിയിലെത്തേണ്ട മലക്കപ്പാറ കെ.എസ്.ആർ.ടി.സി. ബസ് എത്തിയത് പത്ത് മണിക്ക് ശേഷമാണ്.


'മോദി സന്യാസിയാണ്' അദ്ദേഹത്തിന്റെ തീരുമാനങ്ങളെല്ലാം രാജ്യനന്മയ്‌ക്കെന്നും വിവാദ ആള്‍ദൈവം രാധേ മാ-Everything happens by God's grace, karma: Radhe Maa\n'മോദി സന്യാസിയാണ്' അദ്ദേഹത്തിന്റെ തീരുമാനങ്ങളെല്ലാം രാജ്യനന്മയ്‌ക്കെന്നും വിവാദ ആള്‍ദൈവം രാധേ മാ\nഋഷി കപൂറിനെ ഭഗവാന് ശിവന് രക്ഷിക്കട്ടെയെന്നും രാധേ മാ പറഞ്ഞു\nന്യൂഡല്‍ഹി: പ്രധാനമന്ത്രി നരേന്ദ്ര മോദി സന്യാസിയാണെന്നും അദ്ദേഹത്തിന്റെ തീരുമാനങ്ങള് രാജ്യത്തിന്റെ നന്മയ്ക്കു വേണ്ടിയാണെന്നും വിവാദ ആള്‍ദൈവം രാധേ മാ. ഇന്ത്യാ ടുഡേക്ക് നൽകിയ അഭിമുഖത്തിലായിരുന്നു ഇവരുടെ പ്രതികരണം.\nഗുര്‍മീത് റാം റഹീം സിങ് ശിക്ഷിക്കപ്പെട്ടതിനെ തുടര്‍ന്ന് പഞ്ചാബ്, ഹരിയാന സംസ്ഥാനങ്ങളില് കലാപമുണ്ടായതിനെക്കുറിച്ചു ചോദിച്ചപ്പോള് എല്ലാം ദൈവഹിതമാണെന്നായിരുന്നു അവരുടെ പ്രതികരണം.\n‘ഞാന് കൂടുതലൊന്നും ചിന്തിക്കാറില്ല. എന്റെ ആളുകള്‍ക്കൊപ്പം ഞാന് കഴിയുന്നു. ശിവ ഭഗവാനെ ആരാധിക്കുന്നതിന്റെ തിരക്കിലാണ് ഞാന്. വളരെ വിരളമായാണ് ഞാന് വീട്ടില് നിന്നുപോലും പുറത്തിറങ്ങാറുള്ളത്. സംഭവിക്കുന്നതെല്ലാം ദൈവഹിതമാണ്.’ അവര് പറഞ്ഞു.\nരാധേ മായെ തട്ടിപ്പുകാരിയായ ആത്മീയ ഗുരുവെന്ന് നടന് ഋഷി കപൂര് വിശേഷിപ്പിച്ചതിനെക്കുറിച്ചു ചോദിച്ചപ്പോള് ഋഷി കപൂറിനെ ഭഗവാന് ശിവന് രക്ഷിക്കട്ടെയെന്നായിരുന്നു രാധേ മായുടെ പ്രതികരണം. ‘ഋഷി കപൂര് നല്ല മനുഷ്യനാണ്. അദ്ദേഹം ഒരു പാപവും ചെയ്തിട്ടില്ല. അതുകൊണ്ട് എനിക്കെതിരെ ഒരു പ്രസ്താവന നടത്തി. അദ്ദേഹത്തിന് ശിവ ഭഗവാന് മറുപടി നല്‍കും.’ എന്നാണ് അവര് പറഞ്ഞത്.\nരാധേ മായ്‌ക്കെതിരെ നടി ഡോളി ബിന്ദ്ര ലൈംഗിക പീഡനകേസ് നൽകിയിരുന്നു. 2015ല് രാധേ മായ്‌ക്കെതിരെ ഒരു യുവതി സ്ത്രീധന പീഡനക്കേസും നല്‍കിയിരുന്നു. തന്റെ വീട്ടുകാരില് നിന്നും കൂടുതല് സ്ത്രീധനം ആവശ്യപ്പെടാന് ഭര്‍തൃവീട്ടുകാരെ രാധേ മാ പ്രേരിപ്പിച്ചുവെന്നായിരുന്നു യുവതിയുടെ പരാതി.


കാമുകിയ്‌ക്കൊപ്പം ഹോട്ടലില് റൂ എടുത്ത ഭര്‍ത്താവിനെ മകള്‍ക്കൊപ്പമെത്തി ഭാര്യ പൊക്കി, രണ്ടിനെയും തുണി ഉരിഞ്ഞു നന്നായി പെരുമാറി - Keralabhooshanam Daily കാമുകിയ്‌ക്കൊപ്പം ഹോട്ടലില് റൂ എടുത്ത ഭര്‍ത്താവിനെ മകള്‍ക്കൊപ്പമെത്തി ഭാര്യ പൊക്കി, രണ്ടിനെയും തുണി ഉരിഞ്ഞു നന്നായി പെരുമാറി\nHome/NEWS/BREAKING NEWS/കാമുകിയ്‌ക്കൊപ്പം ഹോട്ടലില് റൂ എടുത്ത ഭര്‍ത്താവിനെ മകള്‍ക്കൊപ്പമെത്തി ഭാര്യ പൊക്കി, രണ്ടിനെയും തുണി ഉരിഞ്ഞു നന്നായി പെരുമാറി\nവല്‍സാദ് (ഗുജറാത്ത്): ഹോട്ടല് മുറിയില് കാമുകിക്കൊപ്പം കഴിയുകയായിരുന്ന ഭര്‍ത്താവിനെ മകള്‍ക്കൊപ്പമെത്തി പിടികൂടി ഭാര്യ. ഗുജറാത്തിലെ വല്‍സാദിലാണ് സംഭവം. വിവാഹേതര ബന്ധത്തിലായിരുന്ന ഭര്‍ത്താവിനെയാണ് ഭാര്യ കയ്യോടെ പിടികൂടിയത്. പിന്നാലെ ഭര്‍ത്താവിന്റെ കാമുകിയെ മര്‍ദ്ദിക്കുകയും വസ്ത്രങ്ങള് വലിച്ച് കീറുകയും ചെയ്തു.\nവല്‍സാദ് ഏരിയയിലെ ഒരു ഹോട്ടലിലാണ് സംഭവം നടന്നതെന്ന് ഇംഗ്ലീഷ് വാര്‍ത്താ ചാനലായ ടൈംസ് നൗവാണ് റിപ്പോര്‍ട്ട് ചെയ്തത്. കാമുകിക്കൊപ്പം ഹോട്ടലിലെത്തിയ വ്യക്തിയുടെ ഭാര്യയും മകളും ഇവരെ പിന്തുടര്‍ന്ന് ഹോട്ടലിലെത്തുകയായിരുന്നു. തുടര്‍ന്ന് നടത്തിയ പരിശോധനയ്‌ക്കൊടുവിലാണ് മറ്റൊരു സ്ത്രീയ്‌ക്കൊപ്പം റും പങ്കിടുകയായിരുന്ന ഭര്‍ത്താവിനെ പിടികൂടുന്നത്. കുടുംബാംഗങ്ങള്‍ക്കൊപ്പമായിരുന്നു ഇവര് ഹോട്ടലിലേക്ക് എത്തിയത്.\nഭര്‍ത്താവിന്റെ വിവാഹേതര ബന്ധം പിടികൂടിയ ഭാര്യയും സംഘവും ഇരുവരെയും കായികമായി നേരിടുകയും ചെയ്തു. ഭര്‍ത്താവിനെ മാത്രമല്ല, ഇയാള്‍ക്കൊപ്പമുണ്ടായിരുന്ന സ്ത്രീയെയും ഇവര് മര്‍ദ്ദിച്ചിരുന്നെന്നാണ് റിപ്പോര്‍ട്ട്. കാമുകിയെ മര്‍ദ്ദിക്കുകയും വസ്ത്രങ്ങള് വലിച്ച് കീറി അവരെ നഗ്‌നയാക്കുകയും ചെയ്തു.\nഭര്‍ത്താവിനൊപ്പമുണ്ടായിരുന്ന സ്ത്രീയെ നഗ്‌നയാക്കിയ ഭാര്യയും മകളും ഇവര് കഴിഞ്ഞിരുന്ന റൂമില് നിന്ന് വസ്ത്രമില്ലാതെ പുറത്തുപോകാന് സ്ത്രീയെ നിര്‍ബന്ധിച്ചെന്നും റിപ്പോര്‍ട്ടിലുണ്ട്. സംഭവത്തെക്കുറിച്ച് അന്വേഷിച്ച് വരികയാണെന്നാണ് പോലീസ് പറയുന്നത്.


Amitha Ansari Writes about about women's freedom of speech and social media reactions. | സ്ത്രീയെ വാ തുറക്കാൻ സമ്മതിക്കാത്തത് ആരാണ്? അവളുടെ വാക്കുകളെ ഇത്രയ്ക്കും ഭയപ്പെടുന്നത് ആരാണ്? - Malayalam Oneindia\nമാന്നാറില് തട്ടിക്കൊണ്ടുപോയ യുവതിക്ക് സ്വര്‍ണക്കടത്തുമായി ബന്ധം, നിരവധി തവണ സ്വര്‍ണം കടത്തി!!\nജാര്‍ഖണ്ഡില് കോണ്‍ഗ്രസിന്റെ കര്‍ഷക റാലിയില് ഐറ്റം ഡാന്‍സ്, മിയാ ഖലീഫ വരുമോയെന്ന് ബിജെപി!!\nചേലക്കരയില് ജയന്തി രാജനെ മത്സരിപ്പിക്കാന് ലീഗ്, വനിത സീറ്റിനായി കൂടുതല് പേര്, സീറ്റുണ്ടാവുമോ?\nകൊലക്കേസ് പ്രതിയായ സ്‌ത്രീ കുറ്റവാളിയെ തൂക്കിലേറ്റുന്നു; സ്വതന്ത്ര ഇന്ത്യയില് ആദ്യം\nമീന ഹാരിസിന്റെ പിന്തുണ കിട്ടിയ നോദീപ് കൗര്, അറിയാം ക്രൂര പീഡനത്തിനിരയായ ധീര യുവതിയെ!!\nവനിത സംവിധായകര്‍ക്ക് അവസരം; കെഎസ്‌എഫ്‌ഡിസി അപേക്ഷ ക്ഷണിച്ചു\n1 min ago ആളുകളുടെ തമാശയാണ് ഇത്തരം പ്രചരണങ്ങള്; സ്ഥാനാര്‍ത്ഥിത്വത്തില് പ്രതികരണവുമായി കെകെ ശൈലജ\n3 min ago സര്‍പ്രൈസ് സ്ഥാനാര്‍ത്ഥികളുമായി ബിജെപിയുടെ സ്ഥാനാര്‍ത്ഥിപ്പട്ടിക; അമിത് ഷാ എത്തിയാല് അന്തിമം\n17 min ago അമ്പലപ്പുഴയില് സുധാകരനും ആലപ്പുഴയില് തോമസ് ഐസക്കും മത്സരിക്കണം, സിപിഎമ്മില് നീക്കം!!\nAutomobiles വിപണിയിൽ പുതുജീവൻ വെച്ച് നിസാൻ; കരുത്തായി കൂട്ടിന് മാഗ്നൈറ്റും\nMovies മകളെ കൈയിലെടുത്ത് ദിലീപ്, പിന്നില് കാവ്യ മാധവൻ; മഹാലക്ഷ്മി മാത്രമേയുള്ളോ മീനാക്ഷി എവിടെയെന്ന് ആരാധകരും\nSports IND vs ENG: ഏകദിനത്തില് ഇന്ത്യക്കു ബി ടീം? രോഹിത്തടക്കം എട്ടു പേര് ടീമിന് പുറത്തേക്ക്!\nTravel ശിവരാത്രി മുതല് ഹോളി വരെ.. പിന്നെ കൊടുങ്ങല്ലൂര് ഭരണിയും.. മാര്‍ച്ചിലെ ആഘോഷങ്ങളിതാ\nFinance പവന് 280 രൂപ കൂടി; അറിയാം ഇന്നത്തെ സ്വര്‍ണവില\nLifestyle പ്ലം ദിവസവുമെങ്കില് ആരോഗ്യം ചില്ലറയല്ല\nUpdated: Tue, Feb 13, 2018, 14:31 [IST]\nകഥകളെയും കവിതകളെയും അഗാധമായി പ്രണയിക്കുന്ന എഴുത്തുകാരി. വനിതാസംരംഭക എന്ന നിലയിൽ ബെംഗളുരുവിൽ ഒരു ടെക്നോളജി കമ്പനി നടത്തുന്നു. കൊച്ചിൻ യൂണിവേഴ്സിയിൽ നിന്നും ബിടെക് ബിരുദധാരിയാണ്.\nഅഭിപ്രായ സ്വാതന്ത്ര്യം ആൺ-പെൺ വ്യത്യാസമില്ലാതെ ഭരണഘടനാ ഓരോ ഇന്ത്യൻ പൗരനും അനുശാസിച്ചു തന്നിട്ടുള്ള മൗലികാവകാശമാണെന്നു അറിയാത്ത എത്ര പേർ ഈ ഇന്ത്യയിൽ ഉണ്ടാകും, അല്ലെങ്കിൽ വേണ്ട, നമ്മുടെ ഈ കൊച്ചു കേരളത്തിൽ ഉണ്ടാകും. ഈ യാഥാർഥ്യം അറിയാൻ, വലിയ ഉന്നത വിദ്യാഭ്യാസത്തിന്റെ ആവശ്യകത ഒന്നുമില്ല വെറും അടിസ്ഥാന വിദ്യാഭ്യാസം മാത്രം മതി, അല്ലെങ്കിൽ വിവരം മാത്രം മതി. ഏറ്റവും കൂടുതൽ സാക്ഷരതാ ഉണ്ടെന്നു അവകാശപ്പെടുന്ന ഈ കേരളത്തിൽ, ഈ അടുത്ത കാലത്തായി നടക്കുന്ന ആൺ-പെൺ വിവേചനം കടുത്തതാണ്. എന്ത് കൊണ്ടാണ് ഒരു സ്ത്രീയെ വാ തുറക്കാൻ സമ്മതിക്കാത്തത്? ആരാണ് അവളുടെ വാക്കുകളെ ഇത്രയും ഭയപ്പെടുന്നത്?\nആരൊക്കെയോ അവളുടെ വാക്കുകൾ ഉന്നം വെക്കുന്നുണ്ട്, അല്ലെങ്കിൽ ആരുടെ ഒക്കെയോ മുഖംമൂടി വലിച്ചുകീറപ്പെട്ടേക്കാം അവളുടെ നാവുകൾ ചലിച്ചാൽ എന്ന ഭയം അല്ലെ അവരെ അലട്ടുന്നത് എന്ന് നിസംശയം പറയാം. സ്ത്രീയെ ഒരു ഉപഭോഗവസ്തുവായിട്ടു കാണുന്ന ഇന്നത്തെ കാടൻ സമൂഹത്തിൽ, എത്ര അനവധി പ്രയാസങ്ങളാണ് ഒരു സ്ത്രീ നേരം വെളുക്കുന്ന മുതൽ രാത്രി ഇരുട്ടുന്ന വരെ അനുഭവിച്ചു പോകുന്നത്, ഇതിനു ഒക്കെ ഒരു തരത്തിൽ അല്ലെങ്കിൽ മറ്റൊരു തരത്തിൽ സമൂഹത്തിലെ ചില പുരുഷകേസരികളുടെ പങ്ക് തള്ളിക്കളയാനാകില്ല. ഈ സംഭവങ്ങളൊക്കെ അവരെ അറിയുന്ന ആളുകളുടെ മുന്നിൽ അവർക്കു നാണക്കേടുണ്ടാകുകയോ അല്ലെങ്കിൽ അവരുടെ പകൽ മാന്യതയെ ചോദ്യം ചെയ്യപ്പെടുകയോ ചെയ്യാം എന്ന തോന്നലല്ലേ, ഒരു പക്ഷെ അവരെ അവളുടെ നാവ് ചങ്ങലയാൽ ബന്ധിക്കപ്പെടേണ്ടതാണ് എന്ന് ഉറക്കെ വിളിച്ചു പറയാനും അല്ലെങ്കിൽ ഒരു കൂട്ടം ആളുകളെ കൊണ്ട് അവളെ കല്ലെറിയാനും പഠിപ്പിക്കുന്നത്.\nസമൂഹത്തിലെ എല്ലാ ആണുങ്ങളും ഇങ്ങനെ ആണെന്ന ഒരു അഭിപ്രായം എനിക്കില്ല, പക്ഷെ കുറെ ഒക്കെ ആളുകൾ ഇങ്ങനെ തന്നെ ആണ് എന്ന് നമ്മുടെ സ്വന്തം അനുഭവങ്ങളിൽ കൂടിയും മറ്റുള്ളവരുടെ അനുഭവങ്ങളിൽ കൂടിയും മനസിലാക്കാം. ഒരു സ്ത്രീയോട് മോശമായി പെരുമാറുന്നവർ എന്ത് കൊണ്ടാണ് സ്വന്തം വീട്ടിലുള്ള തന്റെ അമ്മയും, ഭാര്യയും, സഹോദരിയും, മകളും ഒരു സ്ത്രീ ആണെന്ന് ഒരു നിമിഷം തിരിഞ്ഞു ചിന്തിക്കാത്തത്?\nആ ഒരു നിമിഷം മതി, ഈ പറഞ്ഞ കാര്യങ്ങൾക്കു ഒക്കെ ഒരു അന്ത്യം വരാൻ. ഒരു അഭിപ്രായം, അത് സ്ത്രീയോ, പുരുഷനോ ആരും ആയിക്കോട്ടെ പറയുന്നത്, അത് നല്ലതാണെങ്കിൽ കൊള്ളാനും അല്ലെങ്കിൽ തള്ളാനും ഉള്ള അവകാശം എല്ലാര്ക്കും ഉണ്ട്.\nപക്ഷെ, ഇന്ന് നമ്മൾ കാണുന്നത്, ആ അഭിപ്രായം ഒരു വിഭാഗം ആളുകളെ ഏതെങ്കിലും തരത്തിൽ ബാധിക്കുന്നുവെങ്കിൽ ഒരു ദാക്ഷണ്യവും ഇല്ലാതെ അഭിപ്രായ പ്രകടനം നടത്തിയവരെ ആക്രമിക്കുക എന്നാണ്. അഭിപ്രായം പറഞ്ഞത് ഒരു സ്ത്രീ ആണെങ്കിൽ പിന്നെ ഒന്നും പറയണ്ട, ഫേസ്ബുക് പോലുള്ള സാമൂഹ്യമാധ്യമങ്ങളിൽ കൂടി അവളെ അടി മുതൽ മുടി വരെ തേജോവധം ചെയ്യുകയും അവളുടെ കുടുംബത്തെ പോലും വെറുതെ വിടാത്ത രീതിയിൽ വളരെ മോശം ഭാഷയിൽ അവഹേളിക്കുകയും അസഭ്യവർഷം നടത്തുകയും ചെയ്യും. അതിന്റെ ഒരു ഉത്തമ ഉദാഹരണമാണ് ഈ അടുത്ത് തന്നെ പ്രശസ്ത നടി പാർവതി തിരുവോത് കസബ എന്ന ഒരു സിനിമയെ കുറിച്ച് നടത്തിയ ഒരു അഭിപ്രായത്തെ തുടർന്ന് ഉണ്ടായ വിവാദങ്ങൾ. ആ സിനിമയിലെ സ്ത്രീവിരുദ്ധതയെ കുറിച്ച് പരാമർശിച്ച പാർവതിയെ ഒരു സ്ത്രീ ആണെന്നു ഉള്ള പരിഗണന വേണ്ട, ഒരു മനുഷ്യൻ ആണെന്ന് ഉള്ള പരിഗണന പോലുമില്ലാതാണ് ഒരു കൂട്ടം ആളുകൾ ആക്രമിച്ചത്.\nഐഎഫ്എഫ്കെ എന്ന വേദിയിൽ വെച്ച് പാർവതി ആ സിനിമയിലെ മമ്മൂട്ടി അവതരിപ്പിച്ച കഥാപാത്രത്തെ കുറിച്ച് മാത്രമാണ് പറഞ്ഞത് അല്ലാതെ മമ്മൂട്ടി എന്ന വ്യക്തിയെ കുറിച്ചല്ല.ഈ സത്യം ഉൾക്കൊള്ളാതെയാണ് അവർക്കു നേരെ പാഞ്ഞു ചെന്ന് അവരെ തലങ്ങും വിലങ്ങും ആക്രമിച്ചത്. ഇങ്ങനെ ഒക്കെ ചെയ്യുന്ന ആളുകൾ ഒന്ന് മനസിലാക്കണം, അവർ പറഞ്ഞത് അവരുടെ ഒരു അഭിപ്രായം മാത്രമാണ് , അത് അനുകൂലിക്കുന്നവർ അത് മുഖവിലക്കു എടുക്കുക അല്ലാത്തവർ അത് ഒരു ചെവിയിൽ കൂടി കേട്ട് മറു ചെവിയിൽ കൂടി കളയുക. അല്ലാതെ എന്തിനാണ് ഇങ്ങനെ ആർക്കും നേട്ടമില്ലാത്ത ഒരു കാര്യത്തിന് വേണ്ടി സമയവും സംസ്കാരവും നഷ്ടപ്പെടുത്തുന്നത്.\nഓരോ സ്ത്രീയും ആരുടെ എങ്കിലും അമ്മയോ ഭാര്യയോ മകളോ സഹോദരിയോ ആണെന്നുള്ള ബോധത്തോടെ എന്ന് ഓരോ പുരുഷനും പെരുമാറാൻ അല്ലെങ്കിൽ പ്രതികരിക്കാൻ പഠിക്കുന്നുവോ അന്നേ ഈ ദുരവസ്ഥക്ക് പരിഹാരം ആകുകയുള്ളു . അന്നേ ഈ സമൂഹം നന്നാകുകയുള്ളു. ഓരോ പുരുഷനും അവന്റെ പ്രവർത്തിയിൽ അതിന്റെ സത്യസന്ധതയിൽ വിശ്വാസം ഉണ്ടെങ്കിൽ എന്തിനു ഒരു സ്ത്രീയുടെ നാവിനെ ഭയപ്പെടണം? അത് കൊണ്ട് അഭിപ്രായവും നിലപാടുകളും ഉള്ള സ്ത്രീകളെ അല്ല അടക്കി നിർത്തേണ്ടത് മറിച്ചു തെറ്റ് ചെയ്യുന്ന പുരുഷന്റെ നിലപാടുകളെയാണ്.\nസ്ത്രീസുരക്ഷയ്ക്കായി പോലീസിന്റെ നിര്‍ഭയം മൊബൈല് ആപ്പ്, അതിക്രമങ്ങള് തടയുമെന്ന് മുഖ്യമന്ത്രി\nമിന്ത്രയുടെ ലോഗോ സ്‌ത്രീകളെ അപകീര്‍ത്തിപ്പെടുത്തുന്നുവെന്ന് പരാതി; ലോഗോ മാറ്റി കമ്പനി\nലീഗിന്റെ വനിതാ സ്ഥാനാര്‍ത്ഥി ആരാകും? അഞ്ച് പേരുകള് സജീവ പരിഗണനയില്, മുതിര്‍ന്ന നേതാവ് എത്തും!!\nസംസ്ഥാന ബജറ്റ് 2021: നൈപുണ്യ വികസന പദ്ധതിക്കായി കുടുംബശ്രീക്ക് അഞ്ച് കോടി രൂപ!!\nഎസ്‌സി വിഭാഗം പെണ്‍കുട്ടികളുടെ ഉന്നമനം; എല്‍ഡിഎഫ് സര്‍ക്കാര് ചെലവഴിച്ചത് 47.27 കോടി രൂപ\nഞെട്ടിക്കുന്ന സംഭവം; രാജസ്ഥാനില് 38 സ്ത്രീകളെ ആയുധധാരികള് തട്ടിക്കൊണ്ടുപോയി... പിന്നീട് നടന്നത്\nനിര്‍ഭയ സെല്; പ്രവര്‍ത്തനങ്ങള് ജനങ്ങളിലെത്തിക്കാന് ബസ് ബ്രാന്റിങ്\nതദ്ദേശ തിരഞ്ഞെടുപ്പ്: കേരളത്തില് യുവ ഗര്‍ജനം, പഞ്ചായത്തുകളില് തരംഗമായ ഭരണ സാരഥികള് ഇവര്!!\n2020ല് ലഭിച്ചത് 5000ത്തിലധികം ഗാര്‍ഹിക പീഡന പരാതികള്; പീഡനങ്ങള് വര്‍ധിക്കാന് കാരണമായത് കൊവിഡ് 19\nwomen woman freedom social media opinion cinema actor parvathi സിനിമ നടി സ്ത്രീ ഫെമിനിസം വിവാദം മമ്മൂട്ടി സോഷ്യൽ മീഡിയ\nAmitha Ansari Writes about about women's freedom of speech and social media reactions.\nഒരിക്കല് മാത്രം ചുവന്ന തിരൂര്! പിന്നെ 13 തവണയും മുസ്ലീം ലീഗിന്റെ ഹരിത പതാക മാത്രം; ഇക്കുറി എങ്ങനെ


കരാറുകാരന്റെ ദുരൂഹ മരണം: കോൺഗ്രസ് നേതാക്കൾ അംഗങ്ങളായ ട്രസ്റ്റിനെതിരെ കെപിസിസി; ആശുപത്രി നിർമിച്ച തുക ട്രസ്റ്റ് കരാറുകാരന് നൽകിയില്ല |\nചെറുപുഴയിൽ കെട്ടിടം കരാറുകാരനെ ആശുപത്രി കെട്ടിടത്തിന് മുകളിൽ ദുരൂഹ സാഹചര്യത്തിൽ മരിച്ച നിലയിൽ കണ്ടെത്തിയ സംഭവത്തിൽ കെ കരുണാകരൻ ട്രസ്റ്റിനെതിരെ കെപിസിസി അന്വേഷണ സമിതി. കെട്ടിട നിർമാണത്തിന് ചെലവായ പണം കരുണാകരൻ ട്രസ്റ്റ് ഭാരവാഹികൾ കരാറുകാരന് നൽകിയിട്ടില്ലെന്ന് സമിതി അന്വേഷണത്തിൽ കണ്ടെത്തി.\nപ്രാദേശിക കോൺഗ്രസ് നേതാക്കളാണ് ട്രസ്റ്റിലെ അംഗങ്ങൾ. ഇവർക്കെതിരെ നടപടിക്ക് ശുപാർശ ചെയ്യുമെന്ന് സമിതി അംഗങ്ങൾ അറിയിച്ചു. കെ കരുണാകരൻ മെമ്മോറിയൽ ആശുപത്രി നിർമിച്ച ജോസഫ് എന്ന ജോയിയെ സെപ്റ്റംബർ 6നാണ് മരിച്ച നിലയിൽ കണ്ടെത്തിയത്. തന്റെ അച്ഛനെ കോൺഗ്രസുകാർ ഇല്ലാതാക്കുകയായിരുന്നു എന്നാരോപിച്ച് ജോയിയുടെ മകൻ രംഗത്തുവന്നിരുന്നു.\n← അഭയയുടെ മൃതദേഹത്തിൽ മുറിവുണ്ടായിരുന്നു, പ്രതികൾക്കെതിരെ മൊഴി നൽകി ത്രേസ്യാമ്മ; തനിക്ക് ഭീഷണിയുണ്ടെന്നും വെളിപ്പെടുത്തൽ\nശബരിമല വിധി നടപ്പാക്കാമെങ്കിൽ എന്തുകൊണ്ട് മരട് ഫ്‌ളാറ്റ് വിധിയിൽ തടസ്സമെന്ന് കാനം രാജേന്ദ്രൻ →


റംസാന് നോമ്പ്; ജോബിക്ക് സൗഹൃദം പകര്‍ന്ന പുണ്യം | ramzan\nറംസാന് നോമ്പ്; ജോബിക്ക് സൗഹൃദം പകര്‍ന്ന പുണ്യം\nApr 23, 2021, 01:30 PM IST\nകൂട്ടുകാരി ഫൗസിയ കരീമും മറ്റും നോമ്പെടുക്കുമ്പോള് അവര്‍ക്കു മുന്നിലിരുന്ന് ഉച്ചഭക്ഷണം കഴിക്കാനുള്ള മടിയില്‍നിന്നായിരുന്നു തുടക്കം. രണ്ടുപേരും ഇടയ്ക്ക് മറ്റ് സ്ഥലങ്ങളില് ജോലിക്ക് പോയെങ്കിലും നോമ്പുമുടക്കാറില്ല. അടുത്തില്ലെങ്കില് കൃത്യസമയത്ത് നോമ്പുതുറക്കാറായി എന്നോര്‍മിപ്പിച്ച് ഫൗസിയ വിളിക്കും. പുലര്‍ച്ചെ എഴുന്നേറ്റ് വീട്ടുകാര്‍ക്ക് ഭക്ഷണമൊരുക്കിക്കഴിഞ്ഞാല് ലഘുഭക്ഷണം കഴിച്ച് ജോബി നോമ്പിലേയ്ക്ക് കടക്കും.\nഇപ്പോള് ജനപ്രതിനിധിയായപ്പോഴുള്ള തിരക്കൊന്നും നോമ്പിനെ ബാധിച്ചിട്ടില്ല. നോമ്പുതുറയ്ക്ക് വീട്ടിലാരെങ്കിലും ഉണ്ടെങ്കിലും ഫൗസിയയുടെ വിളിയെത്തും. അന്നത്തെ നോമ്പുതുറക്കല് വീട്ടിലാകാമെന്ന് പറഞ്ഞ്. റംസാന്‍പോലെ ഓണം, വിഷു അടക്കമുള്ള ആഘോഷങ്ങള്‍ക്ക് വിശേഷമായി എന്തുണ്ടാക്കിയാലും ഫൗസിയക്കുകൂടി നല്‍കിയാലേ ജോബിക്കും സന്തോഷമാകൂ. ഫൗസിയയുടെ വീട്ടിലെ ചപ്പാത്തിനിര്‍മ്മാണ യൂണിറ്റിലും ഇരുവരും ഒന്നിച്ചിട്ടുണ്ട്. പഞ്ചായത്ത് തിരഞ്ഞെടുപ്പില് വാര്‍ഡ് വനിതാ സംവരണമായതോടെ ജോബി ശിവനെ എല്.ഡി.എഫ്. മത്സരത്തിനിറക്കുകയായിരുന്നു.


ഹെല്‍മറ്റിന് പകരം ചെരുവം തലയില് കമഴ്ത്തി വച്ച് സ്‌കൂട്ടര് യാത്രക്കാരി; വീഡിയോ വൈറല്,variety hemlate video viralkeralaonlinenews.com | Malayalam news, kerala news, onlinenews,\nTuesday March 31st, 2020 - 3:31:pm\nഹെല്‍മറ്റിന് പകരം ചെരുവം തലയില് കമഴ്ത്തി വച്ച് സ്‌കൂട്ടര് യാത്രക...\nPublished: Friday4October 2019 07:51:20 PM\nഗതാഗത നിയമലംഘനത്തിനുള്ള പിഴ തുക വര്‍ധിപ്പിച്ചതോടെ നിയമങ്ങള് പാലിക്കുന്ന കാര്യത്തില് എല്ലാവരും അതീവശ്രദ്ധ പുലര്‍ത്തുകയാണ്. പോലീസ് ചെക്കിംഗ് കണ്ടാല് വഴിമാറി പോവുന്നത് പണ്ടു മുതല്‍ക്കെ ആളുകള് പയറ്റുന്ന തന്ത്രമാണ്. എന്നാല് ഹെല്‍മെറ്റ് വേട്ടയില് നിന്ന് രക്ഷനേടാന് ഒരു സ്ത്രീ പയറ്റിയ തന്ത്രമാണ് ഇപ്പോള് സോഷ്യല് മീഡിയയില് വൈറലാകുന്നത്.\nഹെല്‍മറ്റിനു പകരം തലയില് ചെറിയ അലൂമിനിയം പാത്രം വച്ചാണ് ഇവര് ഇരുചക്ര വാഹനം ഓടിച്ചത്. കേരളത്തിനു പുറത്താണ് സംഭവം. ഈ വാഹനത്തിനു പുറകെ സഞ്ചരിച്ച ആളുകളാണ് വീഡിയോ സമൂഹമാധ്യമങ്ങളില് പങ്കുവെച്ചിരിക്കുന്നത്. 40 സെക്കന്‍ഡോളം ദൈര്‍ഘ്യമുള്ള വിഡിയോ ഒരാഴ്ച മുന്‍പാണ് പങ്കുവെച്ചതെങ്കിലും ഇപ്പോഴും വീഡിയോ സോഷ്യല് മീഡിയയില് വൈറലാണ്.\nഗതാഗത നിയമലംഘനത്തിനുള്ള പിഴ തുക വര്‍ധിപ്പിച്ചതോടെ നിയമങ്ങള് പാലിക്കുന്ന കാര്യത്തില് എല്ലാവരും അതീവശ്രദ്ധ പുലര്‍ത്തുകയാണ്. പോലീസ് ചെക്കിംഗ് കണ്ടാല് വഴിമാറി പോവുന്നത് പണ്ടു മുതല്‍ക്കെ ആളുകള് പയറ്റുന്ന തന്ത്രമാണ്. എന്നാല് ഹെല്‍മെറ്റ് വേട്ടയില് നിന്ന് രക്ഷനേടാന് ഒരു സ്ത്രീ പയറ്റിയ തന്ത്രമാണ് ഇപ്പോള് സോഷ്യല് മീഡിയയില് വൈറലാകുന്നത്. ഹെല്‍മറ്റിനു പകരം തലയില് ചെറിയ അലൂമിനിയം പാത്രം വച്ചാണ് ഇവര് ഇരുചക്ര വാഹനം ഓടിച്ചത്. കേരളത്തിനു പുറത്താണ് സംഭവം. ഈ വാഹനത്തിനു പുറകെ സഞ്ചരിച്ച ആളുകളാണ് വീഡിയോ സമൂഹമാധ്യമങ്ങളില് പങ്കുവെച്ചിരിക്കുന്നത്. 40 സെക്കന്‍ഡോളം ദൈര്‍ഘ്യമുള്ള വിഡിയോ ഒരാഴ്ച മുന്‍പാണ് പങ്കുവെച്ചതെങ്കിലും ഇപ്പോഴും വീഡിയോ സോഷ്യല് മീഡിയയില് വൈറലാണ്.\nRead more topics: variety hemlate, video viral,\nvariety hemlate video viral


തഞ്ചാവൂർ മെഡിക്കൽ കോളേജിലെ ശൗചാലയത്തിൽ നവജാതശിശു മരിച്ച നിലയിൽ | 05Dec2021\n• സി.സി.ടി.വി. ക്യാമറാദൃശ്യങ്ങൾ കേന്ദ്രീകരിച്ച് അന്വേഷണം\nചെന്നൈ : തഞ്ചാവൂർ ഗവ. മെഡിക്കൽ കോളേജ് ആശുപത്രിയിലെ ശൗചാലയത്തിൽ നവജാത ശിശുവിനെ മരിച്ച നിലയിൽ കണ്ടെത്തി. പൊക്കിൾക്കൊടി വേർപ്പെടുത്താത്ത നിലയിലുള്ള പെൺകുഞ്ഞിന്റെ മൃതദേഹമാണ് തീവ്രപരിചരണ വിഭാഗം ശൗചാലയത്തിലെ ഫ്ളഷ് ടാങ്കിൽ കണ്ടത്. ആശുപത്രിയിൽ പ്രസവ വാർഡ് ഇല്ലാത്തതിനാൽ മൃതദേഹം ഇവിടെ വന്നതെങ്ങനെയെന്ന് സി.സി.ടി.വി. ക്യാമറാദൃശ്യങ്ങൾ കേന്ദ്രീകരിച്ച് പോലീസ് അന്വേഷണം തുടങ്ങി.\nശനിയാഴ്ച രാവിലെ ശൗചാലയം വൃത്തിയാക്കാനെത്തിയ ജീവനക്കാരാണ് മൃതദേഹം കണ്ടത്. ആശുപത്രി അധികൃതർ വിവരമറിയിച്ചതിനെത്തുടർന്ന് എത്തിയ ടൗൺ പോലീസ് മൃതദേഹം പോസ്റ്റുമോർട്ടത്തിനായി മാറ്റി. മൃതദേഹത്തിന് മണിക്കൂറുകൾ മാത്രമാണ് പഴക്കമുണ്ടായിരുന്നത്. മറ്റെവിടെയെങ്കിലും പ്രസവിച്ച കുഞ്ഞിനെ ചാപിള്ളയായതിനാൽ ആശുപത്രിയുടെ ശൗചാലയത്തിൽ ഉപേക്ഷിച്ചതാകുമെന്നാണ് പോലീസിന്റെ പ്രാഥമിക നിഗമനം. പെൺകുഞ്ഞായതിനാൽ കൊലപ്പെടുത്തിയതാകുമോ എന്ന സാധ്യതയും പരിശോധിക്കുന്നുണ്ട്. വെള്ളിയാഴ്ച രാത്രിമുതൽ തീവ്രപരിചരണ വിഭാഗത്തിൽ വന്നുപോയവരെ കണ്ടെത്താൻ ആശുപത്രിയിലെ സി.സി.ടി.വി. ക്യാമറാ ദൃശ്യങ്ങൾ പോലീസ് ശേഖരിച്ചു.\nറിപ്പബ്ലിക്ദിന പരേഡ്: ശ്രീനാരായണ ഗുരുവിന്റെ നിശ്ചലദൃശ്യം ഒഴിവാക്കിയതിനെതിരേ നാരായണസാമി\nചെന്നൈ : ഡൽഹിയിൽ നടക്കുന്ന റിപ്പബ്ലിക് ദിനാഘോഷ പരേഡിൽ ശ്രീനാരായണ ഗുരുവിന്റെ നിശ്ചലദൃശ്യത്തിന് ..\nഎ.ടി.എം. കാർഡ് ഉപയോഗിച്ച് കഴുത്ത് മുറിച്ച് യുവാവിന്റെ ആത്മഹത്യശ്രമം\nദക്ഷിണേന്ത്യൻ ഭാഷകളെക്കുറിച്ചുള്ള ഗവേഷണഗ്രന്ഥങ്ങളുമായി സി.ഐ.ഐ.എൽ.\nപെരിയാർ പ്രതിമയ്ക്കുനേരെ അവഹേളനം : രണ്ടാളുകളുടെപേരിൽ ഗുണ്ടാചട്ടം ചുമത്തി\nഅഗ്നിക്കിരയായ ഗ്രന്ഥശാല പുനർനിർമിച്ച് മൈസൂരുവിലെ കൂലിത്തൊഴിലാളി


ബ്രഹ്മപുത്ര നദി - വിക്കിപീഡിയ\nചൈന, ഇന്ത്യ, ബംഗ്ലാദേശ് എന്നീ മൂന്ന് രാജ്യങ്ങളിലൂടെ ഒഴുകുന്ന ഒരു വലിയ നദിയാണ് ബ്രഹ്മപുത്ര. ചൈനയിൽ യാലുസാങ്പോ(സാങ്പോ) എന്നും ഇന്ത്യയിൽ സിയാങ്, ദിഹാങ്, ബ്രഹ്മപുത്ര എന്നും ബംഗ്ലാദേശിൽ ജമുന എന്നും ഈ നദി അറിയപ്പെടുന്നു. ലോകത്തിലെ നീളം കൂടിയ നദികളിൽ ഒന്നാണ് ഇത്. ചൈനയിലെ തിബത്തിലാണ് ഉത്ഭവം. ബംഗ്ലാദേശിൽ വച്ച് ഗംഗാ നദിയുമായി ചേർന്ന് ബംഗാൾ ഉൾക്കടലിൽ പതിക്കുന്നു.\nA view across the Brahmaputra near Sukleswar Ghat, Guwahati, Assam, India.\nName origin: Sanskrit for Son(Putra) of Brahmā\nChina, India, Bangladesh\n- ഇടത് Dibang River, Lohit River, Dhansiri River\n- വലത് Kameng River, Manas River, Raidak River, Jaldhaka River, Teesta River\n- സ്ഥാനം Himalayas, Tibet\n- ഉയരം 5,210 മീ (17,093 അടി)\n- നിർദേശാങ്കം 30°23′N 82°0′E / 30.383°N 82.000°E / 30.383; 82.000\n- സ്ഥാനം Ganges Delta, Bangladesh\n- ഉയരം0അടി (0 മീ)\n- നിർദേശാങ്കം 25°13′24″N 89°41′41″E / 25.22333°N 89.69472°E / 25.22333; 89.69472Coordinates: 25°13′24″N 89°41′41″E / 25.22333°N 89.69472°E / 25.22333; 89.69472\n2,900 കി.മീ (1,800 മൈ) \n651,334 കി.m2 (251,500 ച മൈ)\n- ശരാശരി 19,300 m3/s (681,600 cu ft/s)\n- max 100,000 m3/s (3,531,500 cu ft/s)\nMap of the combined drainage basins of the Brahmaputra (violet), Ganges (orange), and Meghna (green).\nഹിമാലയത്തിന്റെ ഉത്ഭവത്തിനു മുൻപുതന്നെ ഒഴുകിക്കൊണ്ടിരുന്ന നദിയാണിത്. തെക്കുപടിഞ്ഞാറൻ തിബത്തിൽ മാനസസരോവർ തടാകത്തിനു സമീപം കൈലാസപർവ്വതത്തിൽ ചെമയുങ് ദുങ് ഹിമാനിയിലാണ് ഉത്ഭവപ്രദേശം. ഹിമാലയത്തിലൂടെയുള്ള ഒഴുക്കിനിടയിൽ ഒട്ടനവധി ചെറു ജലസ്രോതസ്സുകൾ ബ്രഹ്മപുത്രയിൽ ചേരുന്നു.തുടക്കത്തിൽ ഹിമാലയപർവ്വതനിരയിലൂടെ കിഴക്കോട്ടാണ് ഒഴുകുന്നത്.\nആയിരത്തഞ്ഞൂറ് കിലോമീറ്ററിൽക്കൂടുതൽ ദൂരം ഇങ്ങനെ ഒഴുകിയ ശേഷം തിബറ്റിലെ നംച പർ‌വതത്തെ ചുറ്റി നേരെ പടിഞ്ഞാറുദിശയിലേക്ക് തിരിഞ്ഞ് ഭാരതത്തിന്റെ വടക്കുകിഴക്കൻ അതിർ‌ത്തിസംസ്ഥാനമായ അരുണാചൽ പ്രദേശിൽ ഈ നദി പ്രവേശിയ്ക്കുന്നു.ഇവിടെ ദിഹാങ്ങ് എന്ന പേരിലാണ് ഇത് അറിയപ്പെടുന്നത്. ഇവിടെനിന്നും ഒഴുകി ആസ്സാമിലെത്തുമ്പോൾ ബ്രഹ്മപുത്ര എന്ന പേരിൽ ഇതറിയപ്പെടാൻ തുടങ്ങുന്നു. ദിബാങ്ങ്,ലോഹിത് എന്നീ പോഷകനദികൾ ഈ സമയം നദിയോട് ചേരുന്നു. ആസ്സാമിൽ മിക്കയിടത്തും ഈ നദിയ്ക്ക് ഏകദേശം 10കി.മീറ്ററോളം വീതിയുണ്ട്. എന്നാൽ ഗുവാഹട്ടിയിൽ ഇത് വളരെ ഇടുങ്ങി, ഏകദേശം ഒരു കിലോമീറ്ററോളം വീതിയിലാണ് ഒഴുകുന്നത്. നിരവധി പോഷകനദികൾ ബ്രഹ്മപുത്രയ്ക്ക് ഭാരതത്തിലുണ്ട്. സുബൻസിരി,മനാസ്, തിസ്ത, ധൻസിരി എന്നിവ അവയിൽ ചിലതാണ്. മണിപ്പൂരിലെ കുന്നിൻ‌നിരകളിൽ നിന്നുത്ഭവിയ്കുന്ന ബാരക് അഥവാ സർമ നദിയാണ് വേറൊരു പ്രധാനപോഷകനദി. ഇത് ബ്രഹ്മപുത്രയുടെ കീഴ്പ്രവാഹമായ മേഘ്നയിലാണ് ചേരുന്നത്. തുടർന്ന് ബംഗ്ലാദേശിൽ ഈ നദി ജമുന എന്ന പേരിൽ ഒഴുകുന്നു.\nബ്രഹ്മപുത്രയുടെ 2900കി.മീ ദൈർ‌ഘ്യമുള്ള യാത്രക്കിടയിൽ 916കി.മീ മാത്രമേ അത് ഭാരതത്തിലൂടെ ഒഴുകുന്നുള്ളൂ.\nഅസമിന്റെ ഏറ്റവും പ്രധാനപ്പെട്ട ഭൂഭാഗം ബ്രഹ്മപുത്രാതടമാണ്. അസമിന്റെ ധാന്യഅറയാണ് ബ്രഹ്മപുത്രാതടം എന്നു പറയാം. അസമിന്റെ ആകെ കൃഷിയുടെ 80 ശതമാനം ബ്രഹ്മപുത്രാതടത്തിലാണ്. മൺസൂൺ മാസങ്ങളിലും വേനൽക്കാലത്തും ബ്രഹ്മപുത്രനിറഞ്ഞൊഴുകാറുണ്ട്. വേനൽക്കാലത്ത് ഹിമാലയത്തിലെ മഞ്ഞുരുകിയാണ് ജലനിരപ്പുയരുന്നത്. അസം താഴ്‌വരയിൽ വമ്പിച്ച നാശനഷ്ടങ്ങളും ജീവഹാനിയും ഇക്കാലത്ത് ബ്രഹ്മപുത്ര വിതക്കുന്നു. അതേസമയം പ്രദേശത്ത് ഫലപൂയിഷ്ടമായ എക്കൽമണ്ണ് നിക്ഷേപിക്കുന്നതും ബ്രഹ്മപുത്രയാണ്. വടക്കേ ഇന്ത്യയെ കിഴക്കേ ഇന്ത്യയുമായി ബന്ധിപ്പിക്കുന്ന ജലപാതയും ബ്രഹ്മപുത്രയാണ്. നദി ഗതാഗതയോഗ്യമാണ്. ഈ നദിയിലൂടേയുള്ള ആദ്യഗതാഗതസം‌വിധാനം തുറന്നുകൊടുത്തത് 1962ൽ ആണ്. വെള്ളപ്പൊക്കം നിയന്ത്രിക്കാനും നദി കൂടുതൽ ഉപയോഗ്യമാക്കാനുമായി 1980 മുതൽ ഭാരതസർക്കാറിന്റെ ബ്രഹ്മപുത്ര ബോർഡ് എന്ന സ്ഥാപനം നിലവിലുണ്ട്. കാശിരംഗ ദേശീയോദ്യാനം ആസാമിൽ ബ്രഹ്മപുത്രയുടെ ഇടതുകരയിലാണ്.\nഹെഡിൻ സ്വെൻ ആൻഡേർ‌സ് ആണ് ബ്രഹ്മപുത്രയുടെ ഉത്ഭവം കണ്ടെത്തിയത്. കിന്റപ്പ് എന്ന ഇൻഡ്യൻ പര്യവേഷകൻ തിബറ്റിലെ സാങ്ങ്പോയും ബ്രഹ്മപുത്രയും ഒന്നുതന്നെ എന്ന കാര്യം സ്ഥിരീകരിച്ചു. ഉത്ഭവത്തിനു ശേഷം 1700ഓളം കിലോമീറ്റർ കിഴക്കുദിശയിലേയ്ക്ക് ഒഴുകിയെത്തുമ്പോഴേക്ക് ഏതാണ്ട് 4കി.മീറ്ററോളം താഴ്ചയിലേക്ക് നദി ഇറങ്ങുന്നു. ഇവിടെവച്ച് നംച ബർ‌വ പർ‌വതത്തിനെ ചുറ്റിവളഞ്ഞെത്തുന്നതോടെ ഏറ്റവും ആഴമേറിയ സാങ്ങ്‌പോ ഗിരികന്ദരം സൃഷ്ടിയ്ക്കുന്നു. കിഴക്കുതെക്കുദിശയിലായി ഏകദേശം 60മൈലോളം ഹിമാലയത്തെ ഉൾക്കൊള്ളുന്നു.\nധുബുരി എന സ്ഥലത്ത് വെച്ച് ഗാരോ മലകളെ ചുറ്റി തെക്കോട്ടൊഴുകിയാണ് ബ്രഹ്മപുത്ര ബംഗ്ലാദേശിൽ പ്രവേശിയ്കുന്നത്. ഇവിടവെച്ച് നദി ജമുന, മേഘ്ന എന്നീ രണ്ട് ശാഖകളായി പിരിയുന്നു. ഈ പ്രദേശത്തെ സമതലങ്ങളിലൂടെ ഏകദേശം 279കി.മീ സഞ്ചരിച്ച് പത്മ എന്ന നദിയുമായി സന്ധിച്ച്, ബൃഹത്തായ ഒരു ഡെൽറ്റ രൂപപ്പെടുന്നു. തുടർ‌ന്ന് തെക്കോട്ട് 246കി.മീ ഒഴുകി ബംഗാൾ ഉൾക്കടലിൽ പതിയ്ക്കുന്നു\nഇന്ത്യയും ചൈനയുമെല്ലാം ബ്രഹ്മപുത്രയിൽ നിന്ന് വൈദ്യുതി ഉത്പാദിപ്പിക്കുന്നുണ്ട്. 12000 മെഗാവാട്ടാണ് ബ്രഹ്മപുത്രയുടെ വൈദ്യുതോത്പാദനശേഷിയായി കണക്കാക്കിയിരിക്കുന്നത്. എന്നാൽ 160 മെഗാവാട്ടോളം വൈദ്യുതി മാത്രമാണ് ഇപ്പോൾ ആകെ ഉത്പാദിപ്പിക്കുന്നത്. കടുത്ത മലയിടുക്കുകളിലൂടെ കടന്നുവരുന്നതിനാൽ അണക്കെട്ടുകൾ നിർമ്മിക്കുമ്പോൾ മലകളിടിയാൻ സാധ്യതയുണ്ട് എന്നതിനാലാണ് വൈദ്യുതപദ്ധതികൾ കുറയുവാനുള്ള പ്രധാന കാരണം. ഇന്ത്യയിലും ബംഗ്ലാദേശിലും കാർഷികജലസേചനത്തിനായി ബ്രഹ്മപുത്രയെ വലിയതോതിൽ ആശ്രയിക്കുന്നുണ്ട്. ബ്രഹ്മപുത്ര കരകവിഞ്ഞൊഴുകുമ്പോഴുള്ള നാശവും ചെറുതല്ല.\nഭരേലി, ബേർ, സുബൻസിരി, കമെങ്, മനാസ്, ചാമ്പമതി, സരൾ, ഭാംഗ, സങ്കോഷ്നോവ, ദിഹിങ്, ബുരുദിഹിങ്, ഝാൻസി, ദിസാങ്, ദിഖൊങിരി, ധൻസിരി മുതലായവയാണ് ബ്രഹ്മപുത്രയുടെ പ്രധാന പോഷകനദികൾ. തിബത്തിൽ ആരംഭിച്ച് ഇന്ത്യയിൽ വച്ച് ബ്രഹ്മപുത്രയിൽ ചേരുന്ന നദിയാണ് സുബൻസിരി. ഭൂട്ടാനിലാണ് കമങിന്റെ ഉത്ഭവം. ധൻസിരി എന്ന നദി അരുണാചൽ പ്രദേശിലാണ് ഉത്ഭവിക്കുന്നത്. ധൻസിരിയുമായുള്ള സംഗമത്തിനുശേഷം ബ്രഹ്മപുത്ര രണ്ടായി പിരിഞ്ഞ് ഒരുഭാഗം കളങ് എന്ന പേരിൽ ഒഴുകി ഗുവാഹത്തിക്കടുത്തുവെച്ച് ബ്രഹ്മപുത്രയിൽ തിരിച്ചു ചേരുന്നു. ടോൻസ, ജൽധാക്ക, തീസ്ത മുതലായ നദികൾ ബംഗ്ലാദേശിൽ വച്ചും ബ്രഹ്മപുത്രയിൽ ചേരുന്നു.\nബ്രഹ്മപുത്ര ഗംഗയുമായി ചേർന്ന് ബംഗ്ലാദേശിൽ വച്ച് സുന്ദർബൻസ് പ്രദേശത്തുകൂടി ബംഗാൾ ഉൾക്കടലിൽ പതിക്കുകയാണ് ചെയ്യുന്നത്. ബംഗാൾ ഉൾക്കടലിൽ പതിയ്ക്കുന്നതിനു മുൻപ് അനേകം കൈവഴികളായി പിരിയുന്നു. ധലേശ്വരി, ഗുംതി, ഫെനി തുടങ്ങിയവയാണ് പ്രധാന കൈവഴികൾ. തെതുലിയ, ഷബാസ്‌പൂർ, ഹാതിയ, ബാംനി എന്നിവയാണ് പ്രധാന പതനമുഖങ്ങൾ. മലിനീകരണം താരതമ്യേന കുറവുള്ള നദിയാണിത്.\nപ്രളയം ബ്രഹ്മപുത്ര നേരിടുന്ന ഒരു സങ്കീർ‌ണ്ണപ്രശ്നമാണ്. ജൂൺ മുതൽ ഒക്‌ടോബർ വരെയുള്ള മൺ‌സൂൺ കാലത്താണ് ഇതിനേറെ സാദ്ധ്യത. അനിയന്ത്രിതമായ വനനശീകരണം തീരങ്ങളിലെ മണ്ണിടിച്ചിലിനും അതുവഴി പ്രളയത്തിനും കാരണമാകുന്നു. തന്മൂലം, ബ്രഹ്മപുത്രയെ 'അസമിന്റെ ദുഃഖം' എന്ന് വിളിച്ചുപോരുന്നു.ഈ സമയത്ത് ഉണ്ടാകുന എക്കൽ‌നിക്ഷേപമാണ് തുടരെയുള്ള ഗതിമാറ്റത്തിനു നിദാനം.\nപ്രളയത്തെ നിയന്ത്രണവിധേയമാക്കുന്നതിനും ചിറ കെട്ടി തടയുന്നതിനുമായിട്ടുള്ള പദ്ധതികൾ ആവിഷ്കരിയ്ക്കപ്പെട്ടത് 1954മുതലാണ്. തിസ്ത ബാരാഷ് പ്രോജൿറ്റ് ജലസേചനത്തേയും വെള്ളപ്പൊക്കനിയന്ത്രണത്തേയും മുൻ‌നിർത്തിയുള്ളതാണ്.\nഉൾനാടൻ ഗതാഗതത്തിന്ന് ഈ നദി വളരെയേറെ സാദ്ധ്യതകൾ തുറന്നിടുന്നുണ്ട്. തിബത്ത് പീഠഭൂമിയിൽ ഇത് 640കി.മീ ദൂരത്ത് ജലഗതാഗതം സാദ്ധ്യമാക്കുന്നുണ്ട്. വലിയ ഗിരികന്ദരങ്ങളിലൂടെ വളഞ്ഞൊഴുകുന്ന ഈ നദി തിബത്തിൽ നിന്ന് ഭാരതത്തിലേയ്ക്ക് നേരിട്ട് ഗതാഗതസം‌വിധാനം ഒരുക്കുന്നില്ല. വിനോദസഞ്ചാരത്തിനു കൂടുതൽ പ്രാധാന്യം നൽകി ആസ്സാം- ബംഗാൾ സംസ്ഥാനങ്ങൾ ഈ നദിയിൽ കപ്പൽ‌യാത്രകൾ അനുവദിയ്ക്കുന്നു. തിബറ്റിൽ ബ്രഹ്മപുത്ര 400കി.മീറ്ററോളം കപ്പൽ‌യാത്രയ്ക്ക് ഉതകുന്നതാണ്.\nവരണ്ടതും തണുപ്പേറിയതുമായ കാലാവസ്ഥയാണ് ബ്രഹ്മപുത്രയുടെ തടങ്ങളിൽ അനുഭവപ്പെടുന്നത്. ശൈത്യകാലത്ത് ഊഷ്മാവ് 0° സെൽഷ്യസിനേക്കാൾ താഴെയാകുന്നു. നിരന്തരമായ ഗതിമാറ്റത്തിനു പേരുകേട്ടതാണ് ബ്രഹ്മപുത്ര. ഏറ്റവും കൂടുതൽ ജലം വഹിയ്ക്കുന്ന ഈ നദിയുടെ തീരങ്ങളിൽ അധികവും ചെങ്കുത്താണ്. ആസ്സാമിൽ പൈൻ‌മരങ്ങൾ ഇടതൂർ‌ന്ന് വളരുന്ന പ്രദേശങ്ങൾ ഈ നദീതീരത്താണ്. കൂടാതെ മുളം‌കാടുകളും കാണപ്പെടുന്നു.ലോകത്തിലെ ഏറ്റവുമധികം മഴ ലഭിയ്ക്കുന്ന സ്ഥലങ്ങളിൽ കൂടി കടന്നുപോകുന്ന ഈ നദിയിൽ വർഷക്കാലത്ത് കണക്കറ്റജലം ഒഴുകിയെത്തുന്നു. വേനൽ‌ക്കാലത്ത് ഹിമാലയത്തിലെ മഞ്ഞുരുകിയും ജലം ലഭിയ്ക്കുന്നു. മഴക്കാലത്ത് ശരാശരി 14,200ക്യുബിക് മീ/സെ ആണ് ജലപ്രവാഹം.\nബ്രഹ്മപുത്ര നദിയുടെ തീരങ്ങളിൽ വസിയ്ക്കുന്നവർ വൈവിദ്ധ്യമേറിയ സാംസ്കാരികപൈതൃകം ഉള്ളവരാണ്. തിബറ്റിൽ വസിയ്ക്കുന്നവർ പ്രധാനമായും ബുദ്ധമതവിശ്വാസികളാണ്. മൃഗസം‌രക്ഷണമാണ് പ്രധാന തൊഴിൽ. ആസ്സാമിലെ ജനങ്ങൾ മം‌ഗോളിയൻ, തിബറ്റൻ, ബർ‌മീസ്, ആര്യൻ എന്നീ ജനവിഭാഗങ്ങൾ തമ്മിൽ ലയിച്ചുണ്ടായവരാണ്.\n"https://ml.wikipedia.org/w/index.php?title=ബ്രഹ്മപുത്ര_നദി&oldid=3660578" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 8 സെപ്റ്റംബർ 2021, സമയം: 10:23\nഈ താൾ അവസാനം തിരുത്തപ്പെട്ടത്: 10:23, 8 സെപ്റ്റംബർ 2021.


By Neha C N.17 Aug, 2019\nകൊളംബോ: ആനയാണെന്നു പറഞ്ഞാല് കാണുന്നവരെല്ലാവരും മൂക്കത്തു വിരല്‍വച്ചു പോകുന്ന കോലമായിരുന്ന 70 വയസ്സുള്ള ടിക്കരിയുടേത്. ശ്രീലങ്കയിലെ കാന്‍ഡിയില് നടന്ന വാര്‍ഷിക ബുദ്ധ ഉത്സവമായ എസല പെരേഹരയിലെ ഘോഷയാത്രയ്ക്കിടയിലെ ടിക്കരിയുടെ ചിത്രങ്ങള് പുറത്തു വന്നതോടെ നാലഞ്ച് ദിവസങ്ങളായി അവള്‍ക്കു വേണ്ടിയായിരുന്നു മൃഗസ്നേഹികളുടെ പ്രാര്‍ഥന. എന്നാല് പ്രാര്‍ത്ഥനകളെല്ലാം വിഫലമാക്കി വ്യാഴാഴ്ച ടിക്കിരി ലോകത്തോട് വിടപറഞ്ഞു.\nഉത്സവാഘോഷത്തോടനുബന്ധിച്ച് നടത്തുന്ന പത്ത് ദിവസത്തെ, മണിക്കൂറുകളോളം തുടരുന്ന ആനകളുടെ ഘോഷയാത്രയാക്കായാണ് ടിക്കരി എത്തിയത്. എന്നാല് ഭക്ഷണം പോലു കഴിയാക്കാതെ മെലിഞ്ഞുണങ്ങി അസ്ഥിക്കുടം പോലുള്ള രൂപത്തിലാണ് ടിക്കരി ഘോഷയാത്രയ്ക്ക് എത്തിയത്. സേവ് എലിഫന്റ് ഫൗണ്ടേഷന് ആനയുടെ ചിത്രങ്ങളും വിവരണവും അവരുടെ ഫേസ്ബുക്ക് പേജില് ചൊവ്വാഴ്ച പങ്ക് വെച്ചതോടെയാണ് ടിക്കിരിയുടെ തീരാനോവ് ലോകം അറിഞ്ഞത്.\nഅതിശക്തമായ ലൈറ്റുകളും ബഹളവും കരിമരുന്നിന്റെ പുകയും ഈ ആനയ്ക്ക് വളരെ അസ്വസ്ഥതയുളവാക്കുന്നുവെന്ന് സേവ് എലിഫന്റ് ഫൗണ്ടേഷന് ഫേസ്ബുക്കില് കുറിച്ചു. നിരവധിയാളുകള് ടിക്കിരിയ്ക്ക് വേണ്ടി രംഗത്തെത്തി. പോസ്റ്റിന്റെ ഷെയറുകള് കൂടിയതോടെ ലോകത്തെല്ലായിടത്തും ആനയുടെ വാര്‍ത്തയെത്തി. പ്രതിഷേധം ശക്തമായതോടെ ബുധനാഴ്ചത്തെ അവസാനഘോഷയാത്രയില് നിന്ന് ടിക്കിരിയെ ഒഴിവാക്കി. ഈ ആനയുടെ കിടപ്പ് കണ്ടെങ്കിലും മൃഗങ്ങളെ ഉപദ്രവിക്കുന്നതില് നിന്ന് മനുഷ്യര് പിന്തിരിയട്ടെ എന്നാണ് വ്യാഴാഴ്ച ടിക്കിരിയുടെ അവസാനത്തെ ചിത്രം പോസ്റ്റ് ചെയ്ത് സേവ് എലിഫന്റ് ഫൗണ്ടേഷന് കുറിച്ചത്.\n103 വയസുകാരി കോവിഡ്് മുക്തി ആഘോഷിച്ചത് ഐസ് കോള്‍ഡ് ബിയര് കുടിച്ച്


ബെംഗളൂരു ബുൾസിനെ വീഴ്ത്തി യൂപി യോദ്ധാസ് | Fanport | Pro Kabaddi News Malayalam\nHome Kabaddi Pro Kabaddi ബെംഗളൂരു ബുൾസിനെ വീഴ്ത്തി യൂപി യോദ്ധാസ്\nപ്രോ കബഡി ലീഗിൽ ബെംഗളൂരു ബുൾസിനെ തകർത്ത് യൂപി യോദ്ധാസ്. 35-33 എന്ന സ്കോറിനാണ് ആവേശ്വോജ്ജലമായ മത്സരത്തിൽ യൂപി യോദ്ധാസ് ജയിച്ചത്. ഇത് തുടർച്ചയായ രണ്ടാം പരാജയമാണ് ബെംഗളൂരു ബുൾസ് ഏറ്റുവാങ്ങുന്നത്.\n15 പോയന്റ് നേടിയ പവൻ കുമാറിന്റെ ഒറ്റയാൾ പോരാട്ടത്തിനും ബെംഗളൂരുവിനെ രക്ഷിക്കാനായില്ല. യൂപിക്ക് ശ്രീകാന്ത് ജാഥവും (9) മോനു ഗൊയാട്ടും (8) പൊരുതി. സുമിതിന്റെ(5) പ്രതിരോധവും യൂപിക്ക് തുണയായത്. യൂപി 10ആം സ്ഥാനത്താണ്. തോറ്റെങ്കിലും നിലവിൽ2ആം സ്ഥാനത്താണ് ഇപ്പോൾ ബെംഗളൂരു ബുൾസ്.\nPrevious articleമെക്സിക്കൻ താരം ലൊസാനോ നാപോളിയിലേക്ക്\nNext articleമംഗാല മാഞ്ചസ്റ്റർ സിറ്റി വിട്ട് വലൻസിയയിൽ


ഇന്ത്യ-ചൈന അതിര്‍ത്തി തര്‍ക്കം, അമേരിക്കന് മധ്യസ്ഥം തള്ളി രാജ്നാഥ് സിംഗ് | Rajnath singh on us mediation in india china border issue\nഇന്ത്യ-ചൈന അതിര്‍ത്തി തര്‍ക്കം, അമേരിക്കന് മധ്യസ്ഥത തള്ളി രാജ്നാഥ് സിംഗ്\nDelhi, First Published 30, May 2020, 12:16 PM\nഅതിര്‍ത്തി തര്‍ക്ക വിഷയത്തില് മധ്യസ്ഥം വഹിക്കാമെന്ന പ്രസിഡന്‍റ് ഡോണള്‍ഡ് ട്രംപിന്‍റെ നിലപാട് വിദേശകാര്യ മന്ത്രാലയവും ഇന്നലെ തള്ളിയിരുന്നു.\nദില്ലി: ഇന്ത്യ-ചൈന അതിര്‍ത്തി തര്‍ക്ക വിഷയത്തില് അമേരിക്കന് മധ്യസ്ഥം തള്ളി പ്രതിരോധ മന്ത്രി രാജ്നാഥ് സിംഗ്. ഇന്ത്യയും ചൈനയും ഉഭയകക്ഷി ചര്‍ച്ചകളിലൂടെ പ്രശ്നം പരിഹരിക്കും. അമേരിക്കൻ മധ്യസ്ഥം ആവശ്യമില്ലെന്നും രാജ്നാഥ് സിംഗ് വ്യക്തമാക്കി. ഇന്നലെ അമേരിക്കന് പ്രതിരോധ സെക്രട്ടറി മാര്‍ക്ക് എസ്പറുമായുള്ള ടെലിഫോണ് സംഭാഷണത്തിലും രാജ്നാഥ് സിംഗ് ഇന്ത്യയുടെ നിലപാട് വ്യക്തമാക്കിയതായാണ് സൂചന.\nഇന്ത്യ-ചൈന തർക്കത്തിൽ നരേന്ദ്രമോദിക്ക് നീരസം എന്ന വിവാദപ്രസ്താവനയുമായി ഡോണൾഡ് ട്രംപ് രംഗത്തെത്തിയിരുന്നു. എന്നാൽ ഇന്ത്യ-ചൈന തർക്കത്തിൽ മോദിയുമായി സംസാരിച്ചു എന്ന ഡോണൾഡ് ട്രംപിൻറെ അവകാശവാദം തെറ്റെന്ന് ഇന്ത്യ നേരത്തെ വ്യക്തമാക്കിയിട്ടുണ്ട്. ഹൈഡ്രോക്സി ക്ളോറോക്വിൻ നല്കുന്ന വിഷയത്തിൽ കഴിഞ്ഞ മാസമാണ് രണ്ടു നേതാക്കളും അവസാനം സംസാരിച്ചതെന്ന് ഉന്നത വൃത്തങ്ങൾ പറയുന്നു.\nമധ്യസ്ഥനാവാൻ തയ്യാറെന്ന് ആവർത്തിക്കുന്ന ട്രംപ് പിന്നെ എന്തിനിങ്ങനെ പറഞ്ഞു എന്ന് വ്യക്തമല്ല. മധ്യസ്ഥത സ്വീകരിക്കില്ലെന്ന സൂചന വിദേശകാര്യവക്താവ് അനുരാഗ് ശ്രീവാസ്തവയും നല്കിയിട്ടുണ്ട്. മൂന്നാം കക്ഷിയുടെ ഇടപെടല് ആവശ്യമില്ലെന്ന് ചൈനയും നിലപാട് വ്യക്തമാക്കിയിട്ടുണ്ട്. അതിര്‍ത്തിയില് ചൈന സൈനിക വിന്യാസം നടത്തിയതോടെ ഇന്ത്യയും സുരക്ഷ വര്‍ധിപ്പിച്ചിരുന്നു\nLast Updated 30, May 2020, 4:45 PM\n'അമ്മയുടെ കരുതൽ..'; ചീറ്റപ്പുലികളോട് പൊരുതി കുഞ്ഞിനെ സംരക്ഷിച്ച് ജിറാഫ്, വീഡിയോ വൈറല്\nസൈനിക വിവരങ്ങള് ചോര്‍ത്തിയെന്ന് ആരോപണം; ദില്ലിയില് മാധ്യമ പ്രവര്‍ത്തകന് അറസ്റ്റില്\nആക്രി വസ്തുക്കൾ ശേഖരിക്കുന്നതിന്റെ മറവിൽ കവർച്ച; നാടോടി സ്ത്രീകളുടെ സംഘം പിടിയിൽ\nകുവൈത്തില് 704 പേര്‍ക്ക് കൂടി കൊവിഡ്; അഞ്ച് മരണം\nലഹരി മരുന്ന് വാങ്ങാന് പണത്തിനായി മോഷണം; നാലംഗ സംഘം പിടിയില്, മോഷണ ലിസ്റ്റ് ഞെട്ടിക്കുന്നത്\nരജനികാന്തിന്റെ 'അണ്ണാത്തെ'യും വരും, സിരുത്തൈ ശിവ ചിത്രത്തിന്റെ വിവരങ്ങള്\n48 പേർക്ക് കൊവിഡ്; ഇടുക്കി നെടുങ്കണ്ടം ടൗൺ പൂർണമായും അടച്ചു\nഅന്താരാഷ്ട്ര എണ്ണവില വീണ്ടും ഉയരുന്നു: തിരിച്ചുവരവിന്റെ സൂചന നൽകി ഏഷ്യൻ വിപണികൾ; യുകെ സമ്മർദ്ദത്തിൽ


ദന്ത ശുദ്ധീകരണം – SUNNIVOICE | FORTNIGHTLY\nHome / ലക്കങ്ങള് / 2017 / 2017 APR 01 / ദന്ത ശുദ്ധീകരണം\n● ഫാരിസ് റഹ്മാൻ\nഡെന്റൽ ക്ലിനിക്കുകൾ നഗരങ്ങളിൽ വർധിച്ചുവരികയാണ്. പല്ല് സംബന്ധമായ രോഗങ്ങൾ കൂടിവരുന്നുവെന്നതിന്റെ സൂചനയാണിത്. മനുഷ്യന്റെ ശരീരത്തിലെ ഏറ്റവും കാഠിന്യമേറിയ ഇനാമൽ ആവരണത്തെ അമിതമായ/വിരുദ്ധമായ ആഹാരശീലങ്ങൾ കൊണ്ട് നശിപ്പിച്ചു കളയുന്നു. ദന്ത ഡോക്ടർമാരും ഡെന്റൽ ക്ലിനിക്കുകളും കൂണുപോലെ മുളച്ച് കൊണ്ടിരിക്കുമ്പോൾ തന്നെ മനസ്സിലാക്കാം സമൂഹം നേരിട്ടുകൊണ്ടിരിക്കുന്ന ആരോഗ്യ വെല്ലുവിളികളിൽ പ്രധാനപ്പെട്ട ഒന്നാണ് ദന്ത സംരക്ഷണം എന്ന്. പിഞ്ചുകുട്ടികളുടെ സൗന്ദര്യത്തിന്റെ മുഖ്യ ഘടകമായ പാൽപല്ലുകൾ അകാലത്ത് കൊഴിഞ്ഞു പോകുന്നതും പുഴുവരിച്ച് നശിക്കുന്നതും വർധിച്ചുവരുന്നു. കൃത്യമായ ദന്ത സംരക്ഷണത്തിന്റെ അഭാവവും പല്ലിന്റെ ഇനാമൽ ആവരണത്തെ നശിപ്പിക്കുന്ന ബിസ്‌കറ്റ്, ചോക്കലേറ്റ,് കാൻഡി ക്രീമുകൾ എന്നിവയുടെ അമിത ഉപയോഗവുമാണ് ദന്തരോഗികളെ വർധിപ്പിക്കുന്നത്.\nദന്തശുദ്ധീകരണത്തിന് ഇസ്‌ലാമികാധ്യാപനത്തിൽ വളരെ പ്രാമുഖ്യം നൽകിയിട്ടുണ്ട്. ആരോഗ്യത്തിന് ഹാനികരമായ പദാർത്ഥങ്ങൾ കഴിക്കരുതെന്ന വിലക്കും മിസ്‌വാക്ക് ചെയ്യുന്നതിനുള്ള പ്രോത്സാഹനവും ധാരാളം. വുളൂഇലും നിസ്‌കാരത്തിനു മുമ്പും ഉറങ്ങാൻ നേരത്തും ഉറക്കിൽ നിന്ന് ഉണരുമ്പോഴും വീട്ടിൽ പ്രവേശിക്കുമ്പോഴും ഭക്ഷണ ശേഷവും ഖുർആൻ പാരായണത്തിനും മരണമാസന്നമായവനുമെല്ലാം പല്ലു തേക്കൽ സുന്നത്താണെന്ന് ഇസ്‌ലാം പഠിപ്പിക്കുന്നു.\nഅബൂഹുറൈറ(റ) പറയുഞ്ഞു: എന്റെ സമുദായത്തിന് ബുദ്ധിമുട്ടാകുമായിരുന്നിെല്ലങ്കിൽ ഞാനവരോട് എല്ലാ വുളൂഇലും മിസ്‌വാക്ക് ചെയ്യാൻ കൽപ്പിക്കുമായിരുന്നു(ബുഖാരി 1/213). എല്ലാ നിസ്‌കാരത്തിലും എന്ന് മറ്റൊരു നിവേദനത്തിൽ കാണാം. നല്ലൊരു വിശ്വാസി അഞ്ച് പ്രാവശ്യവും പല്ല് തേക്കുന്നവനായിരിക്കും. അവന്റെ പല്ലിന് നല്ല ആരോഗ്യവും ഉണ്ടാവും. ഇമാം ബുഖാരി(റ)യുടെ ഉസ്താദും സ്വഹീഹുൽ ബുഖാരി രചിക്കാൻ പ്രേരിപ്പിച്ചവരുമായ ഇസ്ഹാഖ് ബ്‌നു റാഹവൈഹി(റ) പല്ലു തേക്കൽ നിസ്‌കാര സമയത്ത് നിർബന്ധമാണെന്നും മനപ്പൂർവം ഉപേക്ഷിച്ചാൽ നിസ്‌കാരം ബാത്വിലാകുമെന്നും പറഞ്ഞിട്ടുണ്ട്(അൽ ഉമ്മ് 1/20). ആഇശ(റ) ഉദ്ധരിക്കുന്ന ഒരു ഹദീസിൽ ഇങ്ങനെ കാണാം: പ്രവാചകൻ(സ്വ) വീട്ടിൽ പ്രവേശിക്കുമ്പോൾ മിസ്‌വാക്ക് ചെയ്യുമായിരുന്നു(മുസ്‌ലിം 1/220). ദുർഗന്ധങ്ങളിൽ നിന്നു വായയെ സംരക്ഷിച്ച് വീട്ടിലുള്ളവർക്ക് സംതൃപ്തി നൽകാൻ ഇത് കാരണമാവും. ഹുദൈഫ(റ) നിവേദനം ചെയ്ത ഹദീസിൽ ഉറക്കമുണർന്ന ശേഷം പല്ലുതേക്കുന്ന തിരുനബിയുടെ ചര്യ വിവരിക്കുന്നുണ്ട്. വൈദ്യശാസ്ത്രപരമായും ഇതിന് ഏറെ പ്രാധാന്യമുണ്ട്. ഉറക്കത്തിനിടെ വായിലെ ഉമിനീരിൽ രോഗാണുക്കൾ കലരാൻ സാധ്യതയേറെയാണ്. അവയെ തൊട്ട് പല്ലിനെ സംരക്ഷിക്കാൻ എഴുന്നേറ്റ ശേഷമുള്ള പല്ലു തേപ്പ് സഹായിക്കും.\nപ്രവാചകൻ(സ്വ) അന്ത്യസമയത്ത് പോലും മിസ്‌വാക്ക് ചെയ്യൽ ഇഷ്ടപ്പെട്ടിരുന്നു. പ്രിയപത്‌നി ആഇശ(റ) വിവരിക്കുന്നു: എന്റെ ദിവസത്തിൽ, എന്റെ വീട്ടിൽ, എന്റെ അത്താഴ സമയത്തിന്റെയും പകലിന്റെയും ഇടയിൽ റസൂൽ(സ്വ) വഫാത്തായി എന്നത് എന്റെ മേലിലുള്ള അല്ലാഹുവിന്റെ അനുഗ്രഹമാണെന്നത് തീർച്ച. തിരുദൂതരുടെ വഫാത്ത് സമയത്ത് എന്റെ ഉമിനീരും അവിടുത്തെ ഉമിനീരും അല്ലാഹു ഒരുമിപ്പിച്ചു. കൈയിൽ മിസ്‌വാക്കുമായി അബ്ദുറഹ്മാൻ (ആയിശ ബീവിയുടെ സഹോദരൻ അബ്ദുറഹ്മാനുബ്‌നു അബീബക്കർ) വന്നപ്പോൾ റസൂൽ(സ്വ) അതിലേക്ക് നോക്കുന്നതായി കണ്ടു. തിരുനബി മിസ്‌വാക്ക് ചെയ്യാൻ താൽപ്പര്യപ്പെടുന്നുവെന്ന് എനിക്ക് മനസ്സിലായി. ഞാൻ ചോദിച്ചു; അങ്ങേക്ക് ഇതുപയോഗിക്കണോ?. അതേഎന്ന അർത്ഥത്തിൽ നബി തലയാട്ടി. ഞാനത് വാങ്ങി കുറച്ച് അമർത്തി മിസ്‌വാക്ക് ചെയ്തുകൊടുത്തു. മൃദുലമാക്കണോ എന്ന് ചോദിച്ചപ്പോൾ അതേയെന്ന് തലയാട്ടി. അപ്പോൾ ഞാൻ മൃദുവായി ചെയ്ത് കൊടുത്തു(ബുഖാരി 5/141).\nമരണ സമയത്ത് മിസ്‌വാക്ക് ചെയ്യൽ ആത്മാവിന്റെ സുഗമമായ പുറപ്പാടിന് സഹായകമാവുമെന്ന് പണ്ഡിതന്മാർ പറഞ്ഞിട്ടുണ്ട്(ഫത്ഹുൽ മുഈൻ -17). ആഇശ ബീവി റിപ്പോർട്ട് ചെയ്യുന്ന ഹദീസിൽ അല്ലാഹുവിനെ തൃപ്തിപ്പെടുത്തുന്നതാണ് ദന്തശുചീകരണം എന്നു കാണാം. തിരുനബിക്കും അല്ലാഹുവിനും ഇഷ്ടപ്പെട്ട മിസ്‌വാക്ക് ചെയ്യൽ ഒരു ആരാധനയായി തന്നെ ഇസ്‌ലാം പരിഗണിക്കുന്നു. അനസ്(റ) നിവേദനം ചെയ്ത തിരുവചനം ഇങ്ങനെ: നിങ്ങളിൽ വെച്ച് ഏറ്റവും കൂടുതൽ മിസ്‌വാക്ക് ചെയ്യുന്നത് ഞാനാണ്(ബുഖാരി 2/223).\nഇത്തരം തിരുവചനങ്ങളുടെ പൊരുൾ ഉൾക്കൊണ്ടവരാണ് മുൻഗാമികളായ പണ്ഡിതന്മാരെന്ന് അവരുടെ ജീവിതത്തിൽ നിന്ന് വായിച്ചെടുക്കാനാവും. ശിബ്‌ലി(റ) ഒരിക്കൽ വുളൂഇന്റെ സമയത്ത് മിസ്‌വാക്ക് ആവശ്യപ്പെട്ടു. പക്ഷേ, ലഭിച്ചില്ല. ഉടനെ ഒരു ദീനാറു കൊടുത്ത് പുതിയത് വാങ്ങി പല്ലു തേച്ചു. ഇത് കണ്ട് ജനങ്ങൾ ചോദിച്ചു: എന്തിനാ ഒരു ദീനാറു കൊടുത്തൊക്കെ ബ്രഷ് വാങ്ങിയത്. അപ്പോൾ മഹാൻ പറഞ്ഞു: ഒരു കൊതുകിന്റെ ചിറകിന്റെ വിലപോലുമില്ലാത്ത ദുൻയാവിൽ നിന്റെ അടുത്തുള്ളത് കൊണ്ട് ബ്രഷ് വാങ്ങി എന്തു കൊണ്ട് നീ എന്റെ സുന്നത്ത് എടുത്തില്ല എന്ന് തിരുനബി(സ്വ) ചോദിച്ചാൽ ഞാനെന്ത് മറുപടി പറയും?\nമിസ്‌വാക് ചെയ്യാതെ നിസ്‌കരിക്കുന്ന രണ്ട് റക്അത്തിനേക്കാൾ എഴുപത് ഇരട്ടി ശ്രേഷ്ഠത മിസ്‌വാക് ചെയ്തുള്ള രണ്ട് റക്അത്തിനുണ്ടെന്ന് നബി പറഞ്ഞിട്ടുണ്ട്. ബ്രഷ് ചെയ്യുന്നതിന്റെ സുന്നത്തായ രീതി പല്ലിൽ വീതിയിലും നാവിൽ നീളത്തിലുമാണ്. ആദ്യം വലതു ഭാഗത്തിന്റെ മുകൾ വശം അകവും പുറവും ഉരച്ച ശേഷം ഇടതു ഭാഗത്തും ഇങ്ങനെ ചെയ്യുക. പിന്നെ താഴെ ദന്തനിരയും ഇപ്രകാരം ചെയ്യുക. ശേഷം അണ്ണാക്കിലൂടെ മൃദുവായ രീതിയിൽ ബ്രഷ് നടത്തുക, നാവിലും നീളത്തിൽ ഉരക്കുക. ഇതാണ് ഉത്തമ രീതി. ചെറുവിരലും ചൂണ്ടുവിരലും താഴെയാക്കി ബാക്കിയുള്ള വിരലുകൾ മുകളിലാക്കി വലതു കൈയിലാണ് ബ്രഷ് പിടിക്കേണ്ടത്. ഒരു ചാണിനേക്കാൾ നീളം കൂടിയതാകാതിരിക്കലും ഉപയോഗ ശേഷം ബ്രഷ് കഴുകലും സുന്നത്താണ്.\nഉരമുള്ള എന്തു കൊണ്ടും പല്ല് തേക്കാം. പ്രബലാഭിപ്രായപ്രകാരം, കൈവിരൽ കൊണ്ട് തേച്ചാൽ സുന്നത്ത് ലഭിക്കുകയില്ല. ഏറ്റവും നല്ലത് കൊള്ളിക്കഷ്ണമാണ്. കൊള്ളിക്കഷ്ണത്തിൽ ഏറ്റവും നല്ലത് സുഗന്ധമുള്ളതും. അതിൽ ഏറ്റവും നല്ലത് അറാക്കുമാണ്. ഇബ്‌നു സഅദ്(റ)നോട് നബി(സ്വ) അറാക്ക് കൊള്ളികൊണ്ട് പല്ല് തേക്കാൻ പറഞ്ഞിരുന്നു.\nഅറാക്ക് ഒരു അറേബ്യൻ പാരമ്പര്യം മാത്രമാണെന്ന് പറഞ്ഞ് പലരും തള്ളിക്കളയുമെങ്കിലും വൈദ്യശാസ്ത്രജ്ഞന്മാർ ഒരുപാട് ഗുണങ്ങൾ അതിൽ കണ്ടിട്ടുണ്ട്. ജർമനിയിലെ അണുഗവേഷണ കോളെജ് മാനേജർ റൗദ്ത്ത് പറയുന്നു: ബാക്ടീരിയയുടെ വളർച്ച തടയുന്ന ആന്റിബയോട്ടിക്ക് ഔഷധമായ ബിൻസിലിനോട് സദൃശമായ ഏറെ ഘടകങ്ങൾ അറാക്കിലുണ്ട്. പല്ലിനെ പൊട്ടലിൽ നിന്നും വിള്ളലിൽ നിന്നും സംരക്ഷിക്കുന്നു വെസിൻ എന്ന മരക്കറ. ഇതുപോലെ ബാക്ടീരിയയെ കൊല്ലുകയും ശുദ്ധിയാക്കുകയും ചെയ്യുന്ന വസ്തുവാണ് അറാക്കിലെ സർജറിൻ എന്ന പദാർത്ഥമെന്ന് റിയാള് യൂണിവേഴ്സ്റ്റിയിലെ പ്രവാചക വൈദ്യഗവേഷകൻ കണ്ടെത്തിയിരിക്കുന്നു.\nപ്രസിദ്ധ കർമശാസ്ത്ര ഗ്രന്ഥങ്ങളിൽ നിന്നു താഴെ പറയുന്ന ഫലങ്ങൾ മിസ്‌വാക് ചെയ്യലിനുണ്ടെന്നു കണ്ടെത്താം.\nപല്ലുകൾക്ക് നല്ല തിളക്കം ലഭിക്കുന്നു.\nമോണക്ക് ബലം കൂടുന്നു.\nകാഴ്ച ശക്തി വർധിക്കുന്നു.\nനരയുടെ വേഗത കുറയുന്നു.\nആത്മാവിന്റെ പുറപ്പാട് സുഗമമാവുന്നു.\nമരണസമയത്ത് ശഹാദത്ത് ചൊല്ലാൻ സാധിക്കുന്നു.\nസംസാരിക്കുമ്പോഴുള്ള നാവിന്റെ കുരുക്കഴിയുന്നു.\nപ്രശസ്ത ഗവേഷകൻ ഡോ.റാഷൽ ഹോൾ പറഞ്ഞ ബ്രഷ് ചെയ്യുന്നതിന്റെ ഗുണങ്ങൾ:\nഹൃദ്രോഗത്തിൽ നിന്നു സുരക്ഷ\nവിഷാദ രോഗത്തിൽ നിന്നു സുരക്ഷ\nകരൾ, വൃക്ക രോഗരക്ഷ\nഗിൻഗിവിറ്റി എന്ന അപൂർവ രോഗത്തിൽ നിന്നും സുരക്ഷ.\nവായ ശുദ്ധീകരിച്ച് നമുക്ക് ആരോഗ്യം സംരക്ഷിക്കാം.\n← Previous Story പാണ്ഡിത്യത്തിന്റെ ഗരിമ\nNext Story → ലൈംഗികതയിലെ ശരിതെറ്റുകൾ


Imran Khan continues tirade against Modi government, says 'India captured by Hindu supremacist ideology'India | കാശ്മീര് വിഷയത്തിൽ ലോകത്തിന് മുന്നിൽ ഒറ്റപ്പെട്ട പാക് പ്രധാനമന്ത്രിക്ക് സമനില തെറ്റി! 'ഹിന്ദുമേധാവിത്വ മോദി സർക്കാർ പാക്കിസ്ഥാനും ഇന്ത്യയിലെ ന്യൂനപക്ഷങ്ങൾക്കും ഭീഷണി; നാസി പ്രത്യയശാസ്ത്രവും ആർ.എസ്.എസ്-ബിജെപി സ്ഥാപക നേതാക്കളും തമ്മിലുള്ള സാമ്യതകൾ മനസിലാക്കാൻ ഗൂഗിളിൽ പരിശോധിച്ചാൽ മതി'യെന്ന് ട്വീറ്റ്; ഇന്ത്യൻ ലക്ഷ്യം പാക് അധിനിവേശ കാശ്മീരെന്ന് രാജ്‌നാഥിന്റെ പ്രസ്താവനയിൽ ആകുലപ്പെട്ട് ഇമ്രാ - MarunadanMalayali.com\nAugust 18, 2019 | 05:13 PM IST | Permalink\nന്യൂഡൽഹി: കാശ്മീരിനെ പ്രത്യേക പദവി നൽകുന്ന ഭരണഘടനയുടെ 370ാം വകുപ്പ് എടുത്തുകളഞ്ഞതിന് പിന്നാലെ ഐക്യരാഷ്ട്രസഭയിൽ അടക്കം തന്ത്രപരമായി നേട്ടമാണ് ഇന്ത്യ നേടിയെടുത്തത്. മറുവശത്ത് പാക്കിസ്ഥാൻ ഒറ്റപ്പെടുന്ന അവസ്ഥയുമുണ്ടായി. ഇതോടെ പാക് പ്രധാനമന്ത്രിയും അസ്വസ്ഥനായി. ഐക്യരാഷ്ട്‌സഭയുടെ രക്ഷാസമിതിയിൽ അടക്കം ഇന്ത്യൻ നിലപാടിന് അംഗീകാരം ലഭിച്ചതോടെ ഇന് ചർച്ച് പാക് അധീന കാശ്മീരിന്റെ കാര്യത്തിൽ മാത്രമാണെന്ന നിലപാടിനാണ് ഇന്ത്യ. ഇക്കാര്യം പ്രതിരോധമന്ത്രി രാജ്‌നാഥ് സിങ് വ്യക്തമാക്കുകയും ചെയ്തു. രാജ്‌നാഥിന്റെ പ്രസ്താവനക്ക് പിന്നാലെ മോദിയെയും ഇന്ത്യൻ സർക്കാറിനെയും വിമർശിച്ച് പാക്പ്രധാനമന്ത്രി ഇമ്രാൻഖാൻ രംഗത്തുവന്നു.\nമോദി സർക്കാർ പാക്കിസ്ഥാനും ഇന്ത്യയിലെ ന്യൂനപക്ഷങ്ങൾക്കും ഭീഷണിയാകുന്നെന്ന് ഇമ്രാൻ ഖാൻ ട്വീറ്റ് ചെയ്തു.'ഹിന്ദുമേധാവിത്വ മോദി സർക്കാർ പാക്കിസ്ഥാനും ഇന്ത്യയിലെ ന്യൂനപക്ഷങ്ങൾക്കും ഭീഷണി. നാസി പ്രത്യയശാസ്ത്രവും ആർ.എസ്.എസ്-ബിജെപി സ്ഥാപക നേതാക്കളും തമ്മിലുള്ള സാമ്യതകൾ മനസിലാക്കാൻ ഗൂഗിളിൽ പരിശോധിച്ചാൽ മതി'- ഇമ്രാൻ ഖാൻ ട്വീറ്റ് ചെയ്തു.\nകാശ്മീരിന്റെ കാര്യത്തിൽ എല്ലാ രാജ്യങ്ങളും പാക്കിസ്ഥാനെ ഒറ്റപ്പെടുത്തുകയാണെന്നും പാക്കിസ്ഥാനുമായി ഇനിയുള്ള ചർച്ചകൾ അവർ കയ്യേറിയ കാശ്മീരിന്റെ ഭാഗങ്ങളെ കുറിച്ച് മാത്രം ആയിരിക്കുമെന്നും കേന്ദ്ര പ്രതിരോധ മന്ത്രി രാജ്നാഥ് സിങ് കുറച്ച് മുമ്പ് വ്യക്തമാക്കിയതിന് പിന്നാലെയാണ് ഇമ്രാന്റെ ട്വീറ്റ്. അതുകൊണ്ട് തന്നെ ഇന്ത്യൻ നിലപാട് പാക്കിസ്ഥാന് കനത്ത പ്രഹരമായെന്ന് ബോധ്യത്തിലാണ് പാക് പ്രധാനമന്ത്രിയുടെ വിമർശനവും. അതിനിടെ കാശ്മീരിൽ ഏർപ്പെടുത്തിയ നിയന്ത്രണങ്ങൾ ഘട്ടം ഘട്ടമായി കേന്ദ്ര സർക്കാർ ലഘൂകരിച്ച് തുടങ്ങി. നാല് പ്രത്യേക ഗ്രൂപ്പുകൾ ഏജൻസികളുടെ കടുത്ത നിരീക്ഷണത്തിലായിരിക്കും കാശ്മീരെന്നത് വ്യക്തമാണ്. സ്ഥിതിഗതികൾ വിലയിരുത്തുന്നതിനായി സുരക്ഷ ഏജൻസികൾ കശ്മീരിലാകമാനം ഏർപ്പെടുത്തിയ നിരീക്ഷണം ഇപ്പോൾ നാല് സംഘങ്ങളിലേക്ക് കേന്ദ്രീകരിച്ചിട്ടുണ്ടെന്നാണ് റിപ്പോർട്ടുകൾ.\nചലനം സൃഷ്ടിക്കാൻ സാധിക്കുന്നവർ എന്നറിയപ്പെടുന്ന ആദ്യത്തെ കൂട്ടർ നിരുപദ്രവകാരികളായിട്ടാണ് കാണപ്പെടുന്നതെങ്കിലും ആക്രണത്തിന് പ്രേരിപ്പിക്കുന്നവരാണ്. ബുദ്ധിജീവികൾക്കിടയിലും സർക്കാർ ഉദ്യോഗസ്ഥർക്കിടയിലും ഇവരുണ്ടെന്നാണ് ഏജൻസികൾ വ്യക്തമാക്കുന്നത്. ഹുറിയത്ത് നേതാക്കളേയും മുഖ്യധാരാ രാഷ്ട്രീയ പാർട്ടി നേതാക്കളേയും ഈ ഗണത്തിൽ ഉൾപ്പെടുത്തിയിട്ടുണ്ടെന്നാണ് സൂചന. വീട്ടുതടങ്കലിൽ കഴിയുന്നവരിൽ സർക്കാരിന് ഉചിതമെന്ന് തോന്നുന്ന ചിലരെ വിട്ടയക്കും, മറ്റുള്ളവരുടെ കരുതൽ തടങ്കൽ തുടരും.\nകല്ലേറുകാരും അക്രമാസക്തരായ പ്രതിഷേധക്കാരുമാണ് രണ്ടാമത്തെ സംഘം. ഇതിൽ ഭൂരിഭാഗവും കൗമാരക്കാരും യുവാക്കളുമാണ്. 'സമൂഹ ബന്ധനം' എന്ന തന്ത്രമാണ് ഇവരെ ഒതുക്കാൻ സർക്കാർ ഉപയോഗിക്കുക. സർക്കാർ നിരീക്ഷണത്തിലുള്ളവരെ കണ്ടെത്തി ഇനി അക്രമസംഭവങ്ങളിലേർപ്പെടില്ലെന്നുള്ള കരാറിൽ പരിചയക്കാരെയും കുടുംബാംഗങ്ങളെയും കൊണ്ട് ഒപ്പ് രേഖപ്പെടുത്തുന്ന രീതിയാണ് ഇത്. സർക്കാർ സംശയിക്കുന്ന ആളുകളുമായി അടുപ്പമുള്ള 20 പേരിൽ നിന്നാണ് ഇത്തരത്തിൽ ഒപ്പ് ശേഖരിക്കുക.\nനിരോധിച്ച തീവ്രവാദ സംഘടനകളിലെ അംഗങ്ങളാണ് അടുത്ത സംഘം. നിയന്ത്രണ രേഖയിലൂടെ പാക്കിസ്ഥാൻ കടത്തിവിടുന്ന തീവ്രവാദികളേയടക്കം ഇത്തരക്കാരെ സ്വതന്ത്രമായി നേരിടാൻ സൈന്യത്തിന് പൂർണ്ണ സ്വതന്ത്ര്യം നൽകും. പഞ്ചാബ്, കശ്മീർ അതിർത്തികളിലെ സുരക്ഷയും സർക്കാർ വിലയിരുത്തും. മതനേതാക്കളെ പോലെ സമൂഹത്തിൽ സ്വാധീനമുള്ള ആളുകളാണ് നാലാമത്തെ ഗ്രൂപ്പ്. അക്രമത്തിന് പ്രേരിപ്പിക്കുകയും അശാന്തി പടർത്തുകയും ചെയ്യുന്ന മതനേതാക്കളെ കണ്ടെത്തി സർക്കാർ നിരീക്ഷിക്കും. അത്തരം സന്ദർഭങ്ങളിൽ സുരക്ഷാ ഉദ്യോഗസ്ഥർ ഇവരെ ഒട്ടും മയമില്ലാതെ നേരിടുകയും ഉടൻ അറസ്റ്റ് ചെയ്യുകയും വേണം.\nപാക്കിസ്ഥാനെതിരെ നിലപാട് കടുപ്പിക്കുകയാണ് ഇന്ത്യ. ഭീകരവാദം പ്രോത്സാഹിപ്പിക്കുന്നത് നിർത്തിയാലേ ചർച്ചയുള്ളൂവെന്നും പ്രതിരോധ മന്ത്രി വ്യക്തമാക്കിയിരുന്നു. കാശ്മീരിന് ബാധകമായ ആർട്ടിക്കിൾ 370 ഇല്ലായ്മ ചെയ്തത് കാശ്മീരിന്റെ വികസനത്തിന് വേണ്ടിയാണ്. നമ്മുടെ അയൽക്കാരൻ അന്താരാഷ്ട്ര സമൂഹത്തിന്റെ വാതിലുകൾ മുട്ടി ഇന്ത്യ തെറ്റു ചെയ്തുവെന്ന് പറയുന്നു. എന്നാൽ അന്താരാഷ്ട്ര സമൂഹത്തിന് മുമ്പിൽ പാക്കിസ്ഥാൻ ഒറ്റപ്പെടുകയാണ്. ഇനി പാക്കിസ്ഥാനുമായുള്ള ചർച്ച പാക് അധിനിവേശ കാശ്മീരിനെ കുറിച്ച് മാത്രം. അതും ഭീകരതയെ പിന്തുണയ്ക്കുന്നത് നിർത്തിയാൽ മാത്രം-ഹരിയാനയിലെ പഞ്ചകുളയിലെ പൊതു യോഗത്തിലായിരുന്നു രാജ്നാഥ് സിംഗിന്റെ പ്രഖ്യാപനം. ബലാകോട്ടിനേക്കാൾ വലിയ ആക്രമണത്തിന് ഇന്ത്യ പദ്ധതി ഇടുന്നതായി പാക് പ്രധാനമന്ത്രി ഇമ്രാൻ ഖാൻ പറയുന്നു. അതായത് ബാലാകോട്ടിലെ ഇന്ത്യൻ ആക്രമണം പാക്കിസ്ഥാനും സ്ഥിരീകരിക്കുകയാണ്-രാജ്നാഥ് പറഞ്ഞു.\nകാശ്മീരിലെ പ്രത്യേക അവകാശങ്ങൾ എടുത്തു കളഞ്ഞത് തന്ത്രപരമായ നീക്കമാണ്. ഇതിനെതിരെ വലിയ പ്രതിഷേധം കാശ്മീരിൽ ഉണ്ടായതുമില്ല. ഇതോടെ ഇന്ത്യയോട് ചേർന്ന് നിൽക്കുന്ന കാശ്മീരിൽ ആർക്കും അവകാശ വാദം ഉന്നയിക്കാൻ പറ്റാതെയുമായി. ഇവിടെ രണ്ടാക്കിയത് പോലും ഇന്ത്യയുടെ ആഭ്യന്തര പ്രശ്നമാണെന്ന് റഷ്യയും മറ്റും പ്രതികരിക്കുകയും ചെയ്തു. ഇതോടെ തർക്കം പാക് അധിനിവേശ കാശ്മീരിൽ മാത്രമാകുന്നു. ഇത് ഇന്ത്യയുടെ അവിഭാജ്യ ഘടകമാണെന്നാണ് മോദി സർക്കാരിന്റേയും നിലപാട്. ഇത്തരത്തിൽ മാത്രമേ വിഷയം ഇനി ഇന്ത്യ ചർച്ച ചെയ്യൂ. ഇതാണ് രാജ്നാഥ് സിങ് പറഞ്ഞു വയ്ക്കുന്നതും.


Srinagar, First Published 29, Sep 2019, 10:21 AM IST\nജമ്മു കശ്മീരിലെ മുതിർന്ന ബിജെപി നേതാവ് അനിൽ പരിഹാർ, സഹോദരനും ബിജെപി നേതാവുമായ അജിത് പരിഹാർ എന്നിവരെ 2018 നവംബർ ഒന്നിന് കൊലപ്പെടുത്തിയ കേസിലും ആർഎസ്എസ് നേതാവ് ചന്ദ്രകാന്ത് ശർമ്മയെയും സ്വകാര്യ സുരക്ഷാ ഗാർഡിനെയും ഏപ്രിൽ ഒൻപതിന് വെടിവച്ച് കൊലപ്പെടുത്തിയ കേസിലും പ്രതിയാണ്\nശ്രീനഗർ: ജമ്മു കശ്മീരിൽ ബിജെപി-ആർഎസ്എസ് നേതാക്കളെ കൊലപ്പെടുത്തിയ കേസിൽ പൊലീസ് തിരഞ്ഞുകൊണ്ടിരുന്ന ഭീകരൻ ഏറ്റുമുട്ടലിൽ കൊല്ലപ്പെട്ടു. ഹിസ്‌ബുൾ മുജാഹിദ്ദീന്റെ മുതിർന്ന കമ്മാന്റർ കൂടിയായ ഒസാമയാണ് കൊല്ലപ്പെട്ടത്. ഏറ്റുമുട്ടലിൽ ഒരു ഇന്ത്യൻ സൈനികനും കൊല്ലപ്പെട്ടു.\nജമ്മു കശ്മീരിലെ റംമ്പാൻ ജില്ലയിലായിരുന്നു ഏറ്റുമുട്ടൽ. രാജസ്ഥാനിലെ ജയ്‌സാൽമീർ സ്വദേശിയായ നായിക് രജീന്ദർ സിംഗാണ് കൊല്ലപ്പെട്ട സൈനികൻ. ഒസാമയ്ക്ക് പുറമെ ഹാറൂൺ, സഹീദ് എന്നിവരാണ് കൊല്ലപ്പെട്ട ഭീകരർ. ഇവരുടെ പക്കൽ എകെ അസോൾട്ട് റൈഫിൾ ആണ് ഉണ്ടായിരുന്നത്.\nജമ്മു കശ്മീരിലെ മുതിർന്ന ബിജെപി നേതാവ് അനിൽ പരിഹാർ, സഹോദരനും ബിജെപി നേതാവുമായ അജിത് പരിഹാർ എന്നിവരെ 2018 നവംബർ ഒന്നിന് കൊലപ്പെടുത്തിയ കേസിലെ പ്രതിയാണ് ഒസാമ. ആർഎസ്എസ് നേതാവ് ചന്ദ്രകാന്ത് ശർമ്മയെയും സ്വകാര്യ സുരക്ഷാ ഗാർഡിനെയും ഏപ്രിൽ ഒൻപതിന് വെടിവച്ച് കൊലപ്പെടുത്തിയ പ്രതിയാണ് ഇയാൾ. ജമ്മു കിഷ്‌താർ ദേശീയ പാതയിൽ ശനിയാഴ്ച രാവിലെ ഭീകരരെ സൈന്യം തിരിച്ചറിഞ്ഞിരുന്നു. സൈന്യത്തിന്റെ പിടിയിൽ നിന്ന് രക്ഷപ്പെടാൻ ഇവിടെ ഒരു വീട്ടിൽ ഇവർ ഒളിച്ചു. പിന്തുടർന്നെത്തിയ സൈന്യം അധികം താമസിയാതെ തന്നെ മൂവരെയും വെടിവച്ച് കൊലപ്പെടുത്തി.\nസ്ഥലത്തെ പ്രധാന ബിജെപി പ്രവർത്തകന്റെ വീട്ടിലാണ് ഭീകരർ ഒളിച്ചത്. വീട്ടിലുണ്ടായിരുന്നവരെ ഭീകരർ ബന്ദികളാക്കി. ഇവരെ രക്ഷിച്ചെങ്കിലും രക്ഷാപ്രവർത്തനത്തിനിടെ രണ്ട് പൊലീസുകാർക്ക് വെടിയേറ്റു. ഒസാമയെ കശ്മീരിലെ കിഷ്‍ത്വാറിൽ നിന്ന് ആയുധങ്ങൾ കണ്ടെത്തിയ കേസിൽ പൊലീസ് തിരയുന്നുണ്ടായിരുന്നു. ഇയാളെ കണ്ടെത്തുന്നവർക്ക് ലക്ഷക്കണക്കിന് രൂപ പാരിതോഷികം പ്രഖ്യാപിച്ചിരുന്നു.\nLast Updated 29, Sep 2019, 10:21 AM IST


ഉടുപ്പൂരി, ബാത്ത്റൂമിലെ വെള്ളം കുടുപ്പിച്ചു; കൊല്ലപ്പെട്ട 12 വയസുകാരന് ഇരയായത് ക്രൂര പീഡനങ്ങള്‍ക്ക് | Dehradun minor was thrashed, stripped, force-fed toilet water - Malayalam Oneindia\n20 min ago കൈയിൽ കഠാരയെങ്കിൽ അടിത്തറയിൽ പ്രശ്നമുണ്ട്; എസ്എഫ്ഐയെ വിമർശിച്ച് വിഎസ്\n47 min ago മുംബൈയിലുള്ള വിമത എംഎൽഎമാരുടെ സുരക്ഷ വർദ്ധിപ്പിച്ചു; പുറത്തിറങ്ങരുതെന്ന് നിർദ്ദേശം\nPublished: April42019, 18:16 [IST]\nഡെറാഡൂണ്: ഡെറാഡൂണിലെ ബോര്‍ഡിങ് സ്കൂളില് സീനിയര് വിദ്യാര്‍ത്ഥികള് കൊലപ്പെടുത്തിയ 12 വയസ്സുകാരന് ഇരയായത് ക്രൂരമര്‍ദ്ദനത്തിനും പീഡനത്തിനും. ഏഴാക്ലാസുകാരനായ വിദ്യാര്‍ത്ഥി ബിസ്ക്കറ്റ് മോഷ്ടിച്ചെന്ന് ആരോപിച്ചായിരുന്നു സീനിയര് വിദ്യാര്‍ത്ഥികളുടെ മര്‍ദ്ദനം.\nക്രിക്കറ്റ് ബാറ്റും സ്റ്റമ്പും ഉപയോഗിച്ച് മര്‍ദ്ദിച്ച സീനിയര് വിദ്യാര്‍ത്ഥികള് കുട്ടിയുടെ ഉടുപ്പുകള് ഊരിയെടുക്കുകയും ചെയ്തു. ഇതിന് പുറമെ കക്കൂസിലെ വെള്ളം കൊണ്ടുവന്ന് കുട്ടിയെ നിര്‍ബന്ധിപ്പിച്ച് കുടുപ്പിച്ചതായും ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു.\nമര്‍ദ്ദനത്തിന് ഇരയായ കുട്ടി അവശ നിലയിലായതോടെ ആശുപത്രിയില് എത്തിച്ചെങ്കിലും അതിനോടകം തന്നെ കുട്ടി മരിച്ചിരുന്നു. സംഭവം പുറത്തറിയാതിരിക്കാനായി ബോര്‍ഡിങ് അധികൃതര് തന്നെ കുട്ടിയുടെ മൃതദേഹം ക്യാമ്പസ് കോംപൗണ്ടില് കുഴിച്ചിടുകയായിരുന്നു.\nകുട്ടിയെ കാണാനില്ലെന്ന മതാപിതാക്കളുടെ പരാതിയില് പോലീസ് നടത്തിയ പരിശോധനയില് ക്യാമ്പസില് നിന്ന് മൃതദേഹം കണ്ടെത്തുകയായിരുന്നു. സംഭവത്തില് ഷുഭാന്‍കര്, ലക്ഷമണ് എന്നീ രണ്ട് സീനിയര് വിദ്യാര്‍ത്ഥികളേയും3ബോര്‍ഡിങ് സ്റ്റാഫുകളേയും പോലീസ് അറസ്റ്റ് ചെയ്തു\nലോക്സഭ തിരഞ്ഞെടുപ്പ്; ആലത്തൂരിനെക്കുറിച്ച് അറിയേണ്ടതെല്ലാം.. ഇതാ കണക്കുകൾ.. കാണൂ...\nകൂടുതൽ stripped വാർത്തകൾ\n17കാരിയെ നഗ്നയാക്കി, മൊട്ടയടിച്ചു! കേട്ടാല് ഞെട്ടും ഹൗറ- ജോധ്പൂര് എക്‌സ്പ്രസിലെ പീഡനം\nവിമാനത്തില് വെച്ച് നഗ്നതാ പ്രദര്‍ശനം, ജീവനക്കാരിയ്ക്ക് നേരെ മോശം പെരുമാറ്റം\nബെംഗളൂരുവില് പ്രായപൂര്‍ത്തിയാവാത്ത പെണ്‍കുട്ടികളെ കെട്ടിയിട്ട് പീഡിപ്പിച്ചു\nഅന്യജാതിയില്‍പ്പെട്ട യുവാവിനെ വിവാഹം ചെയ്ത ദളിത് പെണ്‍കുട്ടിയെ വിവസ്ത്രായാക്കി തെരുവിലൂടെ നടത്തിച്ചു\nപ്രണയം;അധ്യാപികയെ പരസ്യമായി നഗ്നയാക്കിമര്‍ദ്ദിച്ചു\nഭര്‍ത്താവ് നഗ്നയാക്കി മര്‍ദ്ദിച്ചു, ഭാര്യ മരിച്ചു\nstripped police dehradun uttarakhand school student വിദ്യാര്‍ത്ഥി കൊലപാതകം ക്രൈം പോലീസ്\nDehradun minor was thrashed, stripped, force-fed toilet water


10 Best Tech Employers For Women - Malayalam Gizbot\nസ്ത്രീകള്‍ക്ക് ഏറ്റവും സംതൃപ്തിയുളള 10 മികച്ച ടെക്ക് തൊഴില്‍ദാതാക്കള്\n| Published: Friday, November 21, 2014, 13:51 [IST]\nസാങ്കേതിക ലോകത്തെ സ്ത്രീ സാന്നിധ്യം എന്നും കരുത്തുറ്റതാണ. പക്ഷെ സ്ത്രീകള് ഈ ടെക്ക് കമ്പനികളില് സംതൃപ്തരും സന്തുഷ്ടരുമാണോ. ഗ്ലാസ്‌ഡോര് എന്ന കമ്പനി ഇതേക്കുറിച്ച് ഒരു പഠനം നടത്തി. സത്യ നാദല്ലെയുടെ നിര്‍ദേശ പ്രകാരം സ്ത്രീകളുടെ ശബളയിനത്തില് കഴിഞ്ഞമാസം മുതല് ടെക്ക് കമ്പനികള് പുനര് വിചിന്തനം നടത്തികൊണ്ടിരിക്കുകയാണ്. ഇത് തീര്‍ച്ചയായും സ്ത്രീകളെ സംബന്ധിച്ച് ഒരു ശുഭ സൂചകമാണ്.\nഈ അവസരത്തില് 25 കമ്പനികളെ ഗ്ലാസ്‌ഡോര് പഠന വിധേയമാക്കിയപ്പോള് 14-ലും സ്ത്രീകള് അത്ര സന്തുഷ്ടരല്ല എന്നാണ് കണ്ടെത്തിയത്. ശരാശരി കണക്കെടുത്താല് മിക്ക കമ്പനികളിലും സ്ത്രീകള് പുരുഷന്മാരേക്കാള് തുലോം കുറഞ്ഞ ശബളമാണ് വാങ്ങിക്കുന്നത്. ഇത് ആണങ്ങളേക്കാള് സ്ത്രീകള് സാങ്കേതിക ലോകത്ത് കുറവായതുകൊണ്ടും, നേതൃത്വ രംഗത്ത് പരിചയ സമ്പന്നരായ സ്ത്രീകളുടെ അഭാവവുമാണെന്ന് ചൂണ്ടികാണിക്കുന്നു.\nവ്യത്യസ്ത കമ്പനികളില് സ്ത്രീകളുടെ സംതൃപ്തി അറിയുന്നതിനായി സ്ലൈഡര് കാണുക.\nസിങ്കയില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.1 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.1 (61 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.2 (172 പുരുഷന്മാര് ജോലി ചെയ്യുന്നു).\nവ്യത്യാസം: --0.1 (സിങ്കയില് സ്ത്രീകള് നേരിയതായി പുരുഷന്മാരെ അപേക്ഷിച്ച് അസംതൃപ്തരാണ്.)\nആമസോണില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.2 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.2 (474 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.5 (1443 പുരുഷന്മാര് ജോലി ചെയ്യുന്നു).\nവ്യത്യാസം: -0.3 (ആമസോണില് സ്ത്രീകള് പുരുഷന്മാരെ അപേക്ഷിച്ച് അസംതൃപ്തരാണ്.)\nഎച്ച്പിയില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.2 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.2 (1,085 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.1 (3,730 പുരുഷന്മാര് ജോലി ചെയ്യുന്നു).\nവ്യത്യാസം: 0.1 (എച്ച്പിയില് സ്ത്രീകള് പുരുഷന്മാരെ അപേക്ഷിച്ച് നേരിയ തോതില് സംതൃപ്തരാണ്.)\nഐബിഎമ്മില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.2 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.2 (1,325 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.2 (4,852 പുരുഷന്മാര് ജോലി ചെയ്യുന്നു).\nവ്യത്യാസം: 0.0 (ഐബിഎമ്മില് സ്ത്രീകള് പുരുഷന്മാരെ പോലെ തുല്ല്യ സംതൃപ്തരാണ്.)\nഒറാക്കിളില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.3 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.3 (608 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.3 (2,528 പുരുഷന്മാര് ജോലി ചെയ്യുന്നു).\nവ്യത്യാസം: 0.0 (ഒറാക്കിളില് സ്ത്രീകള് പുരുഷന്മാരെ പോലെ തുല്ല്യ സംതൃപ്തരാണ്.)\nഇബേയില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.4 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.4 (177 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.6 (350 പുരുഷന്മാര് ജോലി ചെയ്യുന്നു).\nവ്യത്യാസം: -0.2 (ഇബേയില് സ്ത്രീകള് പുരുഷന്മാരേക്കാള് അസംതൃപ്തരാണ്.)\nഡെല്ലില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.4 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.4 (460 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.4 (1,600 പുരുഷന്മാര് ജോലി ചെയ്യുന്നു).\nവ്യത്യാസം: 0.0 (ഡെല്ലില് സ്ത്രീകള് പുരുഷന്മാരേപ്പോല തുല്ല്യ സംതൃപ്തരാണ്.)\nഎപിക്കില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.4 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.4 (93 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.4 (245 പുരുഷന്മാര് ജോലി ചെയ്യുന്നു).\nവ്യത്യാസം: 0.1 (എപിക്കില് സ്ത്രീകള് പുരുഷന്മാരേക്കാള് സംതൃപ്തരാണ്.)\nനാഷണല് ഇന്‍സ്ട്രുമെന്റ്‌സില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.5 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.5 (56 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.9 (274 പുരുഷന്മാര് ജോലി ചെയ്യുന്നു).\nവ്യത്യാസം: -0.4 (നാഷണല് ഇന്‍സ്ട്രുമെന്റ്‌സില് സ്ത്രീകള് പുരുഷന്മാരേക്കാള് വളരെ അസംതൃപ്തരാണ്.)\nയാഹൂവില്5ല് സ്ത്രീകള് സംതൃപ്തിക്ക് മാര്‍ക്ക് കൊടുക്കുന്നത് 3.5 ആണ്.\nസ്ത്രീകള് സംതൃപ്തിക്ക് കൊടുത്ത മാര്‍ക്ക്: 3.5 (196 സ്ത്രീകള് ജോലി ചെയ്യുന്നു).\nപുരുഷന്മാര് സംതൃപ്തിക്ക് കൊടുത്ത മാര്‍ക്ക്: 3.9 (648 പുരുഷന്മാര് ജോലി ചെയ്യുന്നു).\nവ്യത്യാസം: 0.0 (യാഹൂവില് സ്ത്രീകള് പുരുഷന്മാരേപ്പോലെ തുല്ല്യസംതൃപ്തരാണ്.)\nWe here look 10 Best Tech Employers For Women on 2014.\nStory first published: Friday, November 21, 2014, 13:51 [IST]


തമിഴ്‌നാട്ടില് രണ്ടുവയസുകാരനെ അമ്മ ക്രൂരമായി മര്‍ദ്ദിക്കുന്നതിന്റെ ദൃശ്യങ്ങള് പുറത്ത്; മകനെ മലര്‍ത്തികിടത്തി വായില് ക്രൂരമായി മര്‍ദ്ദിച്ചു; 22കാരി അറസ്റ്റില്\nചെന്നൈ: തമിഴ്‌നാട്ടില് രണ്ടുവയസുകാരനെ അമ്മ ക്രൂരമായി മര്‍ദ്ദിക്കുന്നതിന്റെ ദൃശ്യങ്ങള് പുറത്ത്. മര്‍ദ്ദിക്കുന്നതിന്റെ ദൃശ്യങ്ങള് അമ്മതന്നെയാണ് പകര്‍ത്തിയത്. ഭര്‍ത്താവുമായുണ്ടായ തര്‍ക്കത്തെ തുടര്‍ന്നാണ് അമ്മ മകനെ മര്‍ദ്ദിച്ചത്.\nകുഞ്ഞിനെ മര്‍ദ്ദിക്കുന്നതിന്റെ വീഡിയോ തമിഴ്‌നാട്ടിലെ വാട്‌സാപ്പ് ഗ്രൂപ്പുകളില് വ്യാപകമായി പ്രചരിച്ചിരുന്നു. 22 വയസുകാരി തുളസിയാണ് മകനെ മലര്‍ത്തികിടത്തി വായില് ക്രൂരമായി മര്‍ദ്ദിക്കുന്നത്. വായില് നിന്ന് ചോര വരുന്നതുള്‍പ്പടെ യുവതി മൊബൈലില് ചിത്രീകരിച്ചിരുന്നു.\nഭര്‍ത്താവുമായ വഴക്കിട്ട യുവതി ദിവസങ്ങള്‍ക്ക് മുന്‍പ് സ്വന്തം വീട്ടിലേക്ക് പോയിരുന്നു. അവിടെവച്ചാണ് യുവതി കുഞ്ഞിനെ ക്രൂരമായി മര്‍ദ്ദിച്ചത്. അതിന്റെ വീഡിയോ ശ്രദ്ധയില്‍പ്പെട്ട ഭര്‍ത്താവ് വിവരം പൊലിസില് അറിയിക്കുകയായിരുന്നു\nകുട്ടിയെ ക്രൂരമായി മര്‍ദ്ദിക്കുന്നതിന്റെ നാല് വീഡിയോ ഭര്‍ത്താവിന്റെ ശ്രദ്ധയില്‍പ്പെടുകയായിരുന്നു. ഇക്കാര്യം ഭര്‍ത്താവ് പൊലീസില് അറിയിച്ചിരുന്നു. കൂടാതെ കുട്ടിയെ മര്‍ദ്ദിക്കുന്നതിന്റെ വീഡിയോ സമൂഹമാധ്യമങ്ങളില് വ്യാപകമായി പ്രചരിക്കുകയും ചെയ്തിരുന്നു. സംഭവത്തില് യുവതിയെ പൊലീസ് അറസ്റ്റ്് ചെയ്തു.


കേരളത്തില് അഞ്ചില് ഒരാള്‍ക്ക് കാന്‍സര് ബാധിക്കാമെന്ന് കണക്കുകള് - :: Garshom :: ‹ :: Garshom ::\nസ്വന്തം ലേഖകന്Sunday, November 11, 2018 1:10 pm\nകേരളത്തില് അഞ്ചില് ഒരാള്‍ക്ക് കാന്‍സര് ബാധിക്കാമെന്ന് പുതിയ കണക്കുകള്. നേരത്തെ എട്ടില് ഒരാള്‍ക്ക് കാന്‍സര് ബാധ സ്ഥിരീകരിച്ച സ്ഥാനത്ത് അത് അഞ്ചില് ഒന്നെന്ന തോതിലാണ് വര്‍ധിച്ചത്. ഇന്ത്യയില് കേരളത്തിലാണ് കാന്‍സര് ബാധിതരുടെ എണ്ണം കൂടുന്നത്. മാറിയ ജീവിതശൈലിയും മദ്യത്തിന്റെയും പുകയിലയുടെയും അമിത ഉപയോഗവുമാണ് കാന്‍സര് കൂടാന് കാരണമാകുന്നതെന്ന് അമേരിക്കയിലെ ക്ലീവ് ലാന്‍ഡ് ക്ലിനിക്കിലെ സ്തനാര്‍ബുദ വിഭാഗം മേധാവി ഡോ. ജെയിം അബ്രഹാമും എംവിആര് കാന്‍സര് സെന്റര് മെഡിക്കല് ഡയറക്ടര് ഡോ. നാരായണന്‍കുട്ടി വാര്യരും പറഞ്ഞു.\nഅമേരിക്കയില് രണ്ടു പുരുഷന്മാരില് ഒരാള്‍ക്ക് എന്ന തോതില് കാന്‍സര് ബാധയുണ്ട്. സ്ത്രീകളില് മൂന്നില് ഒരാള്‍ക്ക് വീതവും. ലോകത്ത് കാന്‍സര് ബാധിതരില് 70 ശതമാനവും ഇന്ത്യ, ചൈന രാജ്യങ്ങളിലാണ് കണ്ടുവരുന്നത്. കാന്‍സര് കണ്ടുപിടിക്കാന് വൈകുന്നതാണ് രോഗം മൂര്‍ഛിക്കാന് കാരണമാകുന്നത്.\nസ്ത്രീകളില് സ്തനാര്‍ബുദമാണ് വര്‍ധിക്കുന്നത്. വിദേശ രാജ്യങ്ങളില് 45 വയസ് പിന്നിട്ട സ്ത്രീകളിലാണ് സ്തനാര്‍ബുദം കാണുന്നത്. എന്നാല് ഇന്ത്യയില് യുവതികളിലും സ്തനാര്‍ബുദം കൂടുന്നതായി കണ്ടുവരുന്നു. പുരുഷന്മാരില് ശ്വാസകോശ കാന്‍സറാണ് കൂടുതല് കാണപ്പെടുന്നത്. വായക്കുള്ളിലെ കാന്‍സറും ആമാശയ കാന്‍സറുമുണ്ട്.


ഹോട്ടൽ മുറിയിൽ ഉറക്കഗുളിക കഴിച്ചു ജീവിതം അവസാനിപ്പിക്കാൻ ശ്രമിച്ച ഉണ്ണിമേരിയെ രക്ഷപ്പെടുത്തിയത് മമ്മൂട്ടി; താരത്തിന്റെ വെളിപ്പെടുത്തൽ..!! – Malayali Live\nഹോട്ടൽ മുറിയിൽ ഉറക്കഗുളിക കഴിച്ചു ജീവിതം അവസാനിപ്പിക്കാൻ ശ്രമിച്ച ഉണ്ണിമേരിയെ രക്ഷപ്പെടുത്തിയത് മമ്മൂട്ടി; താരത്തിന്റെ വെളിപ്പെടുത്തൽ..!!\nമലയാളത്തിൽ മുന്നൂറിൽ അധികം സിനിമയിൽ അഭിനയിച്ചിട്ടുള്ള താരം ആണ് ഉണ്ണി മേരി. 1969 ൽ പുറത്തിറങ്ങിയ നവവധു എന്ന ചിത്രത്തിൽ തന്റെ ആറാം വയസിൽ ഉണ്ണി മേരി ബാലതാരമായി എത്തുന്നത്. 1972 ൽ ശ്രീ ഗുരുവായൂരപ്പൻ എന്ന ചിത്രത്തിൽ ശ്രീ കൃഷ്ണൻ ആയും താരം അഭിനയിച്ചിട്ടുണ്ട്. തുടർന്ന് വിൻസെന്റിന്റെ നായികയായി പിക്കിനിക്ക് എന്ന ചിത്രത്തിൽ എത്തിയ ഉണ്ണി തുടർന്ന് പ്രേം നസീർ , രജനികാന്ത് , കമൽ ഹസൻ , ചിരഞ്ജീവി എന്നിവരുടെയും നായികയായി അഭിനയിച്ചിട്ടുണ്ട്.\nജയൻ , പ്രേം നസീർ തുടങ്ങി മമ്മൂട്ടിക്കും മോഹൻലാലിന് ഒപ്പവും എല്ലാം താരം അഭിനയിച്ചിട്ടുണ്ട്. ചൂടൻ രംഗങ്ങൾ നിറഞ്ഞു നിന്ന ഉണ്ണി മേരി ചിത്രങ്ങൾ എന്നും യുവാക്കൾക്ക് ഒരു ഹരം തന്നെ ആയിരുന്നു. മോഡേൺ ഗ്ലാമർ വേഷങ്ങൾ ചെയ്യാൻ മടിയില്ലാത്ത ഉണ്ണി മേരിയെ മലയാളം സിനിമ വാഴ്ത്തിയ കാലം ഉണ്ടായിരുന്നു. ഐ വി ശശി സംവിധാനം ചെയ്ത ചിത്രത്തിന്റെ ലൊക്കേഷനിൽ വെച്ച് താൻ ജീവിതം അവസാനിപ്പിക്കാൻ ശ്രമിച്ചു എന്നും എന്നാൽ അതിൽ നിന്നും തന്നെ രക്ഷപ്പെടുത്തിയത് മെഗാസ്റ്റാർ മമ്മൂട്ടി ആയിരുന്നു എന്നും ഉണ്ണി മേരി പറയുന്നു.\n“കാണാമറയത്ത് എന്ന ഐ വി ശശി സംവിധാനം ചെയ്ത ചിത്രത്തിന്റെ ചിത്രീകരണം പുരോഗമിക്കുന്ന സമയത്ത് ആണ് ഈ സംഭവം ഉണ്ടാക്കുന്നത്. ഉണ്ണി മേരിയും മമ്മൂട്ടിയും അടക്കമുള്ള സിനിമ താരങ്ങളും ചലച്ചിത്ര പ്രവർത്തകരും താമസിക്കുന്ന ഹോട്ടലിൽ തന്നെ കാണാൻ അച്ഛൻ എത്തി. പ്രായമായ അച്ഛനോട് അവിടെ ഉള്ളവർ മോശം ആയി സംസാരിക്കുകയും അത് കൂടാതെ തന്നെ അച്ഛനെ കാണാൻ സമ്മതിച്ചില്ല. ഒരുപാട് നേരം എന്നെ കാണാൻ ആയി അച്ഛൻ നോക്കി നിന്നു. എന്നാൽ ഒന്നും സംഭവിച്ചില്ല. എന്നെ കാണാൻ കഴിയാതെ അച്ഛൻ മടങ്ങി.\nഅതിൽ എനിക്ക് വല്ലാത്ത വിഷമം തോന്നി. ഇനി ജീവിച്ചു ഇരിക്കുന്നത് എന്തിനാണ് എന്ന് തോന്നി പോയി. അച്ഛൻ അങ്ങനെ മടങ്ങി പോയത് സഹിക്കാൻ കഴിയാതെ ഞാൻ ഹോട്ടൽ മുറിയിൽ കയറി വാതിൽ കുറ്റിയിട്ടു ശേഷം ഉറക്ക ഗുളിക കഴിച്ചു. പുറത്തു നിന്ന് ആളുകൾ വിളിച്ചപ്പോൾ താൻ ഒന്നും അറിയാതെ ഉറങ്ങുക ആയിരുന്നു. വാതിൽ ഞാൻ തുറക്കാതെ ആയപ്പോൾ മമ്മൂട്ടി വാതിൽ ചവിട്ടി പൊളിച്ചു. അബോധാവസ്ഥയിൽ ആയ എന്നെ ആശുപത്രിയിൽ എത്തിച്ചു. അന്ന് മമ്മൂട്ടി സമയോചിതമായി അങ്ങനെ ചെയ്തില്ലായിരുന്നു എങ്കിൽ ഇന്ന് ഉണ്ണി മേരി എന്ന ഞാൻ ഉണ്ടാകില്ലായിരുന്നു. “\nmammoottyUnni maryunni mary actress\nകന്യസ്ത്രീ അല്ലെങ്കിൽ നേഴ്സ് ആകാൻ ആഗ്രഹിച്ച താൻ ഗായികയായത് ഇങ്ങനെ; റിമി ടോമി പറയുന്നു..!!\nസാന്ത്വനത്തിലെ അഹങ്കാരിയായ അപർണ്ണ; ഹരിയുടെ അപ്പു; നടി രക്ഷ…\nനടി മേഘ്‌ന രാജ് അമ്മയായി; കുഞ്ഞിനെ കയ്യിൽ ഏറ്റുവാങ്ങി…\nഒരു കുഞ്ഞു വേണമെന്ന ഒരുപാട് കാലത്തെ ആഗ്രഹം സാധ്യമായി; ഇപ്പോൾ…


ചാടിപ്പോയ പാചകക്കാരി! 1938ൽ മരിക്കുന്നതുവരെ മേരി നോർത്ത് താമസിച്ചിരുന്നത് ബ്രദർ ദ്വീപിൽ; ജനത്തെ കയറ്റാത്ത പക്ഷിലോകം..-2 - RashtraDeepika\nടൈഫോയ്ഡ് ബാധിച്ചു ചികിത്സയ്ക്കിടെ ആശുപത്രിയിൽനിന്നു ചാടിപ്പോയ മേരി മല്ലൻ നേരേ നഗരത്തിലെത്തി.\nപിന്നെയും അവർ പാചകക്കാരിയായി തന്‍റെ ജോലി തുടർന്നു. ഇതോടെ ഇവരിൽനിന്നു ധാരാളം പേർക്ക് അസുഖം ബാധിച്ചു.\nആളുകൾ കൂട്ടത്തോടെ രോഗബാധിതരായ സ്ഥലത്തെല്ലാം ആരോഗ്യപ്രവർത്തകർ അന്വേഷണം നടത്തിയപ്പോൾ അവിടെയെല്ലാം മേരിയുടെ സാന്നിധ്യം കണ്ടെത്തി.\nനിങ്ങളാണ് രോഗം പരത്തുന്നതെന്നു മേരിയെ അധികൃതർ പറഞ്ഞുവിശ്വസിപ്പിക്കാൻ ശ്രമിച്ചെങ്കിലും അവർ സമ്മതിക്കാൻ കൂട്ടാക്കിയില്ല.\nതനിക്കു രോഗം ഇല്ലെന്നായിരുന്നു അവരുടെ വാദം. അവസാനം ഒരു പൊതുശല്യമായി മാറുന്നുവെന്നു കണ്ടതോടെ മേരിയെ ബലംപ്രയോഗത്തിലൂടെ ദ്വീപിലെ ആശുപത്രിയിൽ എത്തിക്കേണ്ടതായി വന്നു.\nതുടർന്ന് വളരെ പ്രയാസപ്പെട്ട് ഇവരെ വീണ്ടും ദ്വീപിലെ ആശുപത്രിയിൽ എത്തിച്ചു.\nടൈഫോയ്ഡ് രോഗത്തിനു ശേഷം വന്ന വസൂരി, ക്ഷയരോഗം തുടങ്ങിയ രോഗങ്ങളൊക്കെ വരുന്നവരെയും റിവർ സൈഡ് ആശുപത്രിയിൽ അഡ്മിറ്റാക്കിയിരുന്നു.\nപിന്നീട് ഇത്തരം രോഗങ്ങൾക്കു ഫലപ്രദമായ ചികിത്സയും വാക്സിനുമൊക്കെ വന്നതോടെ ഈ ആശുപത്രിയുടെ പ്രസക്തി നഷ്ടമായി.\nഇന്ന്, റിവർസൈഡ് ആശുപത്രിയുടെ അവശിഷ്ടങ്ങൾ നോർത്ത് ബ്രദർ ദ്വീപിൽ അവശേഷിക്കുന്നു. ആശുപത്രി ഒരു കാലത്ത് ഒച്ചയും ബഹളവുമൊക്കെ ആയി സജീവമായിരുന്നെങ്കിലും ഇപ്പോൾ ഭയങ്കര വിജനമാണ്.\nആളുകളാരും ഈ പ്രദേശത്തു തിരിഞ്ഞനോക്കാതെ വന്നതോടെ ഇതൊരു പ്രേതാലയംപോലെ കണക്കെ പടർന്നു പന്തലിച്ച കാടുമൂടി കിടക്കുന്നു.\nനോർത്ത് ബ്രദർ ദ്വീപ് 150 വർഷത്തോളം മനുഷ്യർ കൈവശപ്പെടുത്തിയെന്നാണ് കണക്ക്.\nദ്വീപിൽ 1881 മുതൽ 1943 വരെ റിവർസൈഡ് ആശുപത്രി ആയിരുന്നു ദ്വീപിൽ ഉണ്ടായിരുന്നതെങ്കിൽ 1946 മുതൽ 1951 വരെയുള്ള കാലഘട്ടത്തിൽ രണ്ടാം ലോകമഹായുദ്ധത്തിൽ പങ്കെടുത്ത യുഎസ് ഭടന്മാരുടെ ഭവനമായും ദ്വീപ് മാറി.\nപിന്നീട് 1952മുതൽ 1964 വരെ മയക്കുമരുന്നിന് അടിമകളായ ആളുകളെ പുനരധിവസിപ്പിക്കാനുള്ള കേന്ദ്രമായി അത്.\nന്യൂയോർക്ക് സിറ്റിയിൽ തന്നെ സ്ഥിതി ചെയ്യുന്ന ജനവാസമില്ലാത്തതും തീരദേശ പക്ഷികൾക്ക് ആവശ്യമായ വിശാലമായ ചതുപ്പുകളുടെയും സമുച്ചയമാണ് ഇവിടം.\nവിവിധ പക്ഷികൾക്കു കൂടുണ്ടാക്കാനും അവകളുടെ കുഞ്ഞുങ്ങളെ വളർത്താനും ദ്വീപിൽ അനുകൂല സാഹചര്യമാണുള്ളത്.\nതാലിബാന്‍കാര് പോസിറ്റീവ് ചിന്താഗതിക്കാരും ക്രിക്കറ്റിന്റെ കടുത്ത ആരാധകരും ! സ്ത്രീകള്‍ക്ക് ആവശ്യത്തിന് സ്വാതന്ത്ര്യമുണ്ട്; ഭീകരര്‍ക്ക് കട്ട സപ്പോര്‍ട്ടുമായി ഷഹീദ് അഫ്രീദി;വീഡിയോ കാണാം…